September 24, 2020 , .\nമാള: രണ്ടു കുട്ടികളുടെ മാതാവായ 30-കാരിയെ വീട്ടിനുള്ളില് കൊല്ലപ്പെട്ട നിലയില് കണ്ടെത്തി. പുത്തന്‍ചിറ കടമ്പോട്ട് സുബൈറിന്‍റെ മകള് റഹ്മത്തിനെയാണ് പിണ്ടാണിയിലെ വാടക വീടിനുള്ളില് കൊല്ലപ്പെട്ട നിലയില് കണ്ടെത്തിയത്. ഭര്‍ത്താവ് വടക്കേക്കര പുതുമന വീട്ടില് ഷഹന്‍സാദിനെ (45) വടക്കേകര പൊലീസ് കസ്റ്റഡിയിലെടുത്തു.\nബുധനാഴ്ച രാത്രിയില് കുടുംബത്തോടൊപ്പം ഉറങ്ങാന് കിടന്ന ശേഷം പുലര്‍ച്ചെ മക്കളായ ശറഫുദ്ദീന് (9), ഹയാന് (3) എന്നിവരെയും കൂട്ടി ഷഹന്‍സാദ് പറവൂര് വടക്കേകരയിലെ വീട്ടിലെത്തിയിരുന്നു. കൂടെ റഹ്മത്ത് ഇല്ലാത്തതിനാല് പിതാവ് സലീം പുത്തന്‍ചിറയിലെ ബന്ധുക്കളെ വിളിച്ചന്വേഷിച്ചു. ഇതനുസരിച്ച് പ്രദേശവാസികള് പിണ്ടാണിയിലെ വാടക വീട്ടിലെത്തിയപ്പോള് വീടിന്‍റെ വാതിൽ പുറത്തു നിന്നും അടച്ച നിലയിലാണ് കണ്ടത്. വാതില് തുറന്ന് അകത്ത് കയറിയപ്പോഴാണ് റഹ്മത്തിനെ മരിച്ച നിലയിൽ കണ്ടെത്തിയത്.\nകഴുത്ത് ഞെരിച്ച് കൊലപ്പെടുത്തിയതാണെന്നാണ് സംശയിക്കുന്നത്. സംഭവത്തിന് ശേഷം ഒളിവിൽ പോയ ഷഹന്‍സാദിനെ അധികം വൈകാതെ തന്നെ പൊലീസ് കസ്റ്റഡിയിലെടുത്തു. മാള സി ഐ സജിന് ശശിയുടെ നേതൃത്വത്തില് പോലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nപ്രവാസിയായ ഷഹന്‍സാദ് നാട്ടിലെത്തി മത്സ്യക്കച്ചവടം നടത്തുകയായിരുന്നു. എറണാകുളം വടക്കേക്കര സ്വദേശിയായ ഷഹന്‍സാദ് ഭാര്യയുമൊത്ത് പിണ്ടാണിയില് വാടക വീട്ടിലായിരുന്നു താമസിച്ചിരുന്നത്. കുടുംബകലഹമാണ് കാരണമെന്ന് കരുതുന്നു.


P. O. C ബൈബിള്, പഴയ നിയമം, ജെറെമിയ, അദ്ധ്യായം5| Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> ജെറെമിയ >> അദ്ധ്യായം 5\n1 : ജറുസലെമിന്റെ തെരുവീഥികളില് ചുറ്റി നടന്ന് അന്വേഷിക്കുക; പൊതുസ്ഥലങ്ങള് പരിശോധിക്കുക. നീതി പ്രവര്‍ത്തിക്കുകയും സത്യം അന്വേഷിക്കുകയും ചെയ്യുന്ന ഒരുവനെയെങ്കിലും കണ്ടുമുട്ടിയാല് ഞാന് അവളോടു ക്ഷമിക്കാം.\n2 : കര്‍ത്താവിന്റെ നാമത്തിലാണ് ആണയിടുന്നതെങ്കിലും അവര് ചെയ്യുന്നത് കള്ളസത്യമാണ്.\n3 : കര്‍ത്താവേ, അവിടുത്തെനയനങ്ങള് തേടുന്നതു സത്യത്തെയല്ലേ? അവിടുന്ന് അവരെ പ്രഹരിച്ചു; അവര്‍ക്കു വേദനിച്ചില്ല. അവരെ ക്ഷയിപ്പിച്ചു; അവര് തെറ്റുതിരുത്താന് തയ്യാറായില്ല. അവര് തങ്ങളുടെ മുഖങ്ങള് കല്ലിനേക്കാള് കടുപ്പമുള്ളതാക്കി; മടങ്ങിവരാന് അവര് കൂട്ടാക്കിയില്ല.\n4 : അപ്പോള് ഞാന് പറഞ്ഞു: ഇവര് സാധുക്കളാണ്; ബുദ്ധിയില്ലാത്തവര്! ഇവര്‍ക്കു കര്‍ത്താവിന്റെ വഴിയും ദൈവത്തിന്റെ നിയമവും അറിഞ്ഞുകൂടാ.\n5 : ഞാന് മഹാന്‍മാരെ സമീപിച്ചു സംസാരിക്കും. അവര്‍ക്കാണെങ്കില് കര്‍ത്താവിന്റെ വഴി അറിയാം; ദൈവത്തിന്റെ നിയമവും അറിയാം. എന്നാല് അവരെല്ലാവരും ഒന്നുപോലെ തങ്ങളുടെ നുകം തകര്‍ത്തിരുന്നു; കെട്ടുകള് പൊട്ടിച്ചിരുന്നു.\n6 : അതുകൊണ്ടു കാട്ടില്‍നിന്നു സിംഹം വന്ന് അവരെ കൊല്ലും. മരുഭൂമിയില്‍നിന്നു ചെന്നായ് വന്ന് അവരെ നശിപ്പിക്കും. പുള്ളിപ്പുലി അവരുടെ പട്ടണങ്ങള്‍ക്കു ചുറ്റും പതിയിരിക്കുന്നു. പുറത്തേക്കിറങ്ങുന്നവനെ അതു പിച്ചിച്ചീന്തും. എന്തെന്നാല്, അവരുടെ കുറ്റങ്ങള് നിരവധിയാണ്; അവരുടെ അവിശ്വസ്തത നിസ്‌സീമമാണ്.\n7 : ഞാന് നിന്നോട് എങ്ങനെ ക്ഷമിക്കും? നിന്റെ മക്കള് എന്നെ ഉപേക്ഷിച്ചു. ദൈവമല്ലാത്ത ദേവന്‍മാരെക്കൊണ്ട് അവര് ആണയിട്ടു. ഞാന് അവര്‍ക്കു വയറുനിറയെ ഭക്ഷണം നല്‍കി. അവരാകട്ടെ വ്യഭിചാരത്തില് മുഴുകി; വേശ്യാഗൃഹങ്ങളില് അവര് സംഘംചേര്‍ന്നു.\n8 : തിന്നുമദിച്ച കുതിരകളാണവര്. അയല്‍ക്കാരന്റെ ഭാര്യയ്ക്കുവേണ്ടി അവര് ഹേഷാരവം മുഴക്കുന്നു.\n9 : ഈ പ്രവൃത്തികള്‍ക്ക് അവരെ ഞാന് ശിക്ഷിക്കേണ്ടതല്ലേ?ഇത്തരം ഒരു ജനതയോടു ഞാന് പ്രതികാരം ചെയ്യേണ്ടതല്ലേ - കര്‍ത്താവ് ചോദിക്കുന്നു.\n10 : അവളുടെ മുന്തിരിത്തോട്ടത്തില് കടന്നു നാശം ചെയ്യുവിന്; എന്നാല്, പാടേ നശിപ്പിക്കരുത്. അവളുടെ കമ്പുകള് മുറിച്ചുകളയുവിന്; അവയൊന്നും കര്‍ത്താവിന്‍േറതല്ല.\n11 : ഇസ്രായേല്‍ഭവനവുംയൂദാഭവനവും എന്നെതീര്‍ത്തും വഞ്ചിച്ചു- കര്‍ത്താവ് അരുളിച്ചെയ്യുന്നു.\n12 : അവര് കര്‍ത്താവിനെ പരിത്യജിച്ചു. അവര് പറഞ്ഞു: അവിടുന്ന് ഒന്നുമല്ല; ഞങ്ങള്‍ക്ക്‌യാതൊരു തിന്‍മയും സംഭവിക്കുകയില്ല.യുദ്ധമോ പട്ടിണിയോ ഞങ്ങള്‍ക്ക് അനുഭവിക്കേണ്ടിവരുകയില്ല.\n13 : പ്രവാചകന്‍മാര് കാറ്റായിത്തീരും; ദൈവത്തിന്റെ വചനം അവരിലില്ല; അവരുടെ ഭീഷണികള് അവരുടെമേല്‍ത്തന്നെ പതിക്കട്ടെ.\n14 : സൈന്യങ്ങളുടെ ദൈവമായ കര്‍ത്താവ് അരുളിച്ചെയ്യുന്നു: അവര് ഇങ്ങനെ പറഞ്ഞതുകൊണ്ട് എന്റെ വചനം നിന്റെ നാവില് ഞാന് അഗ്‌നിയാക്കും; അവരെ ഞാന് വിറകാക്കും; അഗ്‌നി അവരെ വിഴുങ്ങും.\n15 : കര്‍ത്താവ് അരുളിച്ചെയ്യുന്നു: ഇസ്രായേല് ഭവനമേ, വിദൂരത്തുനിന്ന് ഒരു ജനതയെ നിനക്കെതിരേ ഞാന് കൊണ്ടുവരുന്നു. അജയ്യവും പുരാതനവു മായ ഒരു ജനതയാണത്. അവരുടെ ഭാഷ നിനക്കറിഞ്ഞുകൂടാ; അവരുടെ സംസാരം നിനക്കു മനസ്‌സിലാവുകയില്ല.\n16 : അവരുടെ ആവനാഴി മരണം വിതയ്ക്കുന്നു; അവരെല്ലാവരുംയുദ്ധവീരന്‍മാരാണ്.\n17 : നിന്റെ വിളശേഖരവും ഭക്ഷ്യവസ്തുക്കളും അവര് തിന്നുതീര്‍ക്കും. നിന്റെ പുത്രന്‍മാരെയും പുത്രിമാരെയും അവര് വധിക്കും; നിന്റെ ആടുമാടുകളെ അവര് ഭക്ഷിക്കും. നിന്റെ മുന്തിരിച്ചെടികളും അത്തിമരങ്ങളും അവര് നശിപ്പിക്കും. നിന്റെ ആലംബമായി നീ കരുതുന്ന സുരക്ഷിത നഗരങ്ങളെ അവര് നിലംപരിചാക്കും.\n18 : എന്നാല്, ആ നാളുകളില്‍പോലും നിന്നെ ഞാന് പൂര്‍ണമായി നശിപ്പിക്കുകയില്ല- കര്‍ത്താവ് അരുളിച്ചെയ്യുന്നു.\n19 : നമ്മുടെ ദൈവമായ കര്‍ത്താവ് ഇപ്രകാരമെല്ലാം എന്തിനു ഞങ്ങളോടു ചെയ്തു എന്ന് നിന്റെ ജനം ചോദിക്കുമ്പോള് നീ അവരോടു പറയണം: നിങ്ങള് നിങ്ങളുടെ ദേശത്തുവച്ച് എന്നെ ഉപേക്ഷിച്ച് അന്യദേവന്‍മാര്‍ക്കു ശുശ്രൂഷ ചെയ്തു. അതുപോലെ നിങ്ങളുടേതല്ലാത്ത ദേശത്തു നിങ്ങള് അന്യര്‍ക്കു ശുശ്രൂഷ ചെയ്യും.\n20 : യാക്കോബിന്റെ ഭവനത്തില് ഇതു പ്രഘോഷിക്കുക;\n21 : യൂദായില് ഇതു വിളിച്ചുപറയുക: ഭോഷരും അവിവേകികളുമായ ജനമേ, ശ്രവിക്കുവിന്. കണ്ണുണ്ടായിട്ടും നിങ്ങള് കാണുന്നില്ല; ചെവിയുണ്ടായിട്ടും കേള്‍ക്കുന്നില്ല.\n22 : കര്‍ത്താവ് ചോദിക്കുന്നു: നിങ്ങള്‍ക്ക് എന്നെ ഭയമില്ലേ? എന്റെ മുന്‍പില് നിങ്ങള് വിറകൊള്ളുന്നില്ലേ? കടലിന് അതിരായി ഞാന് മണല്‍ത്തീരം സ്ഥാപിച്ചു, അലംഘ്യമായ അതിര്‍ത്തി. തിരകള് ആഞ്ഞടിച്ചാലും വിജയിക്കുകയില്ല; അവ ആര്‍ത്തിരമ്പിയാലും അതിനെ മറികടക്കുകയില്ല.\n23 : എന്നാല് ഈ ജനത്തിന്റെ ഹൃദയം കടുപ്പമേറിയതും ധിക്കാരം നിറഞ്ഞതുമാണ്. അവര് പുറംതിരിഞ്ഞു പൊയ്ക്കളഞ്ഞു.\n24 : നമ്മുടെ ദൈവമായ കര്‍ത്താവിനെ നമുക്കു ഭയപ്പെടാം; അവിടുന്ന്‌യഥാസമയം മഴപെയ്യിക്കുന്നു; ശരത്കാലവര്‍ഷവും വസന്ത കാലവര്‍ഷവും അവിടുന്ന് നല്‍കുന്നു. വിളവെടുപ്പിനുള്ള ആഴ്ചകള് തെറ്റാതെ നമുക്കു നിയോഗിച്ചു തരുന്നു എന്ന് അവര് കരുതിയില്ല.\n25 : നിങ്ങളുടെ ദുഷ്‌കൃത്യങ്ങള് ഇവയെല്ലാം നിങ്ങള്‍ക്കു നഷ്ടപ്പെടുത്തി. നിങ്ങളുടെ പാപങ്ങള് ഈ നന്‍മയെല്ലാം നിങ്ങളില്‍നിന്ന് അകറ്റിയിരിക്കുന്നു.\n26 : എന്റെ ജനത്തിനിടയില് ദുഷ്ടന്‍മാര് കടന്നൂകൂടി, വേടന്‍മാരെപ്പോലെ പതിയിരിക്കുന്നു; അവര് കെണിയൊരുക്കി മനുഷ്യരെ കുടുക്കിലാക്കുന്നു.\n27 : കൂട്ടില് പക്ഷികളെന്നപോലെ അവരുടെ ഭവനങ്ങളില് വഞ്ചന നിറഞ്ഞിരിക്കുന്നു. അങ്ങനെ അവര് വമ്പന്‍മാരും പണക്കാരുമായി.\n28 : അവര് തടിച്ചുകൊഴുത്തു. അവരുടെ ദുഷ്ടതയ്ക്ക് അതിരില്ല. അവരുടെ വിധികള് നീതിയുക്തമല്ല. അനാഥര്‍ക്കുവേണ്ടി അവര് നിലകൊള്ളുന്നില്ല; ദരിദ്രരുടെ അവകാശം സംരക്ഷിക്കുന്നില്ല.\n29 : ഈ പ്രവൃത്തികള്‍ക്ക് അവരെ ഞാന് ശിക്ഷിക്കേണ്ടതല്ലേ? ഇത്തരം ഒരു ജനതയോടു ഞാന് പ്രതികാരം ചെയ്യേണ്ടതല്ലേ - കര്‍ത്താവു ചോദിക്കുന്നു.\n30 : ബീഭത്‌സവും സംഭ്രമജനകവുമായ ഒന്ന് നാട്ടില് സംഭവിച്ചിരിക്കുന്നു.\n31 : പ്രവാചകന്‍മാര് വ്യാജപ്രവചനങ്ങള് നടത്തുന്നു. അവരുടെ നിര്‍ദേശമനുസരിച്ച് പുരോഹിതന്‍മാര് ഭരിക്കുന്നു. എന്റെ ജനത്തിന് അതിഷ്ടമാണ്. എന്നാല് അവസാനം വരുമ്പോള് നിങ്ങള് എന്തുചെയ്യും?\nThu Jun 27 09:33:17 IST 2019


4malayalees - പേപ്പട്ടിയെ തല്ലും പോലെ തല്ലുമെന്നു പറഞ്ഞ ചെറുപ്പക്കാരനോട് നേരിട്ട് വിളിക്കാന് പി സി ജോര്‍ജ് ; പരാതി കൊടുക്കില്ല, പ്രതിരോധിക്കാനുള്ള ആരോഗ്യമുണ്ട്\nപേപ്പട്ടിയെ തല്ലും പോലെ തല്ലുമെന്നു പറഞ്ഞ ചെറുപ്പക്കാരനോട് നേരിട്ട് വിളിക്കാന് പി സി ജോര്‍ജ് ; പരാതി കൊടുക്കില്ല, പ്രതിരോധിക്കാനുള്ള ആരോഗ്യമുണ്ട്\nനിയമസഭ തെരഞ്ഞെടുപ്പില് കനത്ത പരാജയമാണ് പിസി ജോര്‍ജ് ഏറ്റുവാങ്ങിയത്. കഴിഞ്ഞതവണ മൂന്ന് മുന്നണികള്‍ക്കുമെതിരെ മത്സരിച്ച് നേടിയ വിജയം ആവര്‍ത്തിക്കാനിറങ്ങിയ പിസി ജോര്‍ജിന് തെരഞ്ഞെടുപ്പിലെ തോല്‍വി പ്രതീക്ഷിക്കാത്തതായിരുന്നു.\nതെരഞ്ഞടുപ്പിലെ പരാജയത്തിന് പിന്നാലെ പി സി ജോര്‍ജിനെ വധിക്കും എന്ന് പരസ്യ ഭീഷണി മുഴക്കി ആളുകള് രംഗത്തെത്തിയിരിക്കുകയാണ്. വിദേശത്ത് നിന്നും മറ്റും അനവധി കോളുകള് ആണ് ഭീഷണി സന്ദേശവുമായി പിസി ജോര്‍ജിന് വരുന്നത്.\nഈരാറ്റുപേട്ടക്കാരനായ ഒരു യുവാവിന്റെ പരസ്യമായ ഭീഷണി സന്ദേശങ്ങളും സോഷ്യല് മീഡിയയിലടക്കം പ്രചരിക്കുന്നുണ്ട്. സംഭവത്തില് പ്രതികരിച്ച് രംഗത്തെത്തിയിരിക്കുകയാണ് പിസി ജോര്‍ജ് ഇപ്പോള്. എന്റെ മേത്ത് തൊട്ടാല് ഒന്നിനേയും ഞാന് ബാക്കി വയ്ക്കില്ലെന്ന് പി സി ജോര്‍ജ് പറഞ്ഞു.\nഒരു ഓണ്‍ലൈന് ന്യൂസിനോടായിരുന്നു പിസി ജോര്‍ജിന്റെ പ്രതികരണം. പേപ്പട്ടിയെ തല്ലും പോലെ തല്ലുമെന്നു പറഞ്ഞ ചെറുപ്പക്കാരനോട് അവന്റെ ബാപ്പയോട് പറഞ്ഞാല് മതി അവന് ധൈര്യമുണ്ടെങ്കില് എന്നെ നേരിട്ട് വിളിക്കട്ടെയെന്നും പിസി വ്യക്തമാക്കി.\nഈ പട്ടികളേ ഒക്കെ ഭയമില്ലെന്നും നീയൊന്നും പിന്നെ ബാക്കി കാണില്ലെന്നും പിസി ജോര്‍ജ് വ്യക്തമാക്കി. വിഷയത്തില് ഒരു പരാതിയും കൊടുക്കുന്നില്ലെന്നും ഇപ്പോള് അവനെ പ്രതിരോധിക്കാനുള്ള ആരോഗ്യം എനിക്കുണ്ട്. നേരിട്ട് ഒരുത്തന് പോലും പരാതി പറയുന്നില്ലെന്നും എല്ലാവരും നെറ്റ് കോളിലൂടെയാണ് ഭീഷണിപ്പെടുത്തുന്നതെന്നും പിസി കൂട്ടിച്ചേര്‍ത്തു


മുസ്ലിം ലീഗിന് സ്ത്രീകളോട് താലിബാന്റെ സമീപനം, പെണ്ണ് പറയാറായോ എന്ന നിലപാടാണ് ലീഗിനെന്ന് എ.എ റഹീം\n15 Sep, 2021, 1:33 pm\nമുസ്ലിം ലീഗിന്റെ സ്ത്രീവിരുദ്ധ പരാമര്‍ശങ്ങള്‍ക്കെതിരെ കേരള പൊതു സമൂഹത്തിനിടയില് പ്രതിഷേധം ഉയര്‍ന്നുവരണമെന്ന് ഡി.വൈ.എഫ്.ഐ സംസ്ഥാന സെക്രട്ടറി എ.എ റഹീം.\nപെണ്ണ് പറയാറായോ എന്ന നിലപാടാണ് ലീഗിനുള്ളത്. സ്ത്രീ വിരുദ്ധതയുടെ അംബാസിഡര്‍മാരായി ലീഗ് നേതൃത്വം മാറിയെന്നും എ.എ റഹീം പറഞ്ഞു.\n''സഹപ്രവര്‍ത്തകരോട് മോശമായി പെരുമാറുന്നവരാണ് ലീഗിലുള്ളത്. ലീഗ് പ്രവര്‍ത്തിക്കുന്നത് ഇന്ത്യന് ഭരണഘടനയ്ക്ക് എതിരായിട്ടാണ്. സ്ത്രീപുരുഷ സമത്വം ഭരണഘടന ഉറപ്പുനല്‍കുന്നതാണെങ്കിലും ലീഗിന് ബാധകമല്ല. യൂത്ത് ലീഗില് എന്തുകൊണ്ടാണ് വനിതകളില്ലാത്തത്. ഈ സമീപനം താലിബാനെ അനുകരിക്കുന്നതിന് തുല്യമാണ്.\nലീഗ് നേതൃത്വം സ്ത്രീ ശബ്ദത്തെ ചിറകെട്ടി നിര്‍ത്തിയിരിക്കുകയായിരുന്നു. ഇപ്പോള് ആ ചിറപൊട്ടി പുറത്തു വന്നിരിക്കുകയാണ്. ഇതിനെ തടഞ്ഞു നിര്‍ത്താന് മുസ്ലിം ലീഗിന് കഴിയില്ല,'' യൂത്ത് കോണ്‍ഗ്രസ് വിഷയത്തില് ഇടപെടാത്തതിനെയും റഹീം വിമര്‍ശിച്ചു.\nആണ് അധികാരത്തെ ചോദ്യം ചെയ്യാനുള്ള മുന് ഹരിതാ നേതാക്കളുടെ മുന്നേറ്റത്തെ ഡി.വൈ.എഫ്.ഐ അഭിന്ദിക്കുന്നുവെന്നും റഹീം കൂട്ടിച്ചേര്‍ത്തു. ഹരിത നേതാക്കള് ലീഗില് തന്നെ തുടരുകയാണെന്നും ഈ അവസരത്തില് അവരെ സ്വാഗതം ചെയ്യുന്നില്ലെന്നും അദ്ദേഹം കൂട്ടിച്ചേര്‍ത്തു.


കുബേര തുല്യരായി ജീവിക്കാൻ ഇവർക്ക് ഭാഗ്യം ലഭിക്കും\n2021 ൽ ഇനി ജീവിതത്തിൽ സമ്പന്ന യോഗം അനുഭവിക്കാൻ ഭാഗ്യം ലഭിച്ചിട്ടുള്ള കുറച്ച് നക്ഷത്രക്കാർ ഉണ്ട്. ഇവർ ആരൊക്കെയാണ് എന്നാണ് വളരെ വ്യക്തമായി നിങ്ങൾക്ക് പറഞ്ഞു തരാൻ പോകുന്നത്. 2021 വർഷത്തിൽ നിങ്ങൾക്ക് ജീവിതത്തിൽ വളരെ അനുകൂലമായ ഒരു കാലഘട്ടമാണ് ഇത്. ഒത്തിരി ഒത്തിരി സാമ്പത്തികപരമായ ഉള്ള മുന്നേറ്റങ്ങളും ജീവിതത്തിൽ അമ്പരിപ്പിക്കുന്ന രീതിയിലുള്ള മാറ്റങ്ങളും ഈ നക്ഷത്രക്കാർക്ക് ഉണ്ടാകാനുള്ള സാധ്യതകൾ ഉണ്ട്.\nഅതുകൊണ്ടുതന്നെ നിങ്ങൾ ആത്മാർത്ഥമായി പരിശ്രമിക്കുകയാണ് എന്നുണ്ടെങ്കിൽ ജീവിതത്തിൽ വളരെയധികം സാമ്പത്തിക നേട്ടങ്ങൾ കൈവരിക്കാൻ സാധിക്കുന്നതാണ്. ഒത്തിരി ഒത്തിരി സ്വപ്നങ്ങൾ പൂർത്തീകരിക്കാനുള്ള അവസരങ്ങൾ നിങ്ങൾക്ക് ഉണ്ടാകുന്നു. അതുപോലെതന്നെ പ്രതിസന്ധികളിൽ നിന്നും പ്രശ്നങ്ങളിൽ നിന്നും നിങ്ങൾ കുതിച്ചുയരുന്നത് ആയിരിക്കും. വളരെയേറെ ഉയർച്ചയും ധനലാഭവും ജീവിതവിജയവും സൗഭാഗ്യങ്ങളും നിങ്ങളെ തേടിയെത്തുന്ന സമയമാണ് ഇത്. അതുപോലെതന്നെ നിങ്ങളുടെ ജീവിതത്തിൽ വളരെയേറെ നല്ല മാറ്റങ്ങൾ ഇനി ഉണ്ടാകുന്നതായിരിക്കും.\nനിങ്ങളുടെ ജീവിതത്തിലെ വിശേഷപ്പെട്ട ദിവസങ്ങളാണ് ഇനി വരാൻ പോകുന്നത്. വളരെയധികം സാമ്പത്തികനേട്ടങ്ങൾ നിങ്ങളെ തേടി വരികയും അതുപോലെതന്നെ ധാരാളം സമ്പത്ത് നിങ്ങളുടെ വീട്ടിലേക്ക് ഒഴുകി വരുകയും ചെയ്യുന്നു. നിങ്ങൾ എന്തുതന്നെ ചെയ്താലും വളരെയേറെ ഭാഗ്യങ്ങൾ നിങ്ങളിലേക്ക് വരുന്ന ഒരു സമയമാണ് ഇത്. എത്ര വലിയ പ്രശ്നങ്ങൾ നിങ്ങളുടെ ജീവിതത്തിൽ ഉണ്ടായാൽ പോലും അത് എല്ലാം മാറി കിട്ടുന്നതാണ്.


മഹാമാരി പകർന്നുനൽകിയത് പരിസ്ഥിതി സംരക്ഷണത്തിൻെറ പാഠങ്ങൾ; ബാലി ഇനി പഴയ ബാലിയാകില്ല | The lessons of environmental protection provided by the epidemic; Bali will no longer be the old Bali | Madhyamam\ndate_range5Jun 2021 7:01 AM GMT\nമഹാമാരി പകർന്നുനൽകിയത് പരിസ്ഥിതി സംരക്ഷണത്തിൻെറ പാഠങ്ങൾ; ബാലി ഇനി പഴയ ബാലിയാകില്ല\nകോവിഡ് ലോകത്തിന് വരുത്തിവെച്ച ദുരന്തങ്ങളും നഷ്ടങ്ങളും അനവധിയാണ്. എന്നാൽ, പ്രതിസന്ധികൾക്കിടയിലും മഹാമാരിയുടെ സമയം എങ്ങനെ പോസിറ്റിവായി എടുക്കാമെന്നതിെൻറ ഉത്തമ ഉദാഹരണമാണ് ബാലിദ്വീപ്. ഇന്തോനേഷ്യയിലെ ഏറ്റവും പ്രശസ്തമായ സഞ്ചാരകേന്ദ്രമായ ബാലിയിൽ വർഷവും 60 ലക്ഷത്തോളം പേരാണ് വന്നിരുന്നത്. ഒാരോ ടൂറിസ്റ്റ് സീസണുകളും ഇൗ നാടിനെ സംബന്ധിച്ച് ആഘോഷനാളുകളായിരുന്നു. പേക്ഷ, ഇവ ബാക്കിവെക്കുന്ന പല പ്രശ്നങ്ങളും അവർക്ക് കാണാൻ സമയമില്ലായിരുന്നു. അല്ലെങ്കിൽ കണ്ടില്ലെന്നു നടിച്ചു.\nകോവിഡ് വന്നതോടെ ആളൊഴിഞ്ഞ പൂരപ്പറമ്പായി മാറി ബാലി. ഇതോടെ തങ്ങളുടെ നാട്ടിൽ ടൂറിസം ബാക്കിവെച്ച പ്രശ്നങ്ങൾ വ്യക്തതയോടെ അവർക്കു മുന്നിൽ തെളിഞ്ഞു. അവ പരിഹരിക്കാനുള്ള ശ്രമത്തിലായിരുന്നു ഒരു വർഷമായി നാട്ടുകാർ. ബാലി എങ്ങനെയാണ് ഇൗ കോവിഡ് കാലത്തെ അതിജീവിച്ചതെന്നും എന്തെല്ലാം നേട്ടങ്ങളാണ് അവർക്ക് ലഭിച്ചതെന്നും ആസ്ട്രേലിയ ആസ്ഥാനമായുള്ള എ.ബി.സി ന്യൂസ് ഇൻ ഡെപ്ത് തയാറാക്കിയ ഡോക്യുമെൻററി 'The Year Bali Tourism Stopped' വിവരിച്ചുതരുന്നു.\nബാലിയിലെ ജനസംഖ്യയെക്കാൾ കൂടുതൽ ആളുകളാണ് ഒാരോ വർഷവും ഇവിടേക്ക് എത്താറ്. പ്രകൃതിയും സംസ്കാരവുമായിരുന്നു ടൂറിസത്തിെൻറ അടിത്തറ. ബാലിയുടെ 80 ശതമാനം വരുമാനവും ടൂറിസംതന്നെ. കോവിഡ് വന്നതോടെ സകല മേഖലകളും നിലച്ചു. ജീവിതം പ്രതിസന്ധിയിലായി.\nബീച്ചുകളിൽ ടൂറിസത്തെ ആശ്രയിച്ച് കഴിഞ്ഞവർ സ്വന്തം ഗ്രാമങ്ങളിലേക്കു മടങ്ങി. പലരും പട്ടിണിയിലായി. ഇതോടെ കൃഷിയിലേക്ക് പുതുതലമുറ കടന്നുചെന്നു. മുൻതലമുറ ചെയ്തിരുന്ന കടൽപ്പായൽ കൃഷിയിലടക്കം ചെറുപ്പക്കാർ സജീവമായി. കടലിനോട് ചേർന്ന് പായൽ കൃഷി നിറഞ്ഞു. സഞ്ചാരികളുണ്ടെങ്കിൽ ഇൗ സ്ഥലങ്ങളൊന്നും കൃഷിക്കായി ലഭിക്കാറില്ല.\nഏറെ ഒൗഷധഗുണമുള്ള ചെടിയാണ് കടൽപ്പായൽ. എന്നാൽ, വെള്ളത്തിനടിയിൽ പോയി ഇവ പറിച്ചെടുക്കൽ ശ്രമകരമാണ്. മക്കളെ ഇൗ ദുഷ്കരമായ ജോലി ചെയ്യിപ്പിക്കേണ്ടെന്ന് കരുതിയാണ് മാതാപിതാക്കൾ ടൂറിസത്തിലേക്ക് പറഞ്ഞയച്ചത്. ഇപ്പോൾ മറ്റു വഴികൾ അടഞ്ഞതിനാൽ അവർ തിരിച്ചെത്തി. നേരേത്ത ലഭിച്ചതിെൻറ പകുതിയിൽ താഴെ മാത്രമാണ് പലരുടെയും വരുമാനം. പേക്ഷ, അവരതിൽ സന്തുഷ്ടരാണ്.\nഒരൊറ്റ മേഖലയെ മാത്രം ആശ്രയിച്ച് മുന്നോട്ടുപോകാനാവില്ലെന്ന് ബാലിയെ ഇൗ മഹാമാരി പഠിപ്പിച്ചു. ടൂറിസം തിരിച്ചുവന്നാലും കൃഷിയും മറ്റു വരുമാനമാർഗങ്ങളും തുടരണമെന്നാണ് ഇപ്പോഴവരുടെ ചിന്ത. ബാലിയിലെ 65 ശതമാനം കുട്ടികളും ഉന്നതവിദ്യാഭ്യാസം നേടാത്തവരാണ്. ശുദ്ധമായ കുടിവെള്ളം, മതിയായ റോഡുകൾ, സ്കൂളുകൾ, വൈദ്യുതി എന്നിവയെന്നും ഇവിടെയില്ല.\n100 വർഷത്തെ ടൂറിസം പാരമ്പര്യമുണ്ട് ബാലിക്ക്. പേക്ഷ, ടൂറിസം മേഖല കൈയടക്കിയിരിക്കുന്നത് ഭൂരിഭാഗവും വിദേശികളാണ്. അതിനാൽതന്നെ വരുമാനത്തിെൻറ 70 ശതമാനവും ഇന്തോനേഷ്യക്കു പുറത്തേക്കാണ് പോകുന്നതെന്നും ഇൗ ഡോക്യുമെൻററി ചൂണ്ടിക്കാട്ടുന്നു. അതിനെല്ലാം മാറ്റം വേണമെന്ന് ഇവിടത്തുകാർ ചിന്തിക്കാൻ തുടങ്ങി. അടിസ്ഥാന സൗകര്യങ്ങൾ മെച്ചപ്പെടേണ്ടതിെൻറ ആവശ്യം അവർ മനസ്സിലാക്കി.\nസഞ്ചാരികൾ ഉപേക്ഷിച്ചുപോകുന്ന മാലിന്യമാണ് ബാലിയുടെ മറ്റൊരു പ്രശ്നം. ഇവ എങ്ങനെ നിർമാർജനം ചെയ്യുമെന്ന് അറിയാതെ വലയുകയായിരുന്നു അധികാരികൾ. ഒരു കേന്ദ്രീകൃത മാലിന്യസംസ്കരണ സംവിധാനം ഇവിടെയില്ലായിരുന്നു. ബീച്ചുകളും പുഴകളും തോടുകളുമെല്ലാം മാലിന്യം നിറഞ്ഞിരിക്കുന്നു. നെൽവയലുകളിൽപോലും പ്ലാസ്റ്റിക് മാലിന്യം പ്രശ്നങ്ങൾ സൃഷ്ടിച്ചു.\nകോവിഡ് വന്നതോടെ ഇതിനെല്ലാം മാറ്റം കൊണ്ടുവരാനായി. ആളുകൾ ഒരുമിച്ചുചേർന്ന് ഇവ വൃത്തിയാക്കാൻ തുടങ്ങി. ടൂറിസവുമായി ബന്ധപ്പെട്ട് ജോലി െചയ്യുന്നവരാണ് ഇന്ന് ശുചീകരണത്തിന് മുന്നിൽ. 300 ടണ്ണിലധികം പ്ലാസ്റ്റിക് മാലിന്യമാണ് ഇതുവരെ ശേഖരിച്ചത്. ഇതിെൻറ മൂന്നിലൊന്ന് പുനഃചംക്രമണം ചെയ്തു. കൂടാതെ പ്ലാസ്റ്റിക്കിനെതിരായ ബോധവത്കരണവും ഇവർ ആരംഭിച്ചിട്ടുണ്ട്. മാലിന്യം ഇല്ലാതായതോടെ പുഴകളിലും തോടുകളിലും തെളിനീർ തിരിച്ചുവന്നു. അവിടെയിപ്പോൾ കുട്ടികൾ മനംമറന്ന് നീന്തിത്തുടിക്കുകയാണ്.\nബാലിയുടെ പൈതൃകത്തിൽതന്നെ തങ്ങൾ നേരിടുന്ന പ്രശ്നങ്ങൾക്ക് ഉത്തരമുണ്ടെന്ന് അവർ കണ്ടെത്തിയിരിക്കുന്നു. സാമ്പത്തിക വളർച്ചയും പ്രകൃതിസംരക്ഷണവും ഒരുപോലെ കൊണ്ടുപോകാത്തതാണ് അവർക്ക് വിനയായത്. ഇൗ കോവിഡ് കാലം അവർക്ക് ഏറെ പാഠങ്ങൾ പകർന്നുനൽകി. മഹാമാരി മുന്നോട്ടുള്ള പാതയിലേക്ക് കൂടുതൽ വെളിച്ചമേകി. ഇനി ഇവിടേക്കു വരുന്ന സഞ്ചാരികൾക്ക് പുതിയൊരു ബാലിയെയായിരിക്കും അനുഭവിക്കാനാവുക.\nബാലിയിൽനിന്ന് ലക്ഷദ്വീപിലേക്കുള്ള ദൂരം\nടൂറിസം വികസനമടക്കമുള്ള കാരണങ്ങൾ പറഞ്ഞാണ് ലക്ഷദ്വീപിലെ നിയമങ്ങളും വ്യവസ്ഥകളും അഡ്മിനിസ്ട്രേറ്റർ പ്രഫുൽ ഖോദ പേട്ടൽ മാറ്റിയെഴുതുന്നത്. ഇത്തരത്തിലെ മാറ്റങ്ങൾ വന്നാൽ ബാലിയുടെ വിധിയായിരിക്കും ലക്ഷദ്വീപിനെയും കാത്തിരിക്കുക. സഞ്ചാരികളുടെ ബാഹുല്യം കാരണം മാലിന്യം കുന്നുകൂടും. കടൽത്തീരങ്ങളുടെ സൗന്ദര്യത്തെയും കടൽജീവികളുടെ ആവാസവ്യവസ്ഥയെയും അവ ഗുരുതരമായി ബാധിക്കും.\nപരമ്പരാഗതമായി പുലർത്തിയിരുന്ന ജോലികൾ ഉപേക്ഷിച്ച് പലരും ടൂറിസവുമായി ബന്ധപ്പെട്ട് ഉപജീവനം തുടങ്ങും. അധികവരുമാനം ലഭിക്കുമെങ്കിലും കോവിഡ് പോലുള്ള സാഹചര്യങ്ങൾ വീണ്ടും വന്നാൽ ബാലിയെപ്പോലെ നാട് പട്ടിണിയിലാകും. ഇതിനു പുറമെ ലക്ഷദ്വീപിൽ വലിയ ടൂറിസം സംരംഭങ്ങൾ ആരംഭിക്കുക കുത്തക കമ്പനികളായിരിക്കും. ഇവിടെനിന്ന് ലഭിക്കുന്ന വരുമാനം അവർ തിരിച്ചുകൊണ്ടുപോകും. അപ്പോഴും ബാലിയെപ്പോലെ ലക്ഷദ്വീപ് നിവാസികൾക്ക് പറയത്തക്ക പ്രയോജനം ഒന്നുമുണ്ടാകില്ല.\nTAGS:world environment day bali island\nNews Summary - The lessons of environmental protection provided by the epidemic; Bali will no longer be the old Bali


കോടതിമുറികളിലെ വാദം കേള്‍ക്കല് സുപ്രീം കോടതിയില് അടുത്ത മാസം മുതല് ആരംഭിക്കും - Express Kerala\nNational August 13, 2020 | Published by : Express Kerala Network\nന്യൂഡല്‍ഹി: ലോക്ക്ഡൗണിനെ തുടര്‍ന്ന് നിര്‍ത്തിവച്ച കോടതിമുറികളിലെ വാദം കേള്‍ക്കല് സുപ്രീം കോടതിയില് അടുത്ത മാസം ആദ്യവാരം മുതല് പുനരാരംഭിച്ചേക്കുമെന്ന് റിപ്പോര്‍ട്ട്. ആദ്യഘട്ടത്തില് ആഴ്ചയില് മൂന്ന് ദിവസം ആയിരിക്കും കോടതിമുറിയില് വാദംകേള്‍ക്കല്.\nജസ്റ്റിസ് എന് വി രമണയുടെ അധ്യക്ഷതയില് ഉള്ള ഏഴ് ജഡ്ജിമാര് അടങ്ങിയ സമിതിയാണ് പരീക്ഷണാടിസ്ഥാനത്തില് കോടതിമുറിയില് വാദം കേള്‍ക്കല് പുനരാംഭിക്കാനുള്ള ശുപാര്‍ശ ചീഫ് ജസ്റ്റിസിന് കൈമാറിയത്.\nചൊവ്വ, ബുധന്, വ്യാഴം എന്നീ ദിവസങ്ങളില് കോടതിമുറിയില് വാദംകേള്‍ക്കാം എന്ന ശുപാര്‍ശ ആണ് ഏഴ്അംഗ സമിതി നല്‍കിയിരിക്കുന്നത്. നാലോ അഞ്ചോ കോടതിമുറികളില് മാത്രമാകും വാദംകേള്‍ക്കല് നടക്കുക. വധശിക്ഷയ്ക്കും ജീവപര്യന്തം ശിക്ഷകള്‍ക്കും എതിരായ അപ്പീലുകള്, വൈവാഹിക തര്‍ക്കവുമായി ബന്ധപ്പെട്ട ഹര്‍ജികള് എന്നിവയാകും ആദ്യഘട്ടത്തില് കോടതിമുറിയില് വാദംകേള്‍ക്കുക. മറ്റു കേസുകള് വിഡിയോ കോണ്‍ഫെറെന്‍സിലൂടെ വാദംകേള്‍ക്കുന്നത് തുടരും.\nകോടതി മുറിയിലെ വാദംകേള്‍ക്കല് പുനരാംഭിക്കുന്നത് സംബന്ധിച്ച് ഇന്നലെ ജസ്റ്റിസ് എന് വി രമണയുടെ അധ്യക്ഷതയിലുള്ള സമിതി അഭിഭാഷക സംഘടനാ നേതാക്കളുമായി ചര്‍ച്ചനടത്തിയിരുന്നു. ലോക് ഡൗണിനെ തുടര്‍ന്ന് അഞ്ച് മാസത്തോളമായി തടസ്സപ്പെട്ടിരിക്കുന്ന കോടതിമുറിയിലെ വാദം പുനരാരംഭിക്കണമെന്ന് ദുഷ്യന്ത് ദാവെ ഉള്‍പ്പടെയുള്ള മുതിര്‍ന്ന അഭിഭാഷകര് ജഡ്ജിമാരോട് അഭ്യര്‍ത്ഥിച്ചിരുന്നു.\nപെരിയ ഇരട്ടക്കൊലപാതകത്തില് സിബിഐ അന്വേഷണത്തിന് സ്റ്റേ ഇല്ല\nബീഹാര് തെരഞ്ഞെടുപ്പ് മാറ്റിവെയ്ക്കണം; ഹര്‍ജി തള്ളി സുപ്രീം കോടതി\nലഹരിമരുന്ന് കേസ്; ദീപികയെ ചോദ്യം ചെയ്ത് വിട്ടയച്ചു\nകര്‍ഷക പ്രക്ഷോഭം ശക്തം; പഞ്ചാബിലേക്കുള്ള 28 ട്രെയിനുകള് റദ്ദാക്കി\nബിജെപി ദേശീയ ഉപാധ്യക്ഷനായി എ.പി അബ്ദുള്ളക്കുട്ടി\nഇന്ത്യ-ജപ്പാന് നാവികസേനയുടെ സംയുക്ത അഭ്യാസത്തിന് ഇന്ന് തുടക്കം


വിപിൻ ജോസ് അർത്തുങ്കൽ January 09, 2021 01:34 PM IST\nറോം ∙ ജനത്തിരക്കേറിയ പ്രദേശത്ത് കൂറ്റൻ സിങ്ക്ഹോൾ രൂപപ്പെട്ടു. നിരവധി കാറുകൾ ഗർത്തത്തിൽ പതിച്ചു. ആളപായമില്ലെന്നാണ് പ്രാഥമിക സൂചനകൾ.\nതെക്കൻ ഇറ്റലിയിലെ നേപ്പിൾസിനു സമീപമുള്ള ഒരു ആശുപത്രിയുടെ കാർ പാർക്കിലാണ് വെള്ളിയാഴ്ച രാവിലെ സിങ്ക്ഹോൾ രൂപംകൊണ്ടത്. 20 മീറ്റർ ആഴവും 2000 ചതുരശ്ര മീറ്ററിലധികം വിസ്തൃതിയുമുള്ള സിങ്ക് ഹോളിനുള്ളിൽ നിരവധി കാറുകൾ കുടുങ്ങിയിട്ടുണ്ട്. പാർക്കു ചെയ്തിരുന്ന കാറുകൾക്കുള്ളിൽ ആളുകൾ ഉണ്ടായിരുന്നില്ലെന്നും ജീവഹാനി ഉണ്ടായിട്ടില്ലെന്നും അഗ്നിശമനസേന പറയുന്നു.\nആശുപത്രിയോടു ചേർന്ന് പ്രവർത്തിച്ചിരുന്ന കോവിഡ് സെന്റർ അടിയന്തിരമായി ഒഴിപ്പിച്ചതായും അധികൃതർ പറഞ്ഞു. സമീപമുള്ള കെട്ടിടങ്ങൾക്കും നാശനഷ്ടമുണ്ടായിട്ടുണ്ട്.\nപ്രദേശത്തെ വൈദ്യുതി വിതരണം തടസപ്പെട്ടത് ആശുപത്രിയുടെ പ്രവർത്തനങ്ങളെ ബുദ്ധിമുട്ടിലാക്കി. ജനറേറ്ററുകളുടെ സഹായത്തോടെയാണ് ഇപ്പോൾ ആശുപത്രി പ്രവർത്തിക്കുന്നത്. പൊലീസും അഗ്നിശമനസേനയും പ്രദേശത്തിന്റെ നിയന്ത്രണം ഏറ്റെടുത്തു. റിജണൽ ഗവർണർ വിൻചെൻസോ ദി ലൂക്ക സംഭവസ്ഥലം സന്ദർശിച്ചു.\nഭൂമിക്കടിയിൽ തങ്ങി നിൽക്കുന്ന ജലമോ വായുവോ ചില പ്രത്യേക സാഹചര്യങ്ങളുടെ ഫലമായി ചലിക്കപ്പെടുമ്പോൾ ഭൗമോപരിതലത്തിലെ കട്ടികുറഞ്ഞ പാളി തകരുകയും ഗർത്തങ്ങൾ രൂപപ്പെടുകയും ചെയ്യുന്നതാണ് സിങ്ക് ഹോളുകൾ


ധര്‍മപീഠം ലോകത്തിന്റെ സ്വത്ത് :: Janmabhumi Daily\nFriday 14 February 2014 6:22 pm IST\nതഥാതന് പോയി ധര്‍മപീഠം പ്രതിഷ്ഠിച്ചു എന്നല്ല നാം ചിന്തിക്കേണ്ടത്. തഥാതന് ആര്‍ക്കുവേണ്ടി പ്രാര്‍ത്ഥിച്ചു? നിങ്ങള്‍ക്ക് വേണ്ടി, സമൂഹത്തിന് വേണ്ടി, ധര്‍മപീഠം ലോകത്തിന് ഉള്ളതാണ്. ലോകത്തിന് വേണ്ടി ആ കാലം തഥാതനിലൂടെ ഒരു ലീലാവിനോദം നടത്തി. തഥാതന് ചെയ്യാനുള്ളത് ചെയ്തുകഴിഞ്ഞു. ഇനി അതിനെ നിലനിര്‍ത്തേണ്ടതും സംരക്ഷിക്കേണ്ടതും നിങ്ങളുടെ ചുമതലകള്. അമ്പലം ആശ്രയം പ്രതിഷ്ഠ ഇതിലൊന്നും തഥാതന് ബന്ധിതനല്ല. അവന് ഏകനായി വരുന്നു. ഏകനായി പോകുന്നു. നിങ്ങള് കണ്ടപ്പോള് കുറച്ച് കാലം നിങ്ങളോടൊപ്പം ചിലവഴിക്കാമെന്ന് കരുതി. കാലം അതിന് കളമൊരുക്കി. - തഥാതന്


ദുല്‍ഖര് സല്‍മാന് വീണ്ടും തമിഴിലേക്ക്; ചിത്രമൊരുക്കുന്നത് പുതുമുഖ സംവിധായകന് | Reporter Live\nBy Web Desk\tJanuary 5, 2017 8:40 pm A+ A-\nഓക്കെ കണ്മണി എന്ന ചിത്രത്തിനു ശേഷം ദുല്‍ഖര് സല്‍മാന് വീണ്ടും തമിഴ് സിനിമയില് അഭിനയിക്കാനൊരുങ്ങുന്നു. ഓക്കെ കണ്മണി മണിരത്‌നത്തിനൊപ്പമായിരുന്നെങ്കില് ഇത്തവണ ദുല്‍ഖര് സമ്മതം മൂളിയിരിക്കുന്നത് ഒരു പുതുമുഖ സംവിധായകനുവേണ്ടിയാണെന്നുമാത്രം.\nറിപ്പോര്‍ട്ടുകള് സൂചിപ്പിക്കുന്നത് ഈ റൊമാന്റിക് ത്രില്ലര് സിനിമയുടെ സംവിധായകന് റാ കാര്‍ത്തിക് ആയിരിക്കുമെന്നാണ്. ദുല്‍ഖര് ഡേറ്റ് കൊടുത്തുകഴിഞ്ഞെങ്കിലും നായികമാരെ തീരുമാനിച്ചിട്ടില്ല. കുറച്ചു ദിവസത്തിനകം ഔദ്യോകിക പ്രഖ്യാപനം ഉണ്ടാവും.\n‘എന്നൈ നോക്കി പായും തോട്ട’ ഫെയിം മേഘ ആകാശും ‘ഒരുനാള് കൂത്ത്’ ഫെയിം നിവേദ പിതുരാജും നടിമാരുടെ പരിഗണനയിലുണ്ട്. ചിത്രം പ്രീ പ്രൊഡക്ഷന് ഘട്ടത്തിലാണെന്നാണ് റാ കാര്‍ത്തിക് പറയുന്നത്. ജോമോന്റെ സുവിശേഷത്തിനുശേഷം ദുല്‍ഖര് അഭിനയിക്കുന്നത് ഈ തമിഴ് ചിത്രത്തിലായിരിക്കും. റൊമാന്റിക് സിനിമയാണെങ്കിലും ഒരു റോഡ് മൂവിയുടെ സ്വഭാവവും ചിത്രത്തിനുണ്ടാകും എന്ന് സംവിധായകന് ഉറപ്പുപറയുന്നു.\nJan 5, 2017 8:40 pm\nഒകെ കണ്‍മണി താരം പ്രഭു ലക്ഷ്മണ് അന്തരിച്ചു :ചെന്നൈയുടെ ബെസ്റ്റ് ബഡിയെ നഷ്ടമായെന്ന്…\nഓകെ കണ്‍മണിയിലെ മാന്ത്രിക സംഗീതം


വിദ്യാര്‍ഥികള്‍ക്ക് മൊബൈല് ഫോണ് വാങ്ങാന് പലിശരഹിത വായ്പ; 'വിദ്യാ തരംഗിണി', അറിയേണ്ടതെല്ലാം | Pattanavishesham | വാർത്തകൾ\nHome education വിദ്യാര്‍ഥികള്‍ക്ക് മൊബൈല് ഫോണ് വാങ്ങാന് പലിശരഹിത വായ്പ; ‘വിദ്യാ തരംഗിണി’, അറിയേണ്ടതെല്ലാം\nവിദ്യാര്‍ഥികള്‍ക്ക് മൊബൈല് ഫോണ് വാങ്ങാന് പലിശരഹിത വായ്പ; ‘വിദ്യാ തരംഗിണി’, അറിയേണ്ടതെല്ലാം\nഓണ്‍ലൈന് ക്ലാസിന് മൊബൈല് ഫോണ് ഇല്ലാതെ ബുദ്ധിമുട്ടുന്ന വിദ്യാര്‍ത്ഥികള്‍ക്ക് വായ്പ പദ്ധതിയുമായി സംസ്ഥാന സര്‍ക്കാര്. സഹകരണസംഘങ്ങളും ബാങ്കുകളുമായി സഹകരിച്ചാണ് പദ്ധതി. വിദ്യാ തരംഗിണി എന്ന പേരിലുള്ള പദ്ധതി അനുസരിച്ച് ജൂലൈ 31 വരെ പലിശരഹിത വായ്പയ്ക്കായി അപേക്ഷിക്കാം. ഒരു വിദ്യാര്‍ത്ഥിക്ക് മൊബൈല് ഫോണ് വാങ്ങാന് 10,000 രൂപ വായ്പ നല്‍കും.\nകോവിഡ് വ്യാപനത്തെ തുടര്‍ന്ന് കഴിഞ്ഞ വര്‍ഷത്തെ പോലെ ഈ വര്‍ഷവും ഓണ്‍ലൈന് ക്ലാസുകളാണ് നടന്നുവരുന്നത്. സാമ്ബത്തിക ബുദ്ധിമുട്ടുകള് കാരണം ഡിജിറ്റല് പഠനം സാധ്യമാകാത്ത നിരവധി കുട്ടികളുടെ ബുദ്ധിമുട്ടുകള് പുറത്തുവന്നിരുന്നു.\nവിദ്യാര്‍ഥികള്‍ക്ക് മൊബൈല് ഫോണ് വാങ്ങാന് പലിശരഹിത വായ്പ അനുവദിക്കാന് സഹകരണ സംഘങ്ങള്‍ക്കും ബാങ്കുകള്‍ക്കുമാണ് സഹകരണവകുപ്പ് നിര്‍ദേശം നല്‍കിയത്. ഒരു വിദ്യാര്‍ത്ഥിക്ക് മൊബൈല് വാങ്ങാന് 10,000 രൂപ വായ്പ നല്‍കും. നാളെ മുതല് ജൂലൈ 31 വരെ വായ്പ നല്‍കും. ഒരു സംഘത്തിന് 50,000 രൂപ വരെ വായ്പ നല്‍കാം. സ്‌കൂള് അധികൃതരുടെ സാക്ഷ്യപത്രം സഹിതമാണ് മൊബൈല് ഫോണിനായി അപേക്ഷിക്കേണ്ടത്. രണ്ടുവര്‍ഷം കൊണ്ട് തുല്യഗഡുക്കളായി തിരിച്ചടയ്ക്കണമെന്നും പദ്ധതിയില് പറയുന്നു.\nPrevious articleമഞ്ചേരി ആനക്കയം പുഴയിൽ2വിദ്യാർത്ഥികൾ മുങ്ങിമരിച്ചു\nNext articleഹജ്ജ് 2021: രജിസ്റ്റർ ചെയ്തത് 5.58 ലക്ഷം, രണ്ടാം ഘട്ട രജിസ്ട്രേഷൻ നാളെ\nകാത്തിരിപ്പിന് വിട ; പയ്യനാട് സ്റ്റേഡിയത്തിൽ ഫ്ലഡ് ലിറ്റ് സജ്ജം\nപൊതുവിദ്യാഭ്യാസത്തിന്റെ കരുത്തില് താരമായി സഫ ഫെബിന്\nയു.ഡി.എഫ് അധികാരത്തിൽ എത്തിയാൽ കേരള ബാങ്ക് പിരിച്ചു വിടും; ചെന്നിത്തല\nതിരൂര് നഗരത്തിലെ മാലിന്യ പ്രശ്നങ്ങള്‍ക്ക് ശാശ്വത പരിഹാരം: ട്രീറ്റ്മെന്റ് പ്ലാന്റ് യാഥാര്‍ത്ഥ്യമായി\nവിമന് ജസ്റ്റിസ് മൂവ്‌മെന്റ് പ്രതിഷേധ പ്രകടനം നടത്തി


30 മിനിറ്റ് കാത്തിരുന്നെങ്കില് രണ്ടു ജീവന് രക്ഷിക്കാമായിരുന്നു - Keralabhooshanam Daily 30 മിനിറ്റ് കാത്തിരുന്നെങ്കില് രണ്ടു ജീവന് രക്ഷിക്കാമായിരുന്നു\nHome/NEWS/BREAKING NEWS/30 മിനിറ്റ് കാത്തിരുന്നെങ്കില് രണ്ടു ജീവന് രക്ഷിക്കാമായിരുന്നു\n30 മിനിറ്റ് കാത്തിരുന്നെങ്കില് രണ്ടു ജീവന് രക്ഷിക്കാമായിരുന്നു\nതിരുവനന്തപുരം: വസ്തു ഒഴിപ്പിക്കാനാണ് അവര് വന്നത്. ഒഴിപ്പിക്കരുതെന്ന ഹര്‍ജി അപ്പോള് ഹൈക്കോടതി പരിഗണിക്കാനിരിക്കുകയായിരുന്നു. ഒഴിപ്പിക്കാന് വന്നവര് അരമണിക്കൂര് ക്ഷമിച്ചിരുന്നെങ്കില് വിലപ്പെട്ട രണ്ടു ജീവനുകള് രക്ഷിക്കാമായിരുന്നു, രണ്ടു കുട്ടികള് അനാഥരാകില്ലായിരുന്നു.\nഡിസംബര് 22ന് ഹൈക്കോടതി അപ്പീല് ഹര്‍ജി പരിഗണിക്കുന്നതിനുമുമ്പേ നെയ്യാറ്റിന്‍കര നെട്ടതോട്ടം ലക്ഷംവീട് കോളനിയില് രാജന്റെയും ഭാര്യ അമ്പിളിയുടെയും ദേഹത്തേക്ക് തീ പടര്‍ന്നിരുന്നു. തൊട്ടുപിന്നാലെ, രാജനെയും കുടുംബത്തെയും ജനുവരി 15 വരെ ഒഴിപ്പിക്കരുതെന്ന ഹൈക്കോടതിയുടെ ഇടക്കാല ഉത്തരവുവന്നു. എതിര്‍കക്ഷിക്ക് നോട്ടീസ് അയക്കാനും നിര്‍ദേശിച്ചു.\nഹൈക്കോടതി ഉത്തരവിന്റെ പകര്‍പ്പ് എത്തുന്നതിന് അരമണിക്കൂര്‍മുമ്പാണ് പോലീസും അഭിഭാഷക കമ്മിഷനും ഒഴിപ്പിക്കലിനെത്തുന്നത്. സ്റ്റേ ഉത്തരവിന്റെ രേഖകള് എത്തിക്കാമെന്നു പറഞ്ഞിട്ടും അല്പംപോലും കാക്കാതെയാണ് ഉച്ചഭക്ഷണത്തിനു മുന്നിലിരുന്ന രാജനെ പോലീസ് വീട്ടില്‍നിന്ന് വലിച്ചിറക്കിയതെന്നാണ് മക്കളായ രാഹുലും രഞ്ജിത്തും പറയുന്നത്.\nഅയല്‍വാസിയുടെ പരാതിയില്, ജൂണ് 16നാണ് രാജനെയും കുടുംബത്തെയും ഒഴിപ്പിക്കാന് നെയ്യാറ്റിന്‍കര മുന്‍സിഫ് കോടതിയുടെ ഉത്തരവുവന്നത്. ഇതിനെതിരേ ഒക്ടോബറില് ജില്ലാ കോടതിയില് അപ്പീല് നല്‍കി. അപ്പീല് നല്‍കാന് വൈകിയതിനാല് ഇതു പരിഗണിക്കുന്നതില് താമസമുണ്ടായി. ഇതിനിടെ, നിലവിലെ ഉത്തരവ് നടപ്പാക്കണമെന്ന് മുന്‍സിഫ് കോടതി ഉത്തരവിട്ടു. ഇതിനെത്തുടര്‍ന്നാണ് ഹൈക്കോടതിയെ സമീപിച്ചത്.


പാകിസ്ഥാനിലെ ഹിന്ദു വിദ്യാര്‍ഥിനിയുടേത് കൊലപാതകം; കൊലപാതകത്തിന് മുമ്പ് നിമ്രത പീഡിപ്പിക്കപ്പെട്ടിരുന്നെന്ന് പോസ്റ്റ്‌മോര്‍ട്ടം റിപ്പോര്‍ട്ട് - Future Analyzing Technology : Extra Pounds Of Technology\nപാകിസ്ഥാനിലെ ഹിന്ദു വിദ്യാര്‍ഥിനിയുടേത് കൊലപാതകം; കൊലപാതകത്തിന് മുമ്പ് നിമ്രത പീഡിപ്പിക്കപ്പെട്ടിരുന്നെന്ന് പോസ്റ്റ്‌മോര്‍ട്ടം റിപ്പോര്‍ട്ട്\nAuthor: Admin Published Date: November 7, 2019 LeaveaComment on പാകിസ്ഥാനിലെ ഹിന്ദു വിദ്യാര്‍ഥിനിയുടേത് കൊലപാതകം; കൊലപാതകത്തിന് മുമ്പ് നിമ്രത പീഡിപ്പിക്കപ്പെട്ടിരുന്നെന്ന് പോസ്റ്റ്‌മോര്‍ട്ടം റിപ്പോര്‍ട്ട്\nകറാച്ചി: പാകിസ്ഥാനിലെ ഡെന്റല് കോളേജ് ഹോസ്റ്റല് മുറിയില് ദുരൂഹ സാഹചര്യത്തില് മരിച്ച നിലയില് കണ്ടെത്തിയ മെഡിക്കല് വിദ്യാര്‍ഥി പീഡിക്കപ്പെട്ടെന്ന് പോസ്റ്റ്‌മോര്‍ട്ടം റിപ്പോര്‍ട്ട്. സിന്ധ് പ്രവിശ്യയിലെ ബീബി ആസിഫ ഡെന്റല് കോളേജിലെ അവസാന വര്‍ഷ വിദ്യാര്‍ഥിയായിരുന്നു നിമ്രത ചാന്ദിനി. സെപ്റ്റംബര് 16നാണ് നിമ്രത മുറിയില് മരിച്ച നിലയില് മുറിയില് കണ്ടെത്തിയത്. കൊലപ്പെടുത്തുന്നതിന് മുമ്പ് നിമ്രത പീഡനത്തിനിരയായിട്ടുണ്ടെന്നാണ് അന്തിമ പോസ്റ്റ്‌മോര്‍ട്ടം റിപ്പോര്‍ട്ടില് പറയുന്നത്. ചന്ദക മെഡിക്കല് കോളേജിലെ വനിത മെഡികോ-ലീഗല് ഓഫീസറായ ഡോ. അമൃതയാണ് ഇക്കാര്യം വ്യക്തമാക്കിയത്.\nശ്വാസം മുട്ടലാണ് മരണത്തിന് കാരണമായതെന്നാണ് പോസ്റ്റ് മോര്‍ട്ടം റിപ്പോര്‍ട്ടില് പറയുന്നത്. കൂടാതെ കഴുത്തില് പിടിച്ചു തിരിച്ചതുപോലുള്ള പാടുകള് കണ്ടതായും റിപ്പോര്‍ട്ടില് പറയുന്നു. ദുപ്പട്ട കഴുത്തില് കുരുങ്ങി ഉണ്ടായ പാടുകള് അല്ലെന്നും കഴുത്തു ഞെരിച്ച് കൊല്ലുകയോ, തൂക്കികൊല്ലുകയോ ചെയ്യുമ്പോഴാണ് ഇത്തരം പാടുകള് ഉണ്ടാവുകയെന്നും ഡോക്ടര് വ്യക്തമാക്കുന്നു.\nഅതേസമയം വസ്ത്രത്തില് പുരുഷ ഡിഎന്‍എ കണ്ടെത്തിയതും പെണ്‍കുട്ടി പീഡനത്തിനിരയായെന്നതിന്റെ തെളിവാണെന്നും ഡോക്ടര് സൂചിപ്പിച്ചു. നേരത്തെ സമര്‍പ്പിച്ച പോസ്റ്റ്‌മോര്‍ട്ടം റിപ്പോര്‍ട്ടില് നിമ്രത ആത്മഹത്യ ചെയതതാണെന്ന് പ്രസ്താവിക്കുന്നതായിരുന്നു.5അടി മാത്രമുള്ള പെണ്‍കുട്ടി 15 അടി ഉയരത്തില് ജീവനൊടുക്കിയതും സംശയത്തിനിട നല്‍കിയിരുന്നു. നേരത്തെ സമര്‍പ്പിച്ച റിപ്പോര്‍ട്ടിനെതിരെ ശക്തമായ പ്രതിഷേധമാണ് പാകിസ്ഥാനില് ഉയര്‍ന്നത്. കോളേജിലെ പ്രിന്‍സിപ്പാളും നിമ്രത ആത്മഹത്യ ചെയ്തുവെന്നാണ് പറഞ്ഞത്.\nഎന്നാല് നിമൃതയുടെ സഹോദരനും കറാച്ചി ഡോവ് മെഡിക്കല് കോളേജിലെ ഡോക്ടറുമായ വിശാലും, അമ്മാവനും ആദ്യത്തെ പോസ്റ്റ് മോര്‍ട്ടം ശക്തമായി എതിര്‍ത്തിരുന്നു. നിമ്രതയുടേത് കൊലപാതകമാണെന്ന് ഉറപ്പിച്ച് പറഞ്ഞതോടെയാണ് വീണ്ടും പോസ്റ്റ്‌മോര്‍ട്ടം ചെയ്യാന് തീരുമാനമായത്.\nസംഭവത്തെ കുറിച്ച് അന്വേഷിക്കാനോ, പരാതി സ്വീകരിക്കാനോ, എഫ്.ഐ.ആര് തയ്യാറാക്കാനോ പോലീസ് തയ്യാറായിരുന്നില്ല. ഇത് ബന്ധുക്കളുടെയും നാട്ടുകാരുടെയും പ്രതിഷേധത്തിന് ഇടയാക്കിയിരുന്നു. കോടതിയും, അന്വേഷണ ഉദ്യോഗസ്ഥരും കൊലപാതകം ആത്മഹത്യയാക്കി മാറ്റാന് ശ്രമിച്ചെങ്കിലും പെണ്‍കുട്ടിയുടെ കുടുംബം സുതാര്യമായ അന്വേഷണത്തിന് ആവശ്യപ്പെട്ടതിനെ തുടര്‍ന്ന് സിന്ധ് കോടതി ജുഡീഷ്യല് അന്വേഷണത്തിന് ഉത്തരവിടുകയായിരുന്നു.\n← Vivo X30 With Samsung Exynos 980 5G SoC Set to Launch in December, Company Confirms\nതൈറോയ്ഡ് രോഗം ഉള്ളവരാണോ നിങ്ങള്; ഈ ആഹാരങ്ങള് അധികം കഴിക്കണ്ട →


വോഡാഫോൺ ഐഡിയ പ്രതിസന്ധി: സർക്കാരിന് നഷ്ടമാകുക 1.6 ലക്ഷം കോടിയിലേറെ | Govt set to lose over Rs 1.6 lakh crore if Vodafone Idea collapses\nAug 9, 2021, 01:03 PM IST\nകമ്പനിയുടെ നിലവിലുള്ള മൊത്തംകടബാധ്യത 1.8 ലക്ഷം കോടി രൂപയാണ്. മാർച്ച് പാദത്തിൽ 7,000 കോടി രൂപയുടെ നഷ്ടമാണ് കമ്പനിക്കുണ്ടായത്. പണലഭ്യത കുറഞ്ഞതിനാൽ കമ്പനിയുടെ പ്രവർത്തനംതന്നെ പ്രതിസന്ധിയിലാണ്.\nVi Logo | Photo: Vodafone Idea\nരാജ്യത്തെ കോർപറേറ്റ് ചരിത്രത്തിലെ ഏറ്റവും വലിയ പ്രതിസന്ധി നേരിട്ട് വോഡാഫോൺ ഐഡിയ. കനത്ത ബാധ്യത നേരിടുന്ന കമ്പനി ഏതു നിമിഷവും പ്രവർത്തനം അവസാനിപ്പിച്ചേക്കാമെന്നാണ് വ്യവസായലോകത്തിന്റെ വിലയിരുത്തൽ.\nവോഡാഫോൺ ഐഡിയ തകർന്നാൽ കേന്ദ്ര സർക്കാരിനാകും കൂടുതൽ നഷ്ടം. സ്‌പെക്ട്രം ഫീസിനിത്തിലും എജിആർ കുടിശ്ശികയിനത്തിലും കമ്പനി സർക്കാരിന് നൽകാനുള്ളത് 1.6 ലക്ഷം കോടി രൂപയാണ്. ബാങ്കുകൾക്ക് നൽകാനുള്ളതാകട്ടെ 23,000 കോടി രൂപയുമാണ്. വായ്പയിലേറെയും പൊതുമേഖല ബാങ്കുകളിൽനിന്നെടുത്തവയുമാണ്.\nകമ്പനിയുടെ നിലവിലുള്ള മൊത്തം കടബാധ്യത 1.8 ലക്ഷം കോടി രൂപയാണ്. മാർച്ച് പാദത്തിൽ 7,000 കോടി രൂപയുടെ നഷ്ടമാണ് കമ്പനിക്കുണ്ടായത്. പണലഭ്യത കുറഞ്ഞതിനാൽ കമ്പനിയുടെ പ്രവർത്തനംതന്നെ പ്രതിസന്ധിയിലാണ്.\nഓരോ ഉപഭോക്താവിൽനിന്നും കമ്പനിക്ക് ലഭിക്കുന്ന ശരാശരി വരുമാനം 107 രൂപയായി കുറഞ്ഞിട്ടുണ്ട്. മറ്റ് കമ്പനികളെ അപേക്ഷിച്ച് ഏറ്റവും കുറഞ്ഞ തുകയാണിത്. റിലയൻസ് ജിയോക്ക് ഈയിനത്തിൽ 138 രൂപയും ഭാരതി എയർടെലിന് 145 രൂപയുമാണ് ലഭിക്കുന്നത്. കുറഞ്ഞത് 200 രൂപയെങ്കിലും ലഭിച്ചെങ്കിൽ മാത്രമെ കുടിശ്ശിക തീർത്ത് ടെലികോം കമ്പനികൾക്ക് ആരോഗ്യം വീണ്ടെടുക്കാൻ കഴിയൂ എന്നാണ് വിലയിരുത്തൽ.\nകമ്പനിയുടെ പ്രവർത്തനം സംബന്ധിച്ച ആശങ്ക പ്രൊമോട്ടർമാർ നേരത്തെതന്നെ പ്രകടിപ്പിച്ചിരുന്നു. കടുത്ത പ്രതിസന്ധി നേരിടുന്ന സാഹചര്യത്തിൽ കമ്പനിയിലേക്ക് കൂടുതൽ നിക്ഷേപം നടത്താൻ വിസമ്മതിക്കുകയും സർക്കാർ ഇടപെടണമെന്ന് ആവശ്യമുന്നയിക്കുകയും ചെയ്തിരുന്നു.\nദിനംപ്രതി നഷ്ടം കുമിഞ്ഞു കൂടുന്ന സാഹചര്യമാണുള്ളത്. സമീപഭാവിയിലൊന്നും പ്രതിസന്ധിയിൽനിന്ന് കരകയറാൻ സാധ്യതയില്ലെന്നാണ് ഗോൾഡ്മാൻ സാച്‌സിന്റെ വിലിയരുത്തൽ. വരുന്ന ഡിസംബറിനും ഏപ്രിലിനുമിടയിൽ എജിആർ കുടിശ്ശിക, സ്‌പെക്ട്രം എന്നിവയിനത്തിൽ 22,500 കോടി രൂപയെങ്കിലും കമ്പനിക്ക് കണ്ടെത്തേണ്ടി വരും.


ഡൽഹി: കേരളത്തിൽ സമാന്തര ടെലഫോൺ എക്സ്ചേഞ്ചുകൾ കണ്ടെത്തിയ സംഭവത്തിൽ കേന്ദ്ര ഏജൻസികളുടെ അന്വേഷണം പുരോഗമിക്കുന്നു. പാകിസ്ഥാന് വേണ്ടി പോപ്പുലർ ഫ്രണ്ട് നടപ്പിലാക്കിയ പദ്ധതിയാണ് ഇതെന്നാണ് മിലിട്ടറി ഇന്റലിജൻസ് കണ്ടെത്തിയിരിക്കുന്നത് എന്ന് ദേശീയ മാധ്യമം റിപ്പോർട്ട് ചെയ്യുന്നു.\nനേരത്തെ കശ്മീരിലാണ് ഇത്തരം കേസുകൾ റിപ്പോർട്ട് ചെയ്തിരുന്നത്. ആർട്ടിക്കിൾ 370 റദ്ദാക്കിയതോടെ സൈന്യം കശ്മീരിൽ പിടിമുറുക്കിയ സാഹചര്യത്തിൽ വിദ്ധ്വംസക ശക്തികൾ കേരളത്തെ തങ്ങളുടെ സുരക്ഷിത താവളമാക്കുകയാണ് എന്നാണ് വിവരം. കേരളത്തിൽ ഇസ്ലാമിക ഭീകരവാദം വളരുന്നതിന്റെ പ്രധാന കാരണമായി ചൂണ്ടിക്കാണിക്കപ്പെടുന്നത് ഇവിടുത്തെ സിപിഎമ്മിന്റെയും കോൺഗ്രസിന്റെയും പ്രീണന രാഷ്ട്രീയമാണ്.\nഎറണാകുളം ജില്ലയുടെ വിവിധ ഭാഗങ്ങളിലായി 14 സമാന്തര ടെലിഫോൺ എക്സ്ചേഞ്ചുകൾ പ്രവർത്തിക്കുന്നതായി അന്വേഷണ ഏജൻസികൾ കണ്ടെത്തിയിരുന്നു. ഇതുമായി ബന്ധപ്പെട്ട് മൂന്ന് പേർ അറസ്റ്റിലാകുകയും ഇവരിൽ നിന്നും ഉപകരണങ്ങൾ പിടികൂടുകയും ചെയ്തിരുന്നു. കേസിൽ പാക് ചാര സംഘടനയായ ഐ എസ് ഐയുടെ പങ്ക് വ്യക്തമായിരുന്നു.\nകേസിൽ ഹക്കീം, റാഷിദ്, നിഥിൻ എന്നിവരാണ് അറസ്റ്റിലായത്. ഇവരിൽ നിന്നും 14 സിം ബോക്സുകളും 11 റൂട്ടറുകളും നൂറിലധികം സിം കാർഡുകളും അമ്പത് കേബിളുകളും കണ്ടെത്തിയിരുന്നു. പ്രതികൾ ഹവാല ഇടപാടുകാരെയും സ്വർണ്ണക്കടത്തുകാരെയും സഹായിച്ചിരുന്നതായും സൂചനയുണ്ട്.\nകോഴിക്കോടും സമാന്തര ടെലിഫോൺ എക്സ്ചേഞ്ച് കണ്ടെത്തിയിരുന്നു. ഇവയെല്ലാം പരസ്പരം ബന്ധപ്പെട്ടു കിടക്കുകയാണെന്നാണ് അന്വേഷണ സംഘത്തിന്റെ നിഗമനം. ബ്രോഫ്ബാൻഡ് കണക്ഷനുകളും റൂട്ടറുകളും ഉപയോഗിച്ച് അന്താരാഷ്ട്ര കാളുകൾ ലോക്കൽ കാളുകളാക്കി മാറ്റിയിരുന്നു. ഇത് ദേശവിരുദ്ധ പ്രവർത്തനങ്ങൾക്ക് വേണ്ടിയാകാമെന്നാണ് നിഗമനം.\nസമാന്തര ടെലിഫോൺ എക്സ്ചേഞ്ച് നടത്തി പിടിയിലായ മലപ്പുറം കാടാമ്പുഴ പുല്ലാട്ടിൽ ഇബ്രാഹിം ഉപയോഗിച്ചിരുന്ന ഉപകരണങ്ങൾ പാക് ചാരസംഘടനയായ ഐ.എസ്.ഐ. നൽകിയതാണെന്ന് നേരത്തെ കണ്ടെത്തിയിരുന്നു. ബെംഗളൂരുവിൽ ഇയാൾ നടത്തിയിരുന്ന സമാന്തര എക്സ്ചേഞ്ചിൽ നിന്ന് ലക്ഷക്കണക്കിന് രൂപയുടെ ഉപകരണങ്ങളും പിടികൂടിയിരുന്നു.\nഐ.എസ്.ഐ.യാണ് ഇതിന് പിന്നിലെന്നാണ് ഐ ബിയുടെ റിപ്പോർട്ട്. ബെംഗളൂരുവിലെ സൈനിക കേന്ദ്രത്തിലേക്കും മിലിറ്ററി മൂവ്‌മെന്റ് കൺട്രോൾ ഓഫീസിലേക്കും പ്രിൻസിപ്പൽ ഡിഫൻസ് കംപ്ട്രോളർ ഓഫീസിലേക്കും വിളിച്ചിട്ടുണ്ടെന്ന് ഇബ്രാഹിം മൊഴി നൽകിയിരുന്നു. ഇയാളെ ചോദ്യം ചെയ്തപ്പോൾ ലഭിച്ച വിവരത്തിന്റെ അടിസ്ഥാനത്തിലാണ് കോഴിക്കോട്ടും തൃശ്ശൂരിലും പ്രവർത്തിച്ചിരുന്ന സമാന്തര എക്സ്ചേഞ്ചുകൾ കണ്ടെത്തിയത്. ഇബ്രാഹിമിന് ഇസ്ലാമിക് സ്റ്റേറ്റുമായി ബന്ധമുണ്ടെന്നും അന്വേഷണ സംഘം സംശയിക്കുന്നു.\nപോപ്പുലർ ഫ്രണ്ട് ഓഫ് ഇന്ത്യയുടെ സജീവ പ്രവർത്തകനായിരുന്ന ഇബ്രാഹിം 2007-ൽ കോട്ടക്കൽ പോലീസ് സ്റ്റേഷൻ ആക്രമിച്ച കേസിലെ പ്രതിയാണ്. സമാന്തര എക്സ്ചേഞ്ചുകളുമായി ബന്ധപ്പെട്ട് കർണാടക പോലീസ്, റോ, മിലിറ്ററി ഇന്റലിജൻസ്, ഐ ബി, എൻ.ഐ.എ. തുടങ്ങിയ ഏജൻസികളും അന്വേഷണം നടത്തുന്നുണ്ട്. പ്രതിരോധ മന്ത്രാലയത്തിൽ നിന്നാണെന്ന് സൂചിപ്പിച്ചാണ് സൈനിക കേന്ദ്രങ്ങളിലെ ഉന്നത ഉദ്യോഗസ്ഥരെ ഇയാൾ വിളിച്ചിരുന്നത്.\nഹിന്ദിയിലും ഇംഗ്ലീഷിലുമായിരുന്നു ആശയവിനിമയം നടത്തിയിരുന്നത്. ഉദ്യോഗസ്ഥരെ നേരിട്ട് ബന്ധപ്പെടാനുള്ള എക്‌സ്റ്റൻഷൻ നമ്പറുകളിലും വിളിച്ചിട്ടുണ്ട്. ഇന്ത്യയിൽ സമാന്തര ടെലിഫോൺ എക്സ്‌ചേഞ്ച് ഉപയോഗപ്പെടുത്തി സൈനിക കേന്ദ്രങ്ങളിലേക്ക് വിളിയെത്തുന്നുവെന്ന വിവരം ആദ്യം കണ്ടത്തിയത് കശ്മീരിലെ മിലിറ്ററി ഇന്റലിജൻസ് യൂണിറ്റായിരുന്നു. ഈ വിവരത്തിന്റെ അടിസ്ഥാനത്തിൽ മിലിട്ടറി ഇന്റലിജൻസ് ഇബ്രാഹിമിനെ പിടികൂടുകയായിരുന്നു.\nTags: pakistanisiPFIparallel telephone exchange case\n'ഉത്തരാഖണ്ഡ് ഭൂകമ്പ അലർട്ട്'; ഭൂകമ്പ മുന്നറിയിപ്പ് നൽകുന്ന ആപ്ലിക്കേഷൻ പുറത്തിറക്കുന്ന ആദ്യ സംസ്ഥാനമായി ഉത്തരാഖണ്ഡ്


Will get your new Pan card in5minutes - Malayalam Goodreturns\n» ഇനി അപേക്ഷ നല്‍കി ഉടനടി പാന് കാര്‍ഡ് കൈയ്യില് കിട്ടും\nUpdated: Thursday, February 16, 2017, 11:14 [IST]\nഅപേക്ഷിച്ച ഉടന് തന്നെ പാന് കാര്‍ഡ് ലഭിക്കുന്നതിനുള്ള സംവിധാനം അധികം താമസിയാതെ എത്തും. ആധാര് വഴിയുള്ള ഇ-കെവൈസി സംവിധാനമുപയോഗിച്ചാണ് തഝമയ പാന് കാര്‍ഡ് വിതരണം സാധ്യമാക്കുന്നത്. വിരടയാളം ഉള്‍പ്പെടെയുള്ള രേഖകള് സ്വീകരിച്ച് കൊണ്ടായിരിക്കും പാന് തഝമയം തന്നെ വിതരണം ചെയ്യുക.\nഅപേക്ഷ നല്‍കി ഉടനടി പാന് കാര്‍ഡ്\nനിലവില് പാന് കാര്‍ഡ് ലഭിക്കുന്നതിന്2ദിവസം മുതല്2ആഴ്ച്ചവരെ സമയമെടുക്കുന്നുണ്ട്. പുതിയ സംവിധാനം നിലവില് വരുമ്പോള്5മിനിറ്റിനുള്ളില് പാന് നമ്പര് അപേക്ഷകന് ലഭിക്കും. താമസിയാതെ കാര്‍ഡും വിതരണം ചെയ്യും.\nനികുതി മേഖലയില് വലിയ മാറ്റങ്ങള്‍ക്കാണ് കേന്ദ്രപ്രത്യക്ഷ നികുതി ബോര്‍ഡ് തയ്യാറെടുക്കുന്നത്. നികുതി ഓണ്‍ലൈനായി അടയ്ക്കുന്നതിന് പ്രത്യേക ആപ്ലിക്കേഷന് വികസിപ്പിച്ചുവരികയാണ്. ഇതുവരുന്നതോടെ സ്മാര്‍ട്ട് ഫോണുകള് വഴി നികുതിയടയ്ക്കാനും സാധിക്കും. യുവാക്കളായ നികുതിദായകരെ ആകര്‍ഷിക്കാനാണ് പുതിയ സംവിധാനങ്ങളൊരുക്കുന്നത്.\nRead more about: pan card aadhar number പാന് കാര്‍ഡ് ആധാര് നമ്പര്\nWill get your new Pan card in5minutes


New Year 2022 | ന്യൂ ഇയർ റെസല്യൂഷൻ എടുത്തോ? ഈ പുതുവർഷത്തിൽ നിങ്ങൾ പ്രാധാന്യം നൽകേണ്ടത് എന്തിന്? – News18 Malayalam\nNew Year 2022 | ന്യൂ ഇയർ റെസല്യൂഷൻ എടുത്തോ? ഈ പുതുവർഷത്തിൽ നിങ്ങൾ പ്രാധാന്യം നൽകേണ്ടത് എന്തിന്?\nപുതിയ വർഷത്തിൽ നിങ്ങൾ മികച്ച മാനസികാരോഗ്യത്തിന് ആയിരിക്കണം ഏറ്റവും കൂടുതൽ പ്രാധാന്യം നൽകേണ്ടത്.\nപുതിയ തീരുമാനങ്ങളുമായി 2022നെ വരവേൽക്കാൻ ഒരുങ്ങിയിരിക്കുകയാണ് ലോകമെമ്പാടുമുള്ള ആളുകൾ. ഉറച്ച തീരുമാനങ്ങൾ എപ്പോഴും നല്ലതാണ്. എന്നാൽ ന്യൂ ഇയർ റെസല്യൂഷൻ ( New year resolutions) എടുക്കുന്ന ആളുകൾ അറിഞ്ഞിരിക്കേണ്ട ചില കാര്യങ്ങളുണ്ട്. കൗൺസിലിംഗ് സൈക്കോളജിസ്റ്റുകളായ മൈത്രി ധിംഗ്രയും (Maitri Dhingra) ഡോ. സോണൽ ആനന്ദും (Dr. Sonal Anand ) പറഞ്ഞതനുസരിച്ച് പുതിയ വർഷത്തിൽ നിങ്ങൾ മികച്ച മാനസികാരോഗ്യത്തിന് ആയിരിക്കണം ഏറ്റവും കൂടുതൽ പ്രാധാന്യം നൽകേണ്ടത്.\nനിരവധി പുതിയ തീരുമാനങ്ങൾ എടുക്കുന്നത് നിങ്ങളുടെ മേൽ അനാവശ്യ സമ്മർദ്ദം ചെലുത്താൻ കാരണമാകും. ഇത് പിന്നീട് നിങ്ങളുടെ മാനസികാരോഗ്യത്തെ ബാധിച്ചേക്കാം. ഒരുപാട് തീരുമാനങ്ങൾ എടുക്കുകയും അത് കൃത്യമായി പാലിക്കാൻ കഴിയാതെ വരികയും ചെയ്യുമ്പോൾ സ്വാഭാവികമായും വിഷമമുണ്ടാകും. അതുകൊണ്ട് തീരുമാനങ്ങൾ എടുക്കുമ്പോൾ പ്രത്യേകം ശ്രദ്ധിക്കണം. കഴിഞ്ഞ കുറച്ച് നാളുകളിലെ ആളുകളുടെ മാനസികാരോഗ്യ പ്രശ്നങ്ങൾ പരിഗണിക്കുമ്പോൾ നാം ഏറ്റവും മുൻഗണന നൽകേണ്ടത് മനസ്സിന്റെ ആരോഗ്യത്തിന് തന്നെയാണ്.\nപല ഘട്ടങ്ങളിലും പുതിയ വർഷത്തെ തീരുമാനങ്ങൾ നിറവേറ്റാൻ ഒരു വ്യക്തിക്ക് വളരെയധികം സമ്മർദ്ദം ചെലുത്തേണ്ടി വരാറുണ്ടെന്ന് ധിംഗ്ര അഭിപ്രായപ്പെട്ടു. ഈ സമ്മർദ്ദം കാരണം വ്യക്തികൾ ഉത്കണ്ഠയിലൂടെയും ആത്മാഭിമാന കുറവിലൂടെയും (anxiety and low self esteem) കടന്നു പോകേണ്ടി വരുന്നു. ചെറിയ തീരുമാനങ്ങൾ ആണെങ്കിൽ പോലും ഇത് ഒരു വ്യക്തിയുടെ മാനസിക, ശാരീരിക ആരോഗ്യത്തെ ബാധിക്കുമെന്നും അവർ കൂട്ടിച്ചേർത്തു.\nചെറിയ കാലത്തേക്കുള്ളതും നടപ്പാക്കാൻ സാധിക്കുമെന്ന് ഉറപ്പുള്ളതുമായ തീരുമാനങ്ങൾ പുതുവത്സരത്തിൽ എടുക്കുന്നതാണ് നല്ലതെന്ന് ഡോ. ആനന്ദ് അഭിപ്രായപ്പെട്ടു. സ്വന്തം മാനസികാരോഗ്യത്തിനാണ് ഈ വർഷം ആളുകൾ മുൻഗണന നൽകേണ്ടത്. അതിനൊപ്പം ശ്രദ്ധ കേന്ദ്രീകരിക്കുന്നതിൽ പരിശീലനം നേടണമെന്നും ഡോക്ടർ നിർദ്ദേശിച്ചു.\nകുട്ടികളുടെ മാനസികാരോഗ്യത്തെക്കുറിച്ചും ഡോക്ടർ സംസാരിച്ചു. കുട്ടികൾ വെറുതെ ഇരുന്ന് ഒന്നും ചെയ്യാതെ സമയം കളയുന്നതിനേക്കാൾ നല്ലത് അവരെ കൂടുതൽ ഇൻഡോർ ഗെയിമുകളിലും (indoor games) വ്യായാമങ്ങളിലും സജീവമായി പങ്കെടുപ്പിക്കുകയാണ് വേണ്ടതെന്നും ഡോക്ടർ നിർദ്ദേശിച്ചു.\nഈ വർഷം ആളുകൾ സ്വയം വിശകലനം നടത്തി നമ്മെ കുറിച്ച് തന്നെ ഒരു അവബോധം വികസിപ്പിച്ചെടുക്കണമെന്നും ഡോക്ടർ പറഞ്ഞു. നാം ഒരു മികച്ച വ്യക്തിയായി മാറുമ്പോൾ ക്രമേണ നമുക്ക് ചുറ്റുമുള്ള കാര്യങ്ങളും മെച്ചപ്പെടും. ഓരോ നിമിഷം കഴിയുന്തോറും മാനസികാരോഗ്യം ആശങ്കാജനകമായ ഒരു കാര്യമായി മാറുകയാണ്. 15-29 വയസ്സുള്ള ആളുകളിൽ മരണത്തിന്റെ രണ്ടാമത്തെ വലിയ കാരണമായി ആത്മഹത്യ മാറുകയാണ്. അതുകൊണ്ട് തന്നെ ആളുകൾ അവരുടെ മാനസികാരോഗ്യത്തെക്കുറിച്ച് ഗൗരവമായി കാണേണ്ട സമയമാണിത്.\nFirst published: December 31, 2021, 17:30 IST\nnew yearNew Year 2022


വിശാലോ ഇശരി ഗണേഷോ? നടികർ സംഘത്തെ ആര് നയിക്കും, വോട്ട് ചെയ്ത് താരങ്ങൾ\nChennai, First Published 23, Jun 2019, 5:44 PM IST\nവിശാലിന്‍റെയും നാസറിന്‍റെയും നേതൃത്വത്തിലുള്ള പാണ്ഡവര് അണിയും, നടന് ഭാഗ്യരാജിന്‍റെയും ഇശരി ഗണേശിന്‍റെയും പാനലായ ശങ്കരദാസ് അണിയും തമ്മിലാണ് മത്സരം.\nചെന്നൈ: തമിഴ് താരസംഘടനയായ നടികര് സംഘത്തിന്‍റെ തെരഞ്ഞെടുപ്പ് ചെന്നൈയില് അവസാനിച്ചു. വിശാലിന്‍റെയും നാസറിന്‍റെയും നേതൃത്വത്തിലുള്ള പാണ്ഡവര് അണിയും, നടന് ഭാഗ്യരാജിന്‍റെയും ഇശരി ഗണേശിന്‍റെയും പാനലായ ശങ്കരദാസ് അണിയും തമ്മിലാണ് മത്സരം. പ്രസിഡന്‍റ്, ജനറല് സെക്രട്ടറി സ്ഥാനങ്ങളടക്കം 24 അംഗ നിര്‍വാഹക സമിതിയിലേക്കാണ് തെരഞ്ഞെടുപ്പ് നടന്നത്.\nവിശാലിന്‍റെ നേതൃത്വത്തിലുള്ള പാണ്ഡവര് അണിയാണ് നിലവിലെ ഭരണസമിതി. വോട്ടര് പട്ടികയില് ക്രമക്കേട് ഉയര്‍ന്നതോടെ സൊസൈറ്റി രജിസ്ട്രാര് തെരഞ്ഞെടുപ്പ് റദ്ദാക്കിയിരുന്നു. വോട്ടര്‍പട്ടികയില് നിന്ന് പേര് നീക്കിയ നാല് പേരുടെ പരാതിയെ തുടർന്നായിരുന്നു ദക്ഷിണ ചെന്നൈ രജിസ്ട്രാറുടെ ഉത്തരവ്. ഈ നടപടി മദ്രാസ് ഹൈക്കോടതി തടഞ്ഞതോടെയാണ് വീണ്ടും തെരഞ്ഞെടുപ്പിന് കളമൊരുങ്ങിയത്. വോട്ടെടുപ്പ് ഞായറാഴ്ച പൂര്‍ത്തിയാകുമെങ്കിലും ഹൈക്കോടതി വിധിക്ക് ശേഷമേ വോട്ടെണ്ണല് ഉണ്ടാകുകയുള്ളു.\nനടൻമാരായ നാസര്, വിശാല്, കാര്‍ത്തി തുടങ്ങിയവരാണ് തെരഞ്ഞെടുപ്പില് പാണ്ഡവര് അണിയുടെ സ്ഥാനാര്‍ത്ഥികള്. ഇശരി ഗണേഷ്, ഭാഗ്യരാജ്, പ്രശാന്ത് എന്നിവരാണ് ശങ്കരദാസ് അണിയിലെ സ്ഥാനാർത്ഥികൾ. നാസര് പ്രഡിസന്‍റ് സ്ഥാനത്തേക്കും വിശാല് ജനറല് സെക്രട്ടറി സ്ഥാനത്തേക്കുമാണ് മത്സരിക്കുന്നു. ഭാഗ്യരാജ് ആണ് നാസറിന്റെ എതിരാളി. വിശാലിനെതിരെ ഇശരി ഗണേഷും കാർത്തിക്കെതിരെ പ്രശാന്തുമാണ് മത്സരിക്കുന്നത്. മൂന്നുവര്‍ഷത്തില് ഒരിക്കലാണ് തമിഴ്‌നാട്ടിലെ താരസംഘടനയുടെ തലപ്പത്തേക്കുളള തെരഞ്ഞെടുപ്പ് നടക്കുന്നത്.\nമുന്‍വര്‍ഷങ്ങളില് നടന്ന മൂന്ന് തെരഞ്ഞെടുപ്പിൽ വിജയിച്ച ശരത് കുമാറിനെ തോല്‍പ്പിച്ച് പാണ്ഡവ അണിയായിരുന്നു കഴിഞ്ഞ തെരഞ്ഞെടുപ്പിൽ വിജയിച്ചത്. തെരഞ്ഞെടുപ്പിൽ ജനറല് സെക്രട്ടറി സ്ഥാനത്തേക്കാണ് നടന് വിശാല് തെരഞ്ഞെടുക്കപ്പെട്ടത്. അന്ന് 1445 വോട്ടുകളോടെയായിരുന്നു വിശാലിന്‍റെ വിജയം.\nLast Updated 23, Jun 2019, 5:53 PM IST


WINDOW OF KNOWLEDGE: ഓഖി ചുഴലിക്കാറ്റ്: പഠിക്കാനുണ്ട്, ഒരുപാട്\nഓഖി ചുഴലിക്കാറ്റ്: പഠിക്കാനുണ്ട്, ഒരുപാട്\nദുരന്തലഘൂകരണ വിഭാഗം മേധാവിയാണ് ലേഖകൻ)\nഒരു മാസമായി ഓഖി എന്നു പേരിട്ട ചുഴലിക്കാറ്റ് കേരളതീരത്തു വീശിയിട്ട്. തീരത്തു കാറ്റിന്റെ ശക്തികുറഞ്ഞ രൂപമാണ് എത്തിയത്. എന്നാൽ കടലിൽ അങ്ങനെയായിരുന്നില്ല, അതുകൊണ്ടു ഭൂരിഭാഗം മരണങ്ങളും സംഭവിച്ചതു കടലിലാണ്. ഇതുവരെ എൺപതോളം പേർ മരിച്ചു. കുറെപ്പേരെ ഇനിയും കണ്ടെത്തിയിട്ടില്ല. വള്ളങ്ങൾ, ബോട്ടുകൾ തുടങ്ങിയവയും നശിച്ചു. രാജ്യാന്തരതലത്തിലെ വൻദുരന്തങ്ങളുടെ വലുപ്പവും തീവ്രതയും നോക്കിയാൽ ഓഖി വലിയൊരു കാറ്റ് അല്ല. ഒറ്റ ദിവസം പതിനാറു രാജ്യങ്ങളിൽ രണ്ടുലക്ഷത്തി അറുപതിനായിരം പേരെ കൊന്നൊടുക്കിയ സൂനാമി നമുക്ക് ഓർമയുണ്ട്. 2010ൽ ഹെയ്‌ത്തിയിലുണ്ടായ 36 സെക്കന്റ് നീണ്ട ഭൂകമ്പത്തിൽ 215000 ആളുകളാണു മരിച്ചത്. ഓഖിയുടെ വേഗവും കുറവായിരുന്നു. മണിക്കൂറിൽ ഇരുന്നൂറു കിലോമീറ്ററിലും അധികമുള്ള കാറ്റുകൾ കഴിഞ്ഞ പതിറ്റാണ്ടിൽ ഒട്ടേറെയുണ്ടായിട്ടുണ്ട്.\nഎന്നാൽ മരണസംഖ്യ കുറഞ്ഞതുകൊണ്ട് ഓഖി ദുരന്തമല്ലാതാകുന്നില്ല. ഐക്യരാഷ്ട്രസംഘടനയുടെ നിർവചനപ്രകാരം ചുറ്റുവട്ടത്തുള്ള സംവിധാനങ്ങൾക്കു കൈകാര്യം ചെയ്യാൻ പറ്റാത്തതെന്തോ, അതാണു ദുരന്തം. ഈ ദുരന്തം ചില വിലയിരുത്തലുകളിലേക്കു നമ്മെ നയിക്കും. അമേരിക്കയിൽ ഇരുന്നൂറു കിലോമീറ്ററിനു മുകളിൽ വേഗമുള്ള കാറ്റുകൾ തുടരെ സംഭവിച്ചിട്ടും കേരളത്തിലുണ്ടാകുന്ന ഒച്ചപ്പാടുകൾ അവിടെയില്ല. സർക്കാരും ജനങ്ങളും മാധ്യമങ്ങളും അതിനു തയാറെടുത്തതിലാലാണ് ഇത്. ഓഖി എന്ന സംഭവം ഭാവിദുരന്തങ്ങളെ തടുക്കാനുള്ള പാഠങ്ങൾ പഠിക്കാനുള്ള അവസരമാണ്.ദുരന്തസാക്ഷരതയുടെ ആവശ്യം ശക്തമാകുകയാണ്. ദുരന്തത്തെക്കുറിച്ചും അതിന്റെ ലഘൂകരണത്തെക്കുറിച്ചുമൊക്കെ ഞാൻ എഴുതിത്തുടങ്ങിയിട്ടു പത്തു വർഷമായി. എന്നിട്ടും ഓഖിക്കുശേഷമുണ്ടായ ചർച്ചകൾ ശാസ്ത്രത്തെ മുൻനിർത്താത്തതും മുൻവിധികൾ നിറഞ്ഞതും വികാരപരവുമായിരുന്നു. ഇത്തരം ചർച്ചകൾക്കു ജനങ്ങളെ സ്വാധീനിക്കാൻ കഴിയുന്നതു പൊതുസമൂഹത്തിന്റെ ദുരന്തസാക്ഷരത കുറവായതിനാലാണ്. മനോരമ കഴിഞ്ഞ ആഴ്ചയിൽ പ്രസിദ്ധീകരിച്ച പരമ്പര മറ്റുള്ള മാധ്യമറിപ്പോർട്ടുകളിൽനിന്നു വ്യത്യസ്തമാകുന്നത് ഇതുകൊണ്ടാണ്. ഇതു തുടരണം. ദുരന്തകാലത്തു മാത്രമല്ല ദുരന്തം ഇല്ലാത്ത കാലത്തും മാധ്യമങ്ങൾ ഈ വിഷയത്തെപ്പറ്റി എഴുതണം, ജനങ്ങൾ ശ്രദ്ധിക്കുകയും വേണം.\nമനോരമയുടെ പരമ്പരയിൽ പറയുന്ന ഒരു കാര്യം നാം സാധാരണ ശ്രദ്ധിക്കാറില്ല. വെള്ളപ്പൊക്കം മുതൽ കാട്ടുതീ വരെ പല ദുരന്തസാധ്യതകൾ ഉള്ള സ്ഥലം ആണ് കേരളം. അവിടെ നാം ഇന്നലെ സംഭവിച്ച ദുരന്തത്തെ മാത്രം കേന്ദ്രീകരിച്ചു നാളത്തെ ദുരന്ത ലഘൂകരണ പ്രവർത്തനങ്ങൾ നടത്തരുത്. ഓഖിക്കുശേഷം കേരളത്തിൽ ചിലപ്പോൾ സംഭവിക്കുക ഒരു തീപിടിത്തമാകാം. കേരളത്തിൽ ഗ്രാമങ്ങളിലുൾപ്പെടെ ഫ്ലാറ്റുകൾ ഉയരുകയാണ്. തീപിടിത്തം തുടങ്ങിയകാര്യങ്ങളിൽ ഫ്ലാറ്റുകളിൽ സുരക്ഷ ഉറപ്പാക്കണം.\nകടലിൽ പോകുന്നവർക്കു റജിസ്റ്റർ ചെയ്യാനായി ഒരു ആപ്പ് കേരളത്തിൽ ഉണ്ടെങ്കിലും ഇത് ഉപയോഗിക്കുന്നവർ കുറവാണെന്നു മനോരമയുടെ ലേഖനം പറയുന്നു. ഇതോടൊപ്പം ചേർത്തു വായിക്കേണ്ട ഒന്നുണ്ട്. കേരളത്തിൽ ആദ്യം മൊബൈൽഫോൺ ഉപയോഗിക്കാൻ തുടങ്ങിയവരിൽ മൽസ്യത്തൊഴിലാളികൾ ഉണ്ടായിരുന്നു. കടലിൽത്തന്നെവച്ചു കരയിലെ മീൻവില അറിയാൻ ഇപ്രകാരം അവർക്കു സാധിച്ചു. കൂടുതൽ വിലയുള്ള തീരത്തേക്കു വള്ളം തിരിച്ചുവിടാൻ അവർക്കുപറ്റി, കുറച്ചു സമയത്തിനകം ഫോണിനു മുടക്കിയ കാശ് മുതലാകുകയും ചെയ്തു. ഇത്തരത്തിൽ സാമ്പത്തികമായ ലാഭം ഉണ്ടെങ്കിൽ ഏതു പുതിയ സാങ്കേതിക വിദ്യയും ആളുകൾ ഏറ്റെടുക്കും.കടലിൽപോകുമ്പോൾ റജിസ്റ്റർ ചെയ്യുന്നതിന്റെ അനന്തരഫലങ്ങൾ പലതാണ്. കേരളത്തിനടുത്തുകൂടി ആയിരക്കണക്കിനു കപ്പലുകൾ പ്രതിവർഷം എണ്ണ കയറ്റി പോകുന്നുണ്ട്. കടൽക്കൊള്ളക്കാരുടെ ശല്യം കാരണം ഇവയിൽ പലതും തീരത്തോടു കുറഞ്ഞ അകലം പാലിച്ചാണു പോകുന്നത്. ഇത്തരം കപ്പലുകളിൽ അപകടം പറ്റി കടലിൽ എണ്ണ പരന്നാൽ അതു തീരത്തെ ബാധിക്കും, മാസങ്ങളോളം മീൻപിടിത്തം മുടങ്ങും. ഇങ്ങനെയുണ്ടാകുന്ന നഷ്ടം നികത്താൻ കപ്പൽ കമ്പനി ബാധ്യസ്ഥരാണ്. പക്ഷേ എത്ര ബോട്ടുകൾ പ്രതിദിനം കടലിൽപോകുന്നു, എത്ര വരുമാനം അവർക്കു ലഭിച്ചിരുന്നു തുടങ്ങിയ തെളിവുകൾ അവർക്കു കൊടുക്കാൻ നമുക്കു പറ്റണം. ഇപ്പോഴത്തെ സ്ഥിതിയിൽ ഇതു സാധ്യമല്ല, മൽസ്യത്തൊഴിലാളികൾക്കു കനത്തനഷ്ടം സംഭവിക്കുകയും ചെയ്യും.\nദുരന്തങ്ങൾ തുടർന്നുകൊണ്ടിരിക്കുന്നു. എന്നാൽ വരുന്നവർഷം കേരളത്തിൽ ഒരു ദുരന്തമുണ്ടാകുമോ എന്ന് എനിക്കിപ്പോൾ പറയാൻ സാധിക്കില്ല. പക്ഷേ ഒരുകാര്യം ഉറപ്പായി പറയാം, 2018 ജനുവരി ഒന്നിനു ജീവനോടെ ഇരിക്കുന്നവരിൽ എണ്ണായിരം പേർ ഉറപ്പായും 2019 ജനുവരി ഒന്നിനു ജീവിച്ചിരിപ്പുണ്ടാകില്ല. അവരിൽ ഒരാൾ ഞാനോ നിങ്ങളോ ആയിരിക്കാം. പലതരത്തിലുള്ള അപകടങ്ങളിൽ‌പെട്ട് എണ്ണായിരത്തോളം മലയാളികളാണു പ്രതിവർഷം കാലമെത്താതെ മരിക്കുന്നത്. തട്ടിപ്പു പ്രചാരണങ്ങൾക്കു കൊടുക്കുന്നതിന്റെ പത്തിലൊന്നു ശ്രദ്ധ ഇക്കാര്യത്തിൽ ചെലുത്തിയാൽ എത്ര ജീവനുകൾ നമുക്കു രക്ഷിക്കാം.\nPosted by John Kurakar at 7:18 AM


മഹാനഖോണില് നിന്നും നോക്കുമ്പോള് കളിപ്പാട്ടം പോലെ ബാങ്കോക്ക് നഗരം | DoolNews\nമഹാനഖോണില് നിന്നും നോക്കുമ്പോള് കളിപ്പാട്ടം പോലെ ബാങ്കോക്ക് നഗരം\nSaturday, 1st December 2018, 10:57 pm\nകാലിനടിയില് വെള്ളപ്പരപ്പ് പോലെ ചില്ലിട്ട ഒരു തറ. അതിന് താഴെ സദാസമയവും ഓടിക്കൊണ്ടിരിക്കുന്ന ഒരു നഗരം. കൂറ്റന് കെട്ടിടങ്ങളും റോഡുകളുമെല്ലാം ആകാശത്ത് നിന്ന് നോക്കുമ്പോഴെന്ന പോലെ ചെറിയ കളിപ്പാട്ടങ്ങളായി തേന്നിയേക്കാം. കേള്‍ക്കുമ്പോള് ഒരു സ്വപ്നമാണെന്ന് സംശയമാകുന്നുണ്ടോ? എന്നാല് സ്വപ്നമല്ല, യഥാര്‍ത്ഥത്തില് അങ്ങനെയൊരിടമുണ്ട്.\nബാങ്കോക്കിലെ “കിംഗ് പവര് മഹാനഖോണ്” എന്ന ഏറ്റവും ഉയരം കൂടിയ കെട്ടിട സമുച്ചയത്തിന്റെ മുകളിലാണ് ഈ സ്വപ്നതുല്യമായ കാഴ്ചയൊരുക്കിയിരിക്കുന്നത്. ഏതാണ്ട് 1,030 അടി മുകളില് 78ാം നിലയിലായി ഒരു ബാറിനോട് ബന്ധപ്പെട്ടാണ് ചില്ലുകൊണ്ടുള്ള വ്യൂ പോയിന്റ്. തറയും ചുവരുമെല്ലാം ചില്ലുകൊണ്ട് തീര്‍ത്തതാണ്. തറയില് നിന്ന് താഴേക്ക് നോക്കിയാല് ബാങ്കോക്ക് നഗരം കാണാം.\nalso read: ആ വാര്‍ത്ത കണ്ട് എന്റെ ഹൃദയം തകര്‍ന്നു പോയി, ഇത് ചെയ്തത് ആരായാലും കണ്ടുപിടിക്കും: ബ്രണ്ടന് മക്കല്ലം\nതെന്നിവീഴാതിരിക്കാന് പ്രത്യേകം തയ്യാറാക്കിയ ഫാബ്രിക് ചെരിപ്പുകള് ധരിച്ചുവേണം ഇങ്ങോട്ട് കയറാന്. എങ്കിലും അത്യാവശ്യം ധൈര്യമുണ്ടെങ്കില് മാത്രമേ ഈ കാഴ്ച കാണാന് വരാവൂ എന്നാണ് അധികൃതര് മുന്നറിയിപ്പ് നല്‍കുന്നത്. ഇത്രയും മുകളില് നിന്ന് താഴേക്കുള്ള കാഴ്ച എല്ലാവര്‍ക്കും “രസം” പകരണമെന്നില്ലെന്നും ഛര്‍ദിയും തലകറക്കവുമെല്ലാം അനുഭവപ്പെട്ടേക്കാമെന്നും ഇവര് വ്യക്തമാക്കുന്നു.\nആഴ്ചകള് ആയിട്ടെ ഉള്ളൂ ഇവിടം സന്ദര്‍ശകര്‍ക്കായി തുറന്നുകൊടുത്തിട്ട്. ഇതിനോടകം തന്നെ സമൂഹമാധ്യമങ്ങളില് നിന്നെല്ലാം മികച്ച പ്രതികരണങ്ങള് വന്നുതുടങ്ങിക്കഴിഞ്ഞു.


സൗദിയിലെ അക്കൗണ്ടിംഗ് ജോലികൾ സ്വദേശിവത്കരിക്കുന്നു | 4PM News\nസൗദിയിലെ അക്കൗണ്ടിംഗ് ജോലികൾ സ്വദേശിവത്കരിക്കുന്നു\nസൗദി സ്വകാര്യമേഖലയിലെ അക്കൗണ്ടിംഗ് ജോലികൾ സ്വദേശിവത്കരിക്കുന്നു. ഇതു സംബന്ധിച്ച് സൗദി തൊഴിൽ, സാമൂഹികവികസന മന്ത്രാലയവും മാനവശേഷിവികസന നിധിയും സൗദി ഓർഗനൈസേഷൻ ഫോർ സെർട്ടിഫൈഡ് പബ്ലിക് അക്കൗണ്ടന്റ്‌സും തമ്മിൽ ധാരണാപത്രം ഒപ്പുവെച്ചു.\nവരുന്ന മൂന്ന് വർഷത്തിനുള്ളിൽ 20,000 അക്കൗണ്ടിംഗ് തസ്തികകൾ സൗദിവത്‌കരിക്കുന്നതിനാണ് ധാരണാപത്രത്തിലൂടെ ലക്ഷ്യമിടുന്നത്. ഫലത്തിൽ ഇത്രയും വിദേശികൾ അക്കൗണ്ടിംഗ് ജോലികളിൽനിന്ന് മാറ്റിനിർത്തപ്പെടും. നിലവിലെ കണക്കനുസരിച്ച് അക്കൗണ്ടിംഗ് കന്പനികളിലും ഓഫീസുകളിലും 1,70,000−ത്തോളം വിദേശികൾ ജോലി ചെയ്യുന്നുണ്ട്. സ്വദേശികളാകട്ടെ 4800 പേർ മാത്രമാണ്.\nഅക്കൗണ്ടിംഗ് മേഖലയിൽ സൗദിവത്കരണം പ്രോത്സാഹിപ്പിക്കുന്നതിനുള്ള ശ്രമങ്ങൾ ഏകീകരിക്കുന്നതിനാണ് ധാരാണാപത്രത്തിൽ ഒപ്പിട്ടത്. അതോടൊപ്പം പൊതു−സ്വകാര്യമേഖലകൾ തമ്മിൽ പരസ്പര പങ്കാളിത്തവും സഹകരണവും ഉണ്ടാക്കുവാനും ദേശീയ സന്പദ്‌വ്യവസ്ഥക്ക് ഊർജം നൽകുവാനും അക്കൗണ്ടിംഗ് മേഖലയിലെ സ്വദേശിവത്കരണം സഹായകമാകുമെന്നും അധികൃതർ കരുതുന്നുണ്ട്.\nഅക്കൗണ്ടിംഗ്് കന്പനികളിലും ഓഫീസുകളിലും 50 ശതമാനം വരെ സൗദിവത്കരണം നടപ്പാക്കുന്നതിനനുസരിച്ച് നിയമാവലിയിൽ ഭേദഗതി വരുത്തുന്ന തീരുമാനം വാണിജ്യ, നിക്ഷേപമന്ത്രി ഡോ. മാജിദ് അൽഖസബി പ്രഖ്യാപിച്ചു.


കോൺസുൽ ജനറലിന് പോലീസ് സുരക്ഷചട്ടം ലംഘിച്ചോ? ആദ്യം അറിയിക്കേണ്ടത് വിദേശകാര്യ മന്ത്രാലയത്തെ | Metro Journal Online\nസ്വർണ്ണക്കടത്ത് കേസുമായി ബന്ധപ്പെട്ട് സർവീസ് ചട്ടം ലംഘിച്ച സംഭവത്തിൽ മുഖ്യമന്ത്രിയുടെ പ്രിൻസിപ്പൽ സെക്രട്ടി എം ശിവശങ്കറിനെതിനെതിരെ നടപടി സ്വീകരിച്ചതിന് പിന്നാലെയാണ് പുതിയ വിവാദം. ഉന്നത സർക്കാർ പദവികളിലിരിക്കുന്നവർ നയതന്ത്ര ഉദ്യോഗസ്ഥരുമായി നേരിട്ട് ആശയവിനിമയം നടത്താൻ പാടില്ലെന്നാണ് ചട്ടം. ചീഫ് സെക്രട്ടറിയുടെ നേതൃത്വത്തിലുള്ള അന്വേഷണ സമിതി റിപ്പോർട്ട് സമർപ്പിച്ചതോടെയാണ് ശിവശങ്കറിനെ സസ്പെൻഡ് ചെയ്തത്.\nയുഎഇ കോൺസുലേറ്റ് ജനറലിന്റെ സുരക്ഷയ്ക്ക് വേണ്ടി കേരള പോലീസിലെ ഉദ്യോഗസ്ഥരെ വിട്ടുനൽകിയ സംസ്ഥാന സർക്കാർ നടപടി ചട്ടലംഘനമെന്ന് വിലയിരുത്തൽ. സുരക്ഷ വേണമെന്ന് ആവശ്യപ്പെട്ട് കോൺസുലേറ്റ് ഉദ്യോഗസ്ഥരാണ് ഡിജിപി ലോകനാഥ് ബെഹറയ്ക്ക് കത്ത് നൽകുന്നത്. ഇത് പ്രകാരമാണ് കോൺസുൽ ജനറലിന് പോലീസ് സുരക്ഷയൊരുക്കുന്നത്. എന്നാൽ ഇതിനായി കേന്ദ്ര വിദേശകാര്യ മന്ത്രാലയം അനുമതി വാങ്ങണമെന്ന ചട്ടം മറികടന്നാണ് സുരക്ഷയ്ക്ക് പോലീസ് ഉദ്യോഗസ്ഥനെ നിയമിച്ചതെന്നാണ് പുറത്തുവരുന്നതെന്നാണ് വിവരം.\nചികിത്സയിൽ കഴിയുന്ന യുഎഇ അറ്റാഷെയുടെ ഗൺമാനായിരുന്ന ജയ്ഘോഷിനെ ആശുപത്രിയിലെത്തി കസ്റ്റംസ് ചോദ്യം ചെയ്തിരുന്നു. ഇതിനിടെ ഇന്റലിജൻസ് ബ്യൂറോയും ജയഘോഷില് നിന്ന് വിവരങ്ങള് തേടിയിട്ടുണ്ട്. അറ്റാഷെ ഇന്ത്യ വിട്ടതിന് പിന്നാലെ ആത്മഹത്യയ്ക്ക് ശ്രമിച്ച ജയ്ഘോഷിനെ കണ്ടെത്തി ആശുപത്രിയിലാക്കുകയായിരുന്നു. വ്യാഴാഴ്ച കാണാതായ ജയ്ഘോഷിനെ വെള്ളിയാഴ്ചയാണ് കണ്ടെത്തുന്നത്. ഇദ്ദേഹത്തിന്റെ വീടിന് സമീപത്ത് കാടു നിറഞ്ഞ പ്രദേശത്ത് നിന്ന് ബൈക്കിൽ പോയ ചിലരാണ് കണ്ടെത്തിയത്. തിരുവനന്തപുരം എആർ ക്യാമ്പിലെ ഉദ്യോഗസ്ഥനായ ജയ്ഘോഷ് കഴിഞ്ഞ മൂന്ന് വർഷത്തോളമായി യുഎഇ കോൺസുലേറ്റിൽ ഗൺമാനായി ജോലി ചെയ്തുവരികയായിരുന്നു. തുമ്പയിലെ ഭാര്യ വീടിന് സമീപത്തുനിന്നാണ് ഇയാളെ കാണാതാവുന്നത്. ജയ്ഘോഷിനെ കണ്ടെത്തിയതോടെ സുരക്ഷയൊരുക്കാൻ ഡിജിപിയുടെ നിർദേശവുമുണ്ട്.\nവിദേശ നയതന്ത്ര പ്രതിനിധികളുമായി സിവിൽ സർവീസ് ഉദ്യോഗസ്ഥർ നേരിട്ട് ആശയവിനിമയം നടത്താൻ പാടില്ലെന്നാണ് ചട്ടം. 1968ലെ ഓൾ ഇന്ത്യ സർവീസ് റൂളിന്റെ ചട്ടലംഘനമാണ് ഇതെന്നാണ് നയതന്ത്ര മേഖലയിൽ പ്രവർത്തിക്കുന്നവർ ചൂണ്ടിക്കാണിക്കുന്നത്. ഇതേ ചട്ടംലംഘനത്തിന്റെ പേരിലാണ് മുൻ ഐടി സെക്രട്ടറിയായിരുന്ന എം ശിവശങ്കറിനെ സസ്പെൻഡ് ചെയ്തത്. എല്ലാ സുരക്ഷാ നടപടികളും കേന്ദ്ര വിദേശകാര്യ മന്ത്രാലയവുമായി കൂടിയാലോചിച്ച് മാത്രമേ നടപ്പിലാക്കാൻ പാടുള്ളുവെന്നാണ് നയതതന്ത്ര ഉദ്യോഗസ്ഥരുടെ സുരക്ഷ സംബന്ധിച്ച പ്രോട്ടോക്കോളിൽ പറയുന്നത്.\n2016 ഒക്ടോബറിലാണ് തിരുവനന്തപുരത്ത് യുഎഇ കോൺസുലേറ്റ് ആരംഭിക്കുന്നത്. എന്നാൽ 2017 ജൂണിലാണ് യുഎഇ കോൺസുലേറ്റിലെ ഉദ്യോഗസ്ഥർ ആവശ്യപ്പെട്ടത് പ്രകാരം കോൺസുൽ ജനറലിന്റെ സുരക്ഷയ്ക്ക് വേണ്ടി സർക്കാർ പോലീസുകാരനെ വിട്ടുനൽകുന്നത്. 2017ലാണ് ജമാൽ ഹുസൈൻ അൽ സാബി യുഎഇ കോൺസുൽ ജനറലായി ഇന്ത്യയിലേക്ക് എത്തുന്നത്. തുടർന്നുള്ള വർഷങ്ങളിൽ കോൺസുലേറ്റ് ജനറലിന്റെ ആവശ്യം അനുസരിച്ച് ഓരോ വർഷവും സേവനം നീട്ടി നൽകുകയും ചെയ്യുകയായിരുന്നു. 2018, 2019 വർഷങ്ങളിൽ പോലീസുകാരന്റെ സേവനം നീട്ടിനൽകണമെന്ന് ആവശ്യപ്പെട്ട് കോൺസുൽ ജനറൽ ഡിജിപിക്ക് കത്തുനൽകുന്നത്. 2019 ഡിസംബർ 18നാണ് ഡിജിപിക്ക് കത്തുനൽകുന്നത്. തുടർന്ന് ഒരു വർഷത്തേയ്ക്ക് കൂടി പോലീസുകാരന്റെ സർവീസ് നീട്ടിയിരുന്നു. കേന്ദ്രസർക്കാരിനെയും സംസ്ഥാന സർക്കാരിനെയും ഒഴിവാക്കിക്കൊണ്ട് കോൺസുൽ ജനറൽ നേരിട്ടാണ് സംസ്ഥാനത്തെ പോലീസ് മേധാവിയുമായി ഇക്കാര്യം ചർച്ച ചെയ്തത്.\nയുഎഇ കോൺസുലേറ്റിലേക്കുള്ള ഡിപ്ലോമാറ്റിക് ബാഗേജ് വഴി സ്വർണ്ണം കടത്തിയ കേസ് പുറത്തു വന്നതോടെ കോൺസുൽ ജനറലിന്റെ ഗൺമാനായി ജോലി നോക്കിയിരുന്ന ജയഘോഷിന്റെ നീക്കങ്ങളും സ്വർണ്ണക്കടത്ത് കേസ് അന്വേഷിക്കുന്ന എൻഐഎ സംഘം നിരീക്ഷിച്ച് വരികയായിരുന്നു. യുഎഇ കോൺസുൽ ജനറൽ ഇന്ത്യ വിട്ടതിന് പിന്നാലെയാണ് ജയ്ഘോഷിനെ കയ്യിലെ ഞരമ്പ് മുറിച്ച നിലയിൽ പോലീസ് കണ്ടെത്തിയത്. താൻ ബ്ലേഡ് വിഴുങ്ങിയെന്ന് ആദ്യം ജയ്ഘോഷ് പറഞ്ഞിരുവെങ്കിലും ഇത് കള്ളമാണെന്ന് പിന്നീട് കണ്ടെത്തിയിരുന്നു. ഇതിനിടെയാണ് കോൺസുൽ ജനറലിന് സുരക്ഷയ്ക്കായി പോലീസിനെ നിയോഗിച്ച നടപടിയും വിവാദത്തിലാവുന്നത്.\nചട്ടം അനുസരിച്ച് ഏതെങ്കിലും നയതന്ത്ര പ്രതിനിധിക്ക് സുരക്ഷാ ഭീഷണി ഉണ്ടെങ്കിൽ അക്കാര്യം ഔദ്യോഗികമായി വിദേശകാര്യ മന്ത്രാലയത്തിലെ പ്രോട്ടോക്കോൾ വിഭാഗത്തെയാണ് അറിയിക്കേണ്ടത്. സംസ്ഥാന സർക്കാരുമായി നയതന്ത്ര ഉദ്യോഗസ്ഥർക്ക് ആശയവിനിമയം നടത്തുന്നതിനും പ്രോട്ടോക്കോൾ അനുസരിച്ച് വിലക്കുണ്ട്. സുരക്ഷാ ഭീഷണി കണക്കിലെടുത്ത് ചൈനീസ് എംബസിയിലും പാകിസ്താൻ ഹൈക്കമ്മീഷൻ ഓഫീസിലും സുരക്ഷ ഒരുക്കിയിട്ടുണ്ട്. ഈ രാജ്യങ്ങളിലെ ഇന്ത്യൻ ഓഫീസുകളിലും ഇത്തരത്തിൽ സുരക്ഷ ഒരുക്കിയിട്ടുണ്ട്.\n← പ്രഭാസിന്റെ നായികയായി ദീപിക പദുക്കോണ്! തെലുങ്കില് നിന്നും മറ്റൊരു ബ്രഹ്മാണ്ഡ ചിത്രം കൂടി വരുന്നു\nസഭാ സമ്മേളനത്തിനിടെയല്ല സന്ദീപിന്റെ സ്ഥാപനം ഉദ്ഘാടനം ചെയ്യാൻ പോയതെന്ന് സ്പീക്കർ →


മാര്...ജാരന്: ഇപ്പറഞ്ഞവന്റെ അപ്പനുമമ്മക്കും ഞാന് വിളിച്ചിരിക്കുന്നു\nഇപ്പറഞ്ഞവന്റെ അപ്പനുമമ്മക്കും ഞാന് വിളിച്ചിരിക്കുന്നു\nഒരിക്കല് തൃശൂര് രാഗം തിയ്യറ്ററില് രാമുകാര്യാട്ടിന്റെ ‘നെല്ല്‘ സിനിമ കാണാന് ഇരുട്ടിലിരിക്കുമ്പോള് കറന്റ് പോകുന്നു. ഏറുമാടത്തില് ഉറക്കം അഭിയിച്ചു കിടന്ന പഴയ മോഹന്റെ മൂക്കില് നമ്മുടെ പഴയ ജയഭാരതി ആദിവാസിയുടെ വേഷത്തില് കയറിച്ചെന്ന് കാട്ടുപൂ മണപ്പിക്കുന്ന സീനിലേക്കാണ് ജനം അപ്പോള് വായും പിളര്‍ന്നിരുന്നത്. “ഡൊമിന്യേയ് “എന്ന കൂകിവിളിയും അതിന്മേലുള്ള ആരവങ്ങളും കോലാഹലവും കൊണ്ട് തിയ്യറ്റര് മുഖരിതമായത് കറന്റ് പോയ അതേ നിമിഷത്തിലാണ്.\nആരപ്പാ ഈ ഡൊമിനി.\nപവ്വര് പോകുക ,ഫിലിം പൊട്ടുക, വതില് തുറന്ന് അടക്കാന് വൈകുക,ഫിലിം തുടങ്ങിയിട്ടും ലൈറ്റണക്കാന് വൈകുക,പ്രൊജക്ഷന് റൂമില് ആരെങ്കിലും സംസാരിക്കുക തുടങ്ങി കാണിക്ക് കൂവാന് പാകത്തിലുള്ളസന്ദര്‍ഭങ്ങളിലെല്ലാം ഡൊമിനിയെന്ന പേര് വിളിച്ച് അയാള്‍ക്കും അയാളുടെ അപ്പനുമമ്മക്കും ഇട്ട്പിടിക്കുന്നതാണ് കൊട്ടകയില് പലപ്പോഴും കണ്ടത്, രാഗത്തില് മാത്രമല്ല,രാമദാസ്,ജോസ്,സ്വപ്ന,ബിന്ദുതുടങ്ങിയ തിയ്യറ്ററുകളിലൂം ഇതേ അനുഭവം.\nകൊട്ടകയായ കൊട്ടകയിലൊക്കെ ഡൊമിനി നിറഞ്ഞുനില്‍ക്കുന്നു.\nസാക്ഷാല് ഡൊമിനിയെപ്പറ്റി കേള്‍ക്കുന്നത് പിന്നെയും കുറെ കഴിഞ്ഞാണ്। തീരദേശത്തിന്റെ മണല്‍പ്പരപ്പില് നിന്നും നഗരത്തിന്റെ ചതുരവടിവിലേക്ക് പിച്ച വെച്ച് ചേക്കേറിയതിനു ശേഷം. സൌഹൃദങ്ങള് തൃശൂര് റൌണ്ടും നിറഞ്ഞ് വലിയാലുക്കല്, കണിമംഗലം,ശില്‍പി രാജന്റെ ഹെര്‍ബര്‍ട്ട് നഗര് ഭാഗങ്ങളിലേക്ക് കവിഞ്ഞപ്പോള് അവിടെ നിന്നാണ് ഡൊമിനിയുടെ ജീ‍വിതം പുനര്‍ജ്ജനിക്കുന്നത്.\nതൃശൂര് പൂരത്തില് പാറമേക്കാവും തിരുവമ്പാടിയും തമ്മില് തല്ലിപ്പിരിഞ്ഞാല്‍പ്പിന്നെ കണിമംഗലം നിവാസികള്‍ക്ക് പിന്നെ കിട്ടുന്ന സന്തോഷം ഡൊമിനിയും അയാളുടെ ഓലയാല് മേഞ്ഞ്,മഴക്കാലത്തും പൂര്‍ണ്ണചന്ദ്ര ദിവസവും പ്രദര്‍ശനമുണ്ടാവാത്ത സിനിമാ ടാക്കീസുമാണ്. (തേക്കിന് കാട്ടിലെ ചീട്ടുകളിയില് ഇവിടുത്തുകാര്‍ക്ക് താല്പര്യം പോരാ. അല്ലെങ്കില് പൂരം വരുന്നതു വരെ വട്ടത്തില് കളിച്ചിരിക്കാമായിരുന്നു. അവിടെ കടന്നുകൂടാന് അത്ര എളുപ്പവുമല്ല. കൊട്ടേക്കാട്ടെ നസ്രാണിമാരുടെ ആധിപത്യമാണ്)\nടിക്കറ്റ് കൊടുക്കുന്നതും വാങ്ങുന്നതും ഡോമിനി. പെട്ടി ചുമക്കുന്നതും ഡൊമിനി. പശതേക്കുന്നതും പോസ്റ്റര് ഒട്ടിക്കുന്നതും ഡോമിനി. കാളവണ്ടിയില് മൂരിനിവര്‍ന്നിരുന്ന് ചെണ്ട കൊട്ടുന്നതും നോട്ടീസ് എറിഞ്ഞു കൊടുക്കുന്നതും ഡൊമിനി. പടമോട്ടിക്കുന്നതും ഡോമിനി,പടം പൊട്ടിക്കുന്നതും ഒട്ടിക്കുന്നതും ഡൊമിനി.\nചുരുക്കിപ്പറഞ്ഞാല് ഒരു കൊടുക്കല് വാങ്ങല് ബാന്ധവമാണ് നാട്ടുകാര്‍ക്ക് ഡൊമിനിയുമായിട്ടുള്ളത്. കൊടുക്കുന്നതും കിട്ടുന്നതും നാവിന്റെ എല്ലില്ലാ സഹിത്യവും.\nകൊട്ടക പൂകിയാല് ഡൊമിനി മുതലാളിയാണ്. അത് വകവെച്ചുകൊടുക്കാന് അഭിമാനികളായ കണിമംഗലത്തുകാര് തയ്യാറല്ല.പൊട്ടിയ പടവും കൊണ്ട് മൊതലാളി ചമയാന് ഒരുത്തന് വന്നിരിക്കുന്നു എന്ന മട്ട്.(തൃശൂര്‍ക്കാരെപ്പറ്റി സംവിധായകന് പവിത്രന് പറയാറുള്ളതുപോലെ നല്ലതെന്നും മോശമെന്നും പറയാതെ ബലം പിടിച്ചിരിക്കുന്ന ഒരു വഹയല്ല ഇവിടുത്തുകാര്) തേഞ്ഞപാട്ടും പൊരിവെയിലിലെ ക്യൂവും മൂട്ട കടിയും പൊട്ടിയ പ്രിന്റും ദൈവസഹായം സ്ലൈഡൂം തിരിയാത്ത ഫാനും ഒടിഞ്ഞ ബെഞ്ചും കസേരയും ഒക്കെകൂടിയാവുമ്പോള് തെറിപറയാന് പാകത്തില് ഒരു ശത്രു വേണം.അത് റഷ്യയില് നിന്നും ചൈനയില് നിന്നൊന്നും കൊണ്ടുവരാന് പറ്റണ കേസല്ല.\nജയഭാരതിയേയും ഷീലയേയും നോട്ടമിടുന്ന ഉണ്ടക്കണ്ണന് കെ.പി.ഉമ്മറിനേക്കാളും,ഒരിക്കലും കത്തിക്കാത്ത പൈപ്പും പുലിത്തോല് ഓവര്‍ക്കോട്ടുമിട്ട് പിരിയന് കോണിയിറങ്ങി ബലാത്സംഗത്തിന് സാധ്യതയന്വേഷിക്കുന്ന ജോസ് പ്രകാശിനേക്കാളും,കുഞ്ചാക്കോ സെറ്റുകളില് ബലാത്സംഗം സ്പെഷ്യലൈസ് ചെയ്ത ഗോവിന്ദന് കുട്ടിയേക്കാളും, പെണ്ണുങ്ങളുടെ അടിവസ്ത്രം വലിച്ചൂരുന്നവനും ഇപ്പോഴത്തെ ദേവസ്വം ബോര്‍ഡ് പ്രസിഡന്റുമായ മൂര്‍ക്കനിക്കര സിറ്റിക്കാരന് ടി.ജി.രവിയേക്കാളും പ്രേക്ഷകശത്രുവായി ഡൊമിനി.\nപടം പൊട്ടിയാല്,പൊട്ടിയതൊട്ടിക്കാന് വൈകിയാല്, കറന്റെങ്ങാന് പോയാല്,ഞായറാഴ്ചത്തെ മാറ്റിനി സമയത്ത് കാറ്റത്ത് ഓലയെങ്ങാന് പൊങ്ങിയാല് എന്തിന് ക്യാബിനില് നിന്ന് ഒരു ചുമ കേട്ടാലോ,ബെഞ്ചിന്നടിയില് നിന്നും എലിയേ ഓട്ടിക്കുന്ന പൂച്ചയുടെ ശൌര്യം ഉണര്‍ന്നാലോ എന്തിനും ഏതിനും നാട്ടുകാരുടെ പുല്ലും പുലയാട്ടും ഡൊമിനിക്കാണ് ഡൊമിനിയുടെ മരിച്ചുപോയ അപ്പന്,കുഴിമാടത്തിലുള്ള മറ്റു പൂര്‍വ്വ പരമ്പരകള്, ഇനിയും മരിച്ചിട്ടില്ലാത്തമറ്റു ബന്ധുമിത്രാദികള്, ഇവര്‍ക്കൊക്കെ കിട്ടും നാട്ടുകാരുടെ വാമൊഴി സാഹിത്യം. എങ്ങനെ ഇതൊക്കെ സഹിക്കും പണമിറക്കി പൊട്ടപ്പടമൊട്ടിച്ച് പടമോട്ടുന്ന ഒരു കൊട്ടക മൊതലാളി.\nഡൊമിനിയും വിട്ടുകൊടുക്കില്ല. ആളും കണിമംഗലം രക്തമോടുന്ന തനിത്തങ്കമല്ലെ. ഡൊമിനിയും തെറി മറിച്ചു പറയും,തിരിച്ചു പറയും. അതും സിനിമാപ്പുക കടത്തിവിടുന്ന വലിയ ഓട്ടയിലൂടെ തല പുറത്തേക്കിട്ട്. വിളിച്ചവന്റെ തന്തക്കും തള്ളക്കും ഇട്ട് ഡൊമിനി തിരിച്ചടിക്കും. തല പുറത്തേക്കിട്ടാല് തിരിച്ചു കിട്ടുമോ എന്നൊക്കെ സംശയം തോന്നുന്ന പ്രത്യേക സന്ദര്‍ഭങ്ങളില് ഡൊമിനി തെറികള് സ്ലൈഡില് കരികൊണ്ടെഴുതി സ്ക്രീനില് കാണിക്കും.\n“ഇപ്പറഞ്ഞവന്റെ അപ്പനും അമ്മക്കും ഞാന് വിളിച്ചിരിക്കുന്നു”\nപോരെ പൂരം. പൂരത്തിനിടയിലെ ചെറുപൂരങ്ങള് പോലെ കൊട്ടകക്കുള്ളിലെ മറ്റൊരു കലാപരിപാടിയായി കണിമംഗലത്തുകാര് ഈ വെടിയില്ലാ യുദ്ധത്തെ കൊണ്ടാടി. രക്തത്തിലലിഞ്ഞതു പോലെ വംശപരമ്പരകളിലേക്കും ഡൊമിനി പടര്‍ന്നു. തൃശൂര്‍ക്കാരുടെ തെറിവാക്ക് സഞ്ചയത്തില് ഡൊമിനിയുടെ സംഭാവനകള് നിസ്തൂ‍ലമാണ്. രാഗത്തില് മാത്രമല്ല,ജോസ് ബിന്ദു,സ്വപ്ന,രാംദാസ്,തുടങ്ങി തൃശൂര്‍ക്കാരുടെ സ്വന്തമായ റൌണ്ടില് നിന്നും തൊട്ടുകിടക്കുന്ന എല്ലാ തിയ്യറ്ററുകളിലും ഡൊമിനിയെ പലതും ചേര്‍ത്ത് വിളിക്കുന്നത് ഞങ്ങള് പലപ്പോഴും കേട്ടു.\nഅത് സാഹിത്യമായിരുന്നു എന്ന് മനസ്സിലായത് സാഹിത്യ അക്കാദമി വന്നതിന് ശേഷമാണ്.\n( ലളിതം,സംഗീതം,സാഹിത്യം,തുടങ്ങിയ ആക്രി കച്ചവടങ്ങള് ചെയ്യാനുള്ള നിപുണന്മാരും ഇതിന് ശേഷമായിരിക്കാം ഇങ്ങോട്ടു കുറ്റിയും പറച്ച് പോന്ന് നഗരപ്രാന്തങ്ങളില് പാര്‍പ്പുറപ്പിച്ചത്.വരത്തന്മാര് എന്ന് മുദ്രകുത്തുന്നതിനു പകരം ഇവരെ അവര് ജനിച്ച സ്ഥലപ്പേരോടു കൂടി തൃശൂര്‍ക്കാര് വിളിക്കാന് തുടങ്ങി).\nഅക്കാദമിയും അതിന് വെള്ളമൊലിപ്പിച്ച് നില്‍ക്കുന്നവരും അവിടെ നില്‍ക്കട്ടെ,നമുക്കതിലെന്ത് കാര്യം.നമ്മുടെ കഞ്ഞി നമ്മുടെ അടുപ്പത്ത്,നമ്മുടെ ഡൊമിനി നമ്മുടെ കോട്ടകയില്.\nസത്യത്തില് ഡൊമിനിയാണ് നമ്മുടെ സാംസ്കാരിക നായകന്.....അല്ലാതെ...!\nകഥ തുടങ്ങുന്നതേയുള്ളു. ആയിടക്കാണ് നാടിനെ നടുക്കിയ കൊലപാതകം നാട്ടില് നടക്കുന്നത്. അപ്പോള് “കൊച്ചിന് എക്സ്പ്രസ്സി”ന്റെ സെക്കന്റ് ഷോ ചുരുട്ടി പെട്ടിയിലാക്കി വീട് പൂകാനുള്ള തിരക്കിലായിരുന്നു നമ്മുടെ ഗഡി ഡൊമിനി. പോലീസും നായയും തലങ്ങും വിലങ്ങും ഓടി. കടല്‍മീന്, കായല്‍മീന് എന്നിവ മാറി മാറി മണപ്പിച്ച് നാവു വെളിയിലിട്ട് വെള്ളമൊലിപ്പിച്ച് ചന്തയിലെ കൈവരികളില് പോലീസ് നായ തളര്‍ന്നിരുന്നു,തടിയന്മാരായ പോലീസുകാര് ഏന്തിവലിഞ്ഞ് അവിടെക്ക് എത്തുന്നതേയുണ്ടായിരുന്നുള്ളൂ.\nകൊച്ചിന് എക്സ്പ്രസ്സ് കണ്ടിറങ്ങിയവര് ഡൊമിനിയുടെ ടിക്കറ്റിന്റെ പാതി കാട്ടി പോലീസില് നിന്നും കഷ്ടിച്ച് രക്ഷപ്പെട്ടു. പതിവുപോലെ പ്രതിയെ മാത്രം കിട്ടിയില്ല. ലോക്കല് ,റൂറല് , സ്റ്റേറ്റ് എന്നീ സകലമാന പോലീസുകാരും അന്വേഷിച്ച് കൈമലര്‍ത്തിക്കാട്ടി,കയ്യിലില്ല. സിഐഡികള് വേഷം മാറി രാത്രി വീടുകളിലേക്ക് ഒളിഞ്ഞുനോക്കി,ഉറക്കമില്ലാത്ത കണിമംഗലത്തുകാ‍ര് അവരെ കൈകാര്യം ചെയ്തു. വേഷം മാറാതെ തന്നെ യഥാര്‍ത്ഥ പ്രതി കള്ളവണ്ടി കയറി(അന്ന് കള്ളവണ്ടിക്ക് അത്ര തിരക്കില്ല).\nപ്രതി എവിടെയൊക്കെയോ ഉണ്ടായിരിക്കുമെന്ന് കണിശമായും വിധിയെഴുതി പോലീസ് ഫയല് അട്ടത്ത് കേറ്റി. കേസ് തേഞ്ഞുമാഞ്ഞുപോകാന് പ്രതികരണ ശേഷിയുള്ള കണിമംഗലത്തുകാര് സമ്മതിച്ചില്ല(പിന്നീടാണ് പ്രതികരണക്കാര് തൃശൂരിലേക്ക് കുടിയേറി സ്ഥിരതാമസമാക്കുകയും പോലീസിനും പത്രത്തിനും നാട്ടുകാര്‍ക്കും ഒരുപോലെ പണിയുണ്ടാക്കുകയും ചെയ്തുതുടങ്ങിയത്.)\nഫയല് ഒന്നുകൂടി പൊടിതട്ടി വെക്കാന് പോലീസ് തീരുമാനിക്കുന്നു. പോലീസുകാര് കൂടി നിന്ന് അതിലൊരാള് ഒറ്റക്കോയിന് മുകളിലേക്കിട്ട് ദിശ നിശ്ചയിക്കുന്നു, മുംബായിക്ക് വെച്ചുപിടിക്കുന്നു. അവിടെ ഫ്ലാറ്റുകള് തോറും കയറിയിറങ്ങുന്നു,ചാലുകള് അരിച്ചു പെറുക്കുന്നു,അധോലോകത്തിലേക്ക് വിനോദയാത്ര പോകുന്നു,ദാരു കുടിച്ചുല്ലസിക്കുന്നു, കിതച്ചൊരിടത്ത് തല വെക്കുന്നു.\nബോംബെക്ക് വന്നതല്ലെ ഒരു സിനിമയും കണ്ടു കളയാം എന്ന് തീരുമാനിച്ച് അവര് “യാദോം കി ഭാരത്ത് “ കാണാന് ക്രൌണില് കയറുന്നു. സീനത്തമന്റെ മുന്നില് ആളാകാന് രാജേഷ് ഖന്ന മസില് പെരുപ്പിക്കുന്ന സമയത്താണ് കൊട്ടകയിലെ കറണ്ടു പോകുന്നത്. കൊട്ടകയുടെ മൂന്നു ഭാഗത്തു നിന്നായി “ഡൊമിന്യേയ് ” വിളികള് ഉയര്‍ന്നതും ഒന്നിച്ചായിരുന്നു.\nഒരേ നാട്ടുകാര് അകലങ്ങളില് വെച്ച് കാണുമ്പോള്\nസംഭവിക്കുന്നതുപോലെ കുളിരുകോരുന്ന ഒരനുഭവം. ഒന്ന് പോലീസ് സംഘത്തില് നിന്നുള്ള ഒരു ദുര്‍ബ്ബലന്.\nകണിമംഗലത്തുകാരനും ഡൊമിനിയുടെ പതിവുകാരനുമാണ്.ശബരിമലയില് പോയാല് കല്ലും മുള്ളും കാലുക്കുമെത്തയാക്കുമ്പോള് മൂകനും അയ്യപ്പോ എന്നോ വയ്യപ്പോ എന്ന് വിളിക്കുന്നതു പോലെ അയാള് വിളിച്ചുപോയതാണ്\nകൊലപാതകി കേരളാപോലീസിന്റെ കൈയ്യില്. വേഷം മാറി നടന്നാലും കൊട്ടകയില് കറന്റ് പോയാല് കണിമംഗലത്തുകാര്‍ക്ക് കണ്ടോണ്ടിരിക്കാന് പറ്റില്ല,മിണ്ടാണ്ടിരിക്കാനും പറ്റില്ല.\n(മൂന്നാമത്തെ ആള് പത്തു മുപ്പതുവര്‍ഷം മുന്‍പ് പ്രണയനൈരാശ്യത്താല് നാടുവിട്ടുപോയ കൊച്ചു ആയിരുന്നു.ആ മാന്യദേഹത്തേയും പോലീസ് നാട്ടിലേക്ക് കൂട്ടി വീട്ടുകാരെ ഏല്പിച്ചു)\nഡൊമിനിയുടെ ഖ്യാതി ഇതോടെ കണിമംഗലവും കടന്നു.\nഅത്ഭുതങ്ങളുടെ ഉറവിടമായ ഡൊമിനിയെ വാഴ്ത്തപ്പട്ടവാനാക്കാന് പോലീസ് അഭ്യന്തരവകുപ്പിന് ശിപാര്‍ശ ചെയ്തു.അതിന് വകുപ്പില്ലത്തതിനാല് അപേക്ഷ തള്ളി.\nഇനിയും അത്ഭുതങ്ങള് സംഭവിക്കാം.കണിമംഗലം ഇനി ഉയിര്‍ത്തെഴുന്നേല്‍ക്കുന്നത് ഏതു വിധത്തിലായിരിക്കുമെന്ന് ആര്‍ക്കറിയാം.\nPosted by മണിലാല് at 6:22 AM\nLabels: കഥ, നര്‍മ്മം, മാര്‍ജാരന്\nഇപ്പറഞ്ഞവന്റെ അപ്പനുമമ്മക്കും ഞാന് വിളിച്ചിരിക്കുന്നു.\nരാജേഷ ഖന്ന മസില് വീര്‍പ്പിക്കുന്ന സന്ദര്‍ഭത്തില് ക്രൌണിലും കരണ്ടു പോയി.\nനല്ല തലക്കെട്ട്..അതു കണ്ടാണ് വന്നത്. നന്നായി കേട്ടോ..:)\nമാര്ജാരാ, കലക്കീട്ടോ :-)\nതീയറ്ററില് കരണ്ട് പോകുന്നു. അഭിലാഷയുടെ ഒരു ആരാധകന് ഉറക്കെ കൂവുന്നു.\nകൂവല് നിന്നപ്പോള് മറ്റൊരു ഭാഗത്ത് നിന്ന് ഒരു ചോദ്യം\nആരാടാ കൂവുന്നത് ? ..\nനിന്റെ അപ്പനാടാ... മറുപടി ഉടന് എത്തി ..\nഎന്നാല് വാ അച്ഛാ .. ഇവിടെ ഒരു സീറ്റ് കാലിയുണ്ട് ...\nഇത് സംഭവിച്ചത് കോട്ടയം അനുപമയില്...\nആദിപാപം അവിടെ ആയിരുന്നു റിലീസ് ആയത്...\nമാര്‍ജ്ജാരാ.. വി. ഡൊമിനി എല്ലാ ദേശത്തും എല്ലാ തീയറ്ററിലും പ്രത്യക്ഷനാണ്.\nenthayalum ithu kalakki\nരസിച്ചു വായിച്ചു , വായിച്ചു രസിച്ചു :)\nകണിമംഗലത്തുകാര് ഞങ്ങള് അനുഭവിച്ച കാര്യം. പുറത്തുള്ളവര് പറഞ്ഞാസ്വദിച്ച കഥ.ഇങ്ങനെയൊരു മാനത്തിലേക്ക് മാറ്റിയതിന് അഭിനന്ധനങ്ങള്.\nമാര്‍ജ്ജാരാ,എന്നാണ് അടപ്പന്റെ കഥ?\n"തല പുറത്തേക്കിട്ടാല് തിരിച്ചു കിട്ടുമോ എന്നൊക്കെ സംശയം തോന്നുന്ന പ്രത്യേക സന്ദര്‍ഭങ്ങളില് ഡൊമിനി തെറിയെഴുതിയ സ്ലൈഡിട്ട് സ്ക്രീനില് കാണിക്കും."\nഹഹഹ! നന്നായി...ആ ക്ലൈമാക്സും കലക്കി. ഒരു തൃശൂക്കാരന്റെ അഭിനന്ദനങ്ങള്.\nചായക്കടക്കാരന്,ഗോപികൃഷ്ണന്,നന്ദകുമാര്,അനില്‍ശ്രി.ശ്രീലാല് എല്ലാവര്‍ക്കും നന്ദി....................\nslide idunnathu kalakki. :))\nനാടകത്തിലെ അനൌണ്‍സ്മെന്റുകള് പോലെയാണ് തീയേറ്ററിലെ കൂക്കുംവിളിയും കമെന്റടിയും.\nഒരിക്കല് “പിറവി“ കാണുകയായിരുന്നു. ചടുലമായ രാഷ്ട്രീയ പശ്ചാത്തലത്തിലും സിനിമ ഇഴഞ്ഞുനീങ്ങുന്ന കണ്ട് ഒരുത്തന് വല്ലാതെ കമെന്റടിയും ബഹളവും “ചേട്ടായീ, അരിക്കാശ് മുട്ടിയാല് നിര്‍ത്ത് കേട്ടോ” എന്ന ഒറ്റ മറുകമെന്റില് അവന് നിശബ്ദന്.\n“ദേശാടനം” കാണുമ്പോള് “വീട്ടില് പവര്‍കട്ട് ഉള്ള സമയത്ത് മാത്രേ ഷൂട്ട് ചെയ്യൂ അല്ലേഡാ @^$##$^#$“ എന്ന കമെന്റും ഓര്‍മ്മയില് നില്‍ക്കുന്നു.\nപക്ഷേ അശ്ലീലമാണെങ്കിലും “ഇന്‍സ്റ്റന്റ് വിറ്റി” ആയി തൊന്നിയത് എറണാംകുളം ഷേണായീസില് ഒരിക്കല് സെക്കന്റ് ഷോയ്ക്ക് പോയപ്പോളാണ്. ഒരു കൊച്ച് കിടന്ന് ഭയങ്കര കാറലും ബഹളവും. ഡയലോഗ്സ് പോലും കേള്‍ക്കാത്ത അത്ര ഉച്ചത്തില് കൊച്ച് കാറികരയുന്നു. ഏതോ ഒരുവന് ആദ്യം മയത്തില് വിളിച്ചു പറഞ്ഞു.\n“ആ കൊച്ഛിന്റെ അച്ഛനില്ലേ.. അതിനെ ഒന്ന് പുറത്ത് കൊണ്ടു പോ... ഒന്നും കേള്‍ക്കുന്നില്ല”\nഅതു കേട്ട് വേറേ ഒരുവന് ഏറ്റ് പിടിച്ചു\n“നീ ആരാഡാ... വേണേങ്കില് കേട്ടാല് മതി”\nകൊച്ച് വീണ്ടും കാറികരച്ചില്\nആദ്യം കമെന്റിയവന് വീണ്ടും\n“ചേച്ചീ ഒരു മുല എടുത്ത് അതിന്റെ വായിലോട്ട് തിരുക്”\n“നീ ആരാണ്ടാ പന്നീ ഇതൊക്കെ പറയാന്”\n“ചേച്ചി മറ്റേ മുല ദേ ലവന്റെ വായിലോട്ടും തിരുക്”\n(അശ്ലീലവും, ആക്ഷേപവും ആണെങ്കിലും ആ ഇന്‍സ്റ്റന്റ് വിറ്റ് കേട്ട് ചിരിച്ചതിന് കണക്കില്ല. സംഗതി പറഞ്ഞവന് തല്ല് കൊള്ളേണ്ട കേസാണെങ്കിലും)\nഡിങ്കന് അടിക്ക് തിരിച്ചടിയാണോ.............\nവിശാലന് കൃഷ് ഡിങ്കന്........വെല്‍ക്കം.\nപച്ചവെള്ളം വഴി ചൂടുവെള്ളത്തിലിറങ്ങിനില്‍ക്കുന്ന മാര്‍ജാരശ്രീയെ ഇ കൊല്ലത്തേയ്ക്ക് ദത്തെടുക്കാന് കേരള കാര്‍ട്ടൂണ് അക്കാദമിയുടെ ‘കാര്‍ട്ടൂണ് ജാലകം’ പത്രാധിപര് തീരുമാനിച്ചിരിക്കുന്നു പോലും !\nപറയണ്ടല്ലൊ, ഫ്രീ ദത്താണെ !\ndominiyude padam nannayi doniniettanu makkal onnum randumalla 10 ennamaa ellam nalla thadimadanmar athilathikavum poochattiyile johansonmar marjaran sookshikkunnathu nallathaaa......\nആദ്യമായാണുഇവിടെ. നല്ല പോസ്റ്റ്. ഇഷ്ടമായി. കലക്കി.\nഡൊമിനിയെക്കുറിച്ച് വേറൊരു കഥയുണ്ട്.ചങാതിക്കറിയാം.\nഡൊമിനിയുടെ മരിച്ചുപോയ അപ്പന്,കുഴിമാടത്തിലുള്ള മറ്റു പൂര്‍വ്വ പരമ്പരകള്, ഇനിയും മരിച്ചിട്ടില്ലാത്ത അമ്മച്ചി,മറ്റു ബന്ധുമിത്രാദികള്, ഇവര്‍ക്കൊക്കെ കിട്ടും ......\nവസ്തുതാപരമായ ഒരു തെറ്റ്:\nYaadon ki Baaraat (1973) ലെ അഭിനേതാക്കള്:\nDharmendra, Zeenat Aman, Ajit, Vijay Arora, Tariq, Satyen Kappu\nJune 8, 2008 at 12:52 AM\nkaitha mullu thanne ..............\nI liked the invented word "sinimappoka."\nനന്നായിട്ടുണ്ട്. സംഭവ കഥയാണോ മാഷേ?\nകൊട്ടക പൂകിയാല് ഡൊമിനി മുതലാളിയാണ്.\nഅത് വകവെക്കാന് അഭിമാനികളായ കണിമംഗലത്തുകാര് തയ്യാറല്ല.\nതേഞ്ഞപാട്ടും വെയിലത്തെ ക്യൂവും മൂട്ട കടിയും കൂടിയാവുമ്പോള് തെറിപറയാന് പാകത്തില് ഒരു ശത്രു വേണം.\nഡൊമിനി കൊട്ടകക്കുള്ളില് നാട്ടുകാരുടെ ശത്രുവായി.\nപടം പൊട്ടിയാല്,പൊട്ടിയതൊട്ടിക്കാന് വൈകിയാല്, പവ്വറെങ്ങാന് പോയാല്,കാറ്റില് ഓലയെങ്ങാന് പൊങ്ങിയാല് എന്തിന് ക്യാബിനില് നിന്ന് ഒച്ച കൂടിയാലോ,ഡൊമിനി ഒന്നു ചുമച്ചാലോ എന്തിനും ഏതിനും നാട്ടുകാരുടെ പുല്ലും പുലയാട്ടും ഡൊമിനിക്കാണ്.\nഡൊമിനിയുടെ മരിച്ചുപോയ അപ്പന്,കുഴിമാടത്തിലുള്ള മറ്റു പൂര്‍വ്വ പരമ്പരകള്, ഇനിയും മരിച്ചിട്ടില്ലാത്ത അമ്മച്ചി,മറ്റു ബന്ധുമിത്രാദികള്, ഇവര്‍ക്കൊക്കെ കിട്ടും നാട്ടുകാരുടെ വാമൊഴി സാഹിത്യം.\nഎങ്ങനെ സഹിക്കും പണമിറക്കി പടമോട്ടുന്ന ഒരു കൊട്ടക മൊതലാളി.\nആളും കണിമംഗലം രക്തമല്ലെ.\nഡൊമിനിയും തെറി മറിച്ചു പറയും.\nഅതും സിനിമാപ്പുക കടത്തിവിടുന്ന വലിയ ഓട്ടയിലൂടെ തല പുറത്തേക്കിട്ട്.\nവിളിച്ചവന്റെ തന്തക്കും തള്ളക്കും ഇട്ട് ഡൊമിനി തിരിച്ചടിക്കും.\nതല പുറത്തേക്കിട്ടാല് തിരിച്ചു കിട്ടുമോ എന്നൊക്കെ സംശയം തോന്നുന്ന പ്രത്യേക സന്ദര്‍ഭങ്ങളില് ഡൊമിനി തെറിയെഴുതിയ സ്ലൈഡിട്ട് സ്ക്രീനില് കാണിക്കും.\n“ഇപ്പറഞ്ഞവന്റെ അപ്പനും അമ്മക്കും ഞാന് വിളിച്ചിരിക്കുന്നു.“\nശ്രീ ഇടശ്ശേരി. said...\nഎത്താന് വൈകി എങ്കിലും...\nമതി മറന്ന് ചിരിക്കാനായി,ഒപ്പം ഡിങ്കന്റെ കമന്റും ഓര്‍ത്തു,അതു കൂടി കണ്ടപ്പോള് ചിരിയുടെ മാലപ്പടക്കം പോലെ ആയി..എല്ലാ ആശംസകളും നേരുന്നു\nപ്രചുര പ്രചാരം നേടിയ കണിമംഗലത്തുകാരുടെ ഡൊമിനിക്കഥകള് ,ബുലോഗം മുഴുവന് എത്തിച്ചതിനു അഭിനന്ദനങ്ങള് !ഇവിടെ ലണ്ടനിലും മൂന്നുകൊല്ലം മുമ്പ് മലയാളപടം പ്രദര്ശിച്ചപ്പോള്,optr സായിപ്പിന് പറ്റിയ ഒരു വശപിശക് മൂലം ;പേരെഴുതി കാണിക്കല് തലകീഴായി വന്നപ്പോള് -എന്റെ വായില് നിന്നും ഡൊമിനി നാഥം ഉയര്‍ന്നതും -രണ്ടു തിരിച്ച് ചൊല്ലല് ...ഒല്ലൂര് ക്കാരന്‍ജീസനും ,അമ്മാടംകാരന് ടോണിയും(അതിനുശേഷമാണ് ഇവരെ പരിചയപെട്ടത്)ഈ സമയം മസില്പിടിച്ചിരിക്കുന്ന മറ്റു മലയാളികള് അന്തം വിട്ടു !!ഇവര്‍ക്കര്രിയില്ലല്ലോ കണിമംഗലം ജ്വരം !നന്ദി മണിലാല് ....\nDomini kalakkiiiiiiii....Nice one.\nഈ ഡൊമിനി ആള് പുല്യാട്ടാ..........\nഇനിയും അത്ഭുതങ്ങള് സംഭവിക്കാം\nപണ്ട് ചെറിയ കുട്ടിയായിരുന്നപ്പോൾ അപ്പന്റെ കൂടെ സിനിമ കാണാൻ പോയതോർമ്മ വന്നു ഈ പോസ്റ്റ് വായിച്ചപ്പോ ! പടം ഏതെന്നു ഓർമയില്ല മിക്കവാറും മമ്മൂട്ടി - പെട്ടി - കുട്ടിയും പിന്നെ പ്രീമിയെർ പദ്മിനി കാറും ആയിരിക്കും.സെക്കന്റ് ഷോ ആയിരുന്നു...ഒരു കുടുംബം ഞങ്ങളുടെ അടുത്ത് വന്നിരുന്നു.അച്ഛനും അമ്മയും2കുട്ടികളും.തീരെ ചെറിയ കുട്ടികളാണ് ...ചെപ്പും മോന്തയും പോലെ.. രണ്ടെണ്ണം! എപ്പോ വേണമെങ്കിലും റിലീസ് ആകാൻ പാകത്തിന് ഒന്ന് വയറ്റിലും. സിനിമയുടെ പേര് എഴുതി കഴിഞ്ഞതും..കുട്ടികൾ കരയാൻ തുടങ്ങി. ഏറ്റവും നന്നായി കരഞ്ഞാൽ ആരോ സമ്മാനം കൊടുക്കാമെന്നു പറഞ്ഞപോലെ നല്ല കിടിലൻ പെർഫോമൻസ് !!! കൊള്ളാം കൊച്ചുങ്ങൾക്ക് ഭാവിയുന്റ് എന്ന് എന്റെ അപ്പൻ കമന്റ് പാസാക്കി ...കുട്ടികൾ നിർത്താൻ ഭാവമില്ല .പെട്ടെന്നാണ് ഞങ്ങളുടെ ബാക്കിലുള്ള ഒരാൾ ചാടിയെണീട്ട് ..."നീയൊക്കെ എല്ലാ പരിപാടിം കഴിഞ്ഞ് ഇപ്പൊ ഒന്നും പറ്റാന്റായപ്പോ ..മറ്റുള്ളവരെ മെനക്കെടുത്താൻ പോന്നെക്കാല്ലേ ...വീട്ടിലോ സമാധാനില്ല്യാ ...ഒന്നുരങ്ങാന്നു വെച്ചപ്പോ അവൻ പിള്ളേരെയും വാടക്കെടുത്ത് വന്നേക്കാ"........പിന്നെ പറഞ്ഞ തെറി എനിക്കോർമ്മയുന്റെങ്കിലും ...അർത്ഥം അറിയില്ല....!!!!!\nഒരു പാട് നന്നായിടുണ്ട് ....പുതിയ പുസ്തകത്തിനു എല്ലാ ഭാവുകങ്ങളും ..ഡിങ്കൻ ഒരു വണ്ടി നിറച്ചും...നന്ദി ..ഒരുപാടു ചിരിപ്പിച്ചതിനു !!!!!\nഡി.സി.ബുക്സിന്റെ പുസ്തകം വഴിയാണ് ബ്ലോഗിലെത്തിയത്. എല്ലാം മുകളിലുള്ളവർ പറഞ്ഞ കഴിഞ്ഞിരിക്കുന്നു, ആശംസകൾ....


സ്റ്റൈല് മന്നനൊപ്പം 'ദര്‍ബാറി'ല് നയന്‍താരയും -\nHome Film സ്റ്റൈല് മന്നനൊപ്പം ‘ദര്‍ബാറി’ല് നയന്‍താരയും\nസ്റ്റൈല് മന്നനൊപ്പം ‘ദര്‍ബാറി’ല് നയന്‍താരയും\nതെന്നിന്ത്യന് ചലച്ചിത്ര ലോകത്തെ സ്‌റ്റൈല് മന്നന് രജനീകാന്ത് കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘ദര്‍ബാര്’. എ ആര് മുരുഗദോസ് ആണ് ചിത്രത്തിന്റെ സംവിധാനം നിര്‍വ്വഹിക്കുന്നത്. തമിഴകത്തെ ലേഡി സൂപ്പര് സ്റ്റാര് നയന്‍താരയും ‘ദര്‍ബാറി’ന്റെ ഭാഗായിരിക്കുകയാണ്. ചിത്രത്തിന്റെ നിര്‍മ്മാതാക്കളായ ലൈക്ക പ്രൊഡക്ഷന്‍സാണ് നയന്‍താര ചിത്രത്തിന്റെ ഭാഗമാകുന്ന കാര്യം പ്രേക്ഷകരുമായി പങ്കുവെച്ചത്.\nപതിനാല് വര്‍ഷങ്ങള്‍ക്ക് ശേഷം നയന്‍താര എ ആര് മുരഗദോസിന്റെ ചിത്രത്തില് അഭിനയിക്കുന്നു എന്ന പ്രത്യേകതയും ഈ ചിത്രത്തിനുണ്ട്. 2005- ല് പുറത്തിറങ്ങിയ ‘ഗജിനി’ ആയിരുന്നു നയന്‍താരയും മുരുഗദോസും ഒരുമിച്ച ആവസാന ചിത്രം. അതേസമയം രജനീകാന്തിനോടൊപ്പമുള്ള നയന്‍താരയുടെ നാലാമത്തെ ചിത്രമാണ് ‘ദര്‍ബാര്’. ‘ചന്ദ്രമുഖി’, ‘കുശേലന്’, ‘ശിവജി’ എന്നിവയാണ് രജനീകാന്തും നയന്‍താരയും വെള്ളിത്തിരയില് ഒരുമിച്ചെത്തിയ മറ്റ് മൂന്ന് ചിത്രങ്ങള്.\nRead more:മഴ, ചായ, ജോണ്‍സണ് മാഷ്… ആഹാ!; ശ്രദ്ധേയമായി ‘ഒരു യമണ്ടന് പ്രേമകഥ’യുടെ പുതിയ ടീസര്\n‘ദര്‍ബാറി’ന്റെ ഫസ്റ്റ് ലുക്ക് പോസ്റ്റര് അടുത്തിടെ ചിത്രത്തിന്റെ അണിയറ പ്രവര്‍ത്തകര് പുറത്തുവിട്ടിരുന്നു. ഒരു പെലീസുകാരനായിട്ടാണ് സ്റ്റൈല് മന്നന് ‘ദര്‍ബാറി’ലെത്തുന്നത് എന്നാണ് സൂചന. മുംബൈ ആസ്ഥാനമായി നടക്കുന്ന കഥയാണ് ചിത്രത്തിന്റെ മുഖ്യ പ്രമേയമെന്നും ചില റിപ്പോര്‍ട്ടുകള് പുറത്തുവരുന്നുണ്ട്. അതേസമയം ഇളയദളപതി വിജയ് കേന്ദ്ര കഥാപാത്രമായെത്തിയ ‘സര്‍ക്കാര്’ ആയിരുന്നു എ ആര് മുരുഗദോസ് സംവിധാനം നിര്‍വ്വഹിച്ച അവസാന ചിത്രം. മുരുഗദോസ് സംവിധാനം നിര്‍വ്വഹിച്ച ‘കത്തി’ എന്ന ചിത്രത്തിന്റെ നിര്‍മ്മാതാക്കളായ ലൈക്ക പ്രൊഡക്ഷന്‍സ് വീണ്ടും മുരുഗദോസുമായി കൈകോര്‍ക്കുന്ന ചിത്രം കൂടിയാണ് ‘ദര്‍ബാര്’.


Mamta in Telugu film - Malayalam Filmibeat\nമംമ്തയുടെ ഗ്ലാമര് ഇനി തെലുങ്കില്\nതെന്നിന്ത്യന് സിനിമയില് മലയാളത്തിലും തമിഴിലും തന്റെ സാന്നിധ്യമറിയിച്ചുകഴിഞ്ഞ മംമ്ത ഇനി തെലുങ്കിലേക്കു കടക്കുകയാണ്. ഗ്ലാമര് പ്രദര്‍ശനത്തിന്റെ പുതിയ സാധ്യതകളായിരിക്കും മംമ്തയെ തെലുങ്കില് കാത്തിരിക്കുന്നത്.\nയമഡോംഗ എന്നാണ് മംമ്ത് ആദ്യമായി അഭിനയിക്കുന്ന തെലുങ്ക് ചിത്രത്തിന്റെ പേര്. ജൂനിയര് എന്.ടി.ആര് നായകനായി അഭിനയിക്കുന്ന യമഡോംഗയുടെ ചിത്രീകരണം ജനവരിയില് ആരംഭിക്കും.\nതെലുങ്കില് ഗായികയായും പേരെടുക്കുകയാണ് മംമ്ത. രാഖി എന്ന തെലുങ്ക് ചിത്രത്തില് മംമ്ത് പാടിയ ഗാനം ഹിറ്റായതോടെ ഒരു തെലുങ്ക് ചിത്രത്തില് കൂടി പാടാന് മംമ്തയ്ക്ക് അവസരം ലഭിച്ചിട്ടുണ്ട്.\nമലയാളത്തിലും തമിഴിലും തെലുങ്കിലും മംമ്ത ഇപ്പോള് ഒരു പോലെ തിരക്കിലാണ്. മംമ്ത നായികയായ മോഹന്‍ലാല് ചിത്രം ബാബ കല്യാണി പ്രദര്‍ശനം തുടരുകയാണ്. തമിഴ് ചിത്രം ശിവപ്പതികാരം വിജയമായി. മേനി പ്രദര്‍ശനത്തിന് മടിയില്ലാത്ത മംമ്ത തെലുങ്കില് വിജയം വരിക്കാന് ഗ്ലാമര് വേഷങ്ങള് ചെയ്യാന് ഒരുങ്ങിയിരിക്കുകയാണ്.


സംസ്ഥാനത്ത് ഇന്ന് രണ്ടാമത്തെ കോവിഡ് മരണം; ആലപ്പുഴ സ്വദേശി മരിച്ചത് വൈറസ് ബാധ മൂലം - Samakalika Malayalam\nസംസ്ഥാനത്ത് ഇന്ന് രണ്ടാമത്തെ കോവിഡ് മരണം; ആലപ്പുഴ സ്വദേശി മരിച്ചത് വൈറസ് ബാധ മൂലം\nBy സമകാലിക മലയാളം ഡെസ്‌ക് | Published: 27th July 2020 01:23 PM |\nLast Updated: 27th July 2020 01:23 PM | A+A A- |\nആലപ്പുഴ: സംസ്ഥാനത്ത് ഇന്ന് രണ്ടാമത്തെ കോവിഡ് മരണം സ്ഥിരീകരിച്ചു. ആലപ്പുഴ പട്ടണക്കാട് സ്വദേശി ചക്രപാണിയുടെ(79 ) മരണമാണ് കോവിഡ് മൂലമെന്ന് സ്ഥിരീകരിച്ചത്. ശനിയാഴ്ചയാണ് ഇദ്ദേഹം മരിച്ചത്.\nവാര്‍ധക്യസഹജമായ അസുഖങ്ങളെ തുടര്‍ന്നാണ് ചക്രപാണി ചികിത്സ തേടിയത്. മരണശേഷം നടത്തിയ സ്രവപരിശോധനയിലാണ് കോവിഡ് സ്ഥിരീകരിച്ചത്. നേരത്തെ ഇടുക്കി മാമാട്ടിക്കാനം ചന്ദനപ്പുരയിടത്തില് സി വി വിജയനാണ് കോവിഡ് ബാധിച്ച് മരിച്ചത്. 61 വയസ്സായിരുന്നു. കൊച്ചി കളമശേരി മെഡിക്കല് കോളജില് ചികിത്സയിലിരിക്കേയാണ് മരിച്ചത്.\nഇന്നലെ രാത്രി 11.30നായിരുന്നു അന്ത്യം. അര്‍ബുദ ബാധിതനായിരുന്നു. ലേക്ക്‌ഷോര് ആശുപത്രിയില് അര്‍ബുദ രോഗത്തിന് ചികിത്സയിലായിരുന്നു. കോവിഡ് സ്ഥിരീകരിച്ചതോടെ മെഡിക്കല് കോളജിലേക്ക് മാറ്റുകയായിരുന്നു. നിലവില് ചികിത്സയില് കഴിയുന്ന നാലുപേരുടെ നില ഗുരുതരമാണെന്ന്മെഡിക്കല് കോളജ് അറിയിച്ചു.\nസര്‍ക്കാരിന്റെ കണക്ക് പ്രകാരം ഇന്നലെ രണ്ടുപേരാണ് കോവിഡ് ബാധിച്ച് മരിച്ചത്. തിരൂരങ്ങാടി കല്ലുങ്ങലകത്ത് അബ്ദുല് ഖാദര് ഹാജി (71), ഇരിങ്ങാലക്കുട പള്ളന് വീട്ടില് വര്‍ഗീസ് (71) എന്നിവരുടെ മരണമാണ് സര്‍ക്കാര് സ്ഥിരീകരിച്ചത്.


Ambassador, Hindustan Motors, India, Hatchback, Sedan, Amby, Car, Four Wheeler, അംബാസഡര്, ഹിന്ദുസ്ഥാന് മോട്ടോഴ്സ്, ഇന്ത്യ, ഹാച്ച്ബാക്ക്, സെഡാന്, ആംബി, കാര്, ഫോര് വീലര് - Malayalam DriveSpark\nPublished: Friday, August 12, 2011, 15:05 [IST]\nഇന്ത്യന് നിരത്തുകളുടെ അടയാളമാണ് അംബാസ്സഡര് കാറുകള്. ആംബി എന്ന് ഓമനപ്പരിട്ട് ചിലരതിനെ വിളിക്കും. ആഭിജാത്യത്തിനും ലാളിത്യത്തിനും ഒരു പോലെ ഇണങ്ങുന്ന മറ്റൊരു വാഹനം കണ്ടുകിട്ടാന് വിഷമമാണ്.\nഹിന്ദുസ്ഥാന് മോട്ടോഴ്സ് വളരെക്കാലമായി കേള്‍ക്കുന്ന ഒരു പരാതിയാണ് പുതിയ മോഡലുകളുമായി കമ്പനി രംഗത്തു വരുന്നില്ല എന്നത്. 2002-ല് കോണ്ടസ കാറുകളുടെ നിര്‍മാണം നിറുത്തിയതിനു ശേഷം അംബാസ്സഡര് കാറുകളുടെ വിവിധ വേരിയന്‍റുകള് ഇറക്കുന്നത് മാത്രമാണ് കമ്പനിയുടെ പ്രധാന ഇടപാട്. എന്നാല് പുതിയ ചില റിപ്പോര്‍ട്ടുകള് പറയുന്നത് അംബാസ്സഡര് നിര്‍മാതാക്കള് ഒരു പുതിയ ഹാച്ച്ബാക്കുമായി രംഗത്തുവരാ‍ന് പോകുന്നു എന്നതാണ്.\n2012-ന്‍റെ രണ്ടാം പാദത്തില് പുതിയ ഹാച്ച്ബാക്ക് വിപണിയില് എത്തിക്കുമെന്ന് ദി ടെലഗ്രാഫ് റിപ്പോര്‍ട്ട് ചെയ്യുന്നു. പുതിയ പ്ലാറ്റ്ഫോമിലേക്ക് ആംബിയെ മാറ്റുന്ന കാര്യം ഹിന്ദുസ്ഥാന് മോട്ടോഴ്സും സ്ഥിരീകരിച്ചിട്ടുണ്ട്. ഹാച്ച്ബാക്ക് കൂടാതെ ഒരു പുതിയ സെഡാന് പതിപ്പും ഇതോടൊപ്പം നിരത്തിലെത്തും.\nഉത്താര്‍പരയിലെ ഹിന്ദുസ്ഥാന് മോട്ടോഴ്സ് ഗവേഷണ-വികസന കേന്ദ്രത്തില് മുപ്പതോളം എന്‍ജിനീയര്‍മാര് പുതിയ ഹാച്ച്ബാക്കിന്‍റെ പ്ലാ‍റ്റ്ഫോം നിര്‍മിതിക്കായി പണിയെടുക്കുന്നതായി പത്രം വിശദീകരിക്കുന്നുണ്ട്. പൂനെയിലെ ഒനിയോ ഡിസൈന് പ്രൈവറ്റ് ലിമിറ്റഡാണ് കാറിന്‍റെ കരട് ഡിസൈന് തയ്യാറാക്കിയിരിക്കുന്നത്.\nപുതിയ അംബാസ്സഡര് അതിന്‍റെ ക്ലാസിക് ലുക്ക് കളഞ്ഞുകുളിക്കില്ലെന്ന് കമ്പനി ഉറപ്പു തരുന്നുണ്ട്. 1.5 ലിറ്ററിന്‍റെ എന്‍ജിനാണ് ഹാച്ച്ബാക്കിനുണ്ടായിരിക്കുക. സെഡാന് പതിപ്പിന് 1.8 ലിറ്ററിന്‍റെ എന്‍ജിനും ഘടിപ്പിക്കും. ഇതിനായി യൂറോപ്പില് നിന്നും CrDi എന്‍ജിന് ഇറക്കുമതി ചെയ്യും.\nഹാച്ച്ബാക്ക് പതിപ്പിന്‍റെ പ്രൊട്ടോടൈപ് ടെസ്റ്റിന് തയ്യാറായിട്ടുണ്ട്. നാല് മീറ്ററില് കുറവായിരിക്കും ഹാച്ച്ബാക്കിന്‍റെ നീളം. 3.5 ലക്ഷത്തിനും4ലക്ഷത്തിനും ഇടയിലായി വിലവരും.\nസെഡാന് കാര് വാഗ്ദാനം ചെയ്യുന്നത് സി സെഗ്മെന്‍റ് ആഡംബരങ്ങളാണ്. പുതിയ ഡാഷ്‍ബോര്‍ഡ്, ബ്ലൂടൂത്ത് തുടങ്ങിയ സൗകര്യങ്ങള് എന്നിങ്ങനെ പോകുന്നു അവ. ആന്‍റി ലോക്ക് ബ്രേക്കിംഗ് സിസ്റ്റം, ഇലക്ട്രോണിക് ബ്രേക് ഡിസ്ട്രിബ്യൂഷന് തുടങ്ങിയ സൗകര്യങ്ങളും ഉണ്ടായിരിക്കും.\nപുതിയ മോ‍ഡലുകള് രംഗത്തു വരുന്നതോടെ മറ്റൊരു പരാതിക്കും അവസാനമാവും. പുതിയ സാങ്കേതികതകള് സ്വീകരിക്കാന് അംബാസ്സഡര് എപ്പോഴും മടി കാണിക്കുന്നു എന്നതാണ് ആ പരാതി.\nകൂടുതല്... #hindustan motors #hatchback #sedan #car #four wheel #ഹിന്ദുസ്ഥാന് മോട്ടോഴ്സ് #ഹാച്ച്ബാക്ക് #സെഡാന് #കാര് #ഫോര് വീലര്\nHindustan Motors working to to rebuild the Ambassador intoacity slicker with fashionably retro styling andapeppier engine under the bonnet. Already late byayear, the retro Ambassador will finally hit the road in its hatchback and sedan versions next August.\nStory first published: Friday, August 12, 2011, 15:05 [IST]


വട്ടിയൂർക്കാവിൽ പത്മജ മത്സരിക്കണ്ടെന്ന് കെ മുരളീധരൻ; അതിന് താൻ ആരോടും സീറ്റ് ചോദിച്ചില്ലെന്ന് പത്മജ | Kerala | Deshabhimani | Sunday Sep 22, 2019\nതിരുവനന്തപുരം > താന് എംഎല്‍എയായിരുന്ന വട്ടിയൂര്‍ക്കാവില് നടക്കുന്ന ഉപതെരഞ്ഞെടുപ്പില് സഹോദരിയായ പത്മജ വേണുഗോപാലിനെ പരിഗണിക്കേണ്ടതില്ലെന്ന് കെ മുരളീധരന് എംപി. അങ്ങനെ വന്നാൽ കുടുംബാധിപത്യമെന്ന ആരോപണം വരും. എന്നാൽ താൻ ആരോടും സീറ്റ് ചോദിച്ചിട്ടില്ലെന്നും കെ മുരളീധരന്‍റെ പ്രസ്താവന എന്തുകൊണ്ടാണിങ്ങനെ എന്ന് മനസ്സിലായില്ലെന്നും പത്മജ വേണുഗോപാൽ പ്രതികരിച്ചു.\n''എന്‍റെ പേര് ടിവിയിൽ കേട്ടു എന്നല്ലാതെ എന്നോടാരും വട്ടിയൂർക്കാവിൽ മത്സരിക്കുന്ന കാര്യം ചോദിക്കുകയോ, ഞാനാരോടും പറയുകയോ ചെയ്തിട്ടില്ല. കഴിഞ്ഞ കുറച്ചുകാലമായി ഞാൻ തൃശ്ശൂർ കേന്ദ്രമാക്കി പ്രവർത്തിച്ചു വരികയാണ്. തിരുവനന്തപുരത്താണ് പഠിച്ചുവളർന്നത് എന്നതുകൊണ്ട്, അവിടത്തെ പ്രവർത്തകരുമായൊക്കെ എനിക്ക് നല്ല ബന്ധമാണുള്ളത്. അങ്ങനെ വന്നതായിരിക്കാം പേര് എന്നാണ് ഞാനിപ്പോഴും വിശ്വസിക്കുന്നത്.\nപേര് വന്നതിൽ സന്തോഷം. പക്ഷേ, ആരും ഇതുവരെ എന്നോട് ഇക്കാര്യം സംസാരിച്ചിട്ടേയില്ല'', പത്മജ പറഞ്ഞു.\nവട്ടിയൂർക്കാവിൽ മത്സരിക്കേണ്ടതില്ലെന്ന് കെ മുരളീധരൻ പറഞ്ഞത് എന്ത് സാഹചര്യത്തിലാണെന്നറിയില്ലെന്നാണ് പത്മജ പറയുന്നത്. ''അത് മുരളിയേട്ടനോട് തന്നെ ചോദിക്കണം, എന്തുകൊണ്ടാ ഇങ്ങനെ പറഞ്ഞതെന്ന്'', എന്ന് പത്മജ പറയുന്നു.\n''സമാധാനത്തോടെ എന്‍റെ പ്രവർത്തനമണ്ഡലമായ തൃശ്ശൂരിൽ രാഷ്ട്രീയപ്രവർത്തനം നടത്തുന്നയാളാണ് ഞാൻ. പക്ഷേ, വട്ടിയൂർക്കാവിലാണ് ഞാൻ ജീവിച്ചതും, തിരുവനന്തപുരത്താണ് പഠിച്ചതും. അവിടെയുള്ളവരെയെല്ലാം എനിക്ക് നന്നായി അറിയാം. കുടുംബാധിപത്യം എന്ന് മുരളിയേട്ടൻ പറഞ്ഞതെന്ത് അടിസ്ഥാനത്തിലാണെന്ന് എനിക്ക് മനസ്സിലായില്ല. അതൊന്നും ഇന്നത്തെ കാലത്ത് വലിയ കാര്യമൊന്നുമല്ല. അതുകൊണ്ടൊന്നുമല്ല. ഞാൻ വേറെ ഒരു വ്യക്തിയാണ്. എനിക്ക് എന്‍റേതായ വ്യക്തിത്വമുണ്ട്'', എന്ന് പദ്മജ.\nതാന് ഒഴിഞ്ഞ ഉടനെ തന്‍റെ കുടുംബത്തില് നിന്നുമൊരാള് വട്ടിയൂര്‍ക്കാവില് മത്സരിക്കേണ്ടതില്ലെന്നാണ് തന്‍റെ വ്യക്തിപരമായ അഭിപ്രായമെന്നാണ് കെ മുരളീധരൻ പറയുന്നത്. തനിക്ക് രാഷ്ട്രീയ അഭയം നല്‍കിയ മണ്ഡലമാണ് വട്ടിയൂര്‍ക്കാവ്. വളരെ വേദനയോടെയാണ് താന് അവിടം വിട്ടത്. വട്ടിയൂര്‍ക്കാവില് മത്സരിക്കാന് തനിക്ക് പ്രത്യേക നോമിനിയില്ലെന്നും വട്ടിയൂര്‍ക്കാവിലെ സ്ഥാനാര്‍ത്ഥിയെ ചൊല്ലി തര്‍ക്കമുണ്ടാക്കില്ലെന്നും മുരളീധരന് പറഞ്ഞു.


പി എസ് സി യുടെ സുപ്രധാന തീരുമാനങ്ങൾ നിങ്ങൾ അറിയാതെ പോകരുത്\nപബ്ലിക് സര്‍വീസ് കമ്മീഷന് പരീക്ഷാരീതിയിലെ മാറ്റങ്ങള് പ്രഖ്യാപിച്ച് ചെയര്‍മാന് എം കെ സക്കീര്. രണ്ടു ഘട്ടങ്ങളിലായി പരീക്ഷ നടത്തുന്നതിന് ചട്ടങ്ങള് ഭേദഗതി ചെയ്തതായി എം കെ സക്കീര് മാധ്യമങ്ങളോട് പറഞ്ഞു.\nആദ്യ ഘട്ടത്തില് സ്‌ക്രീനിംഗ് ടെസ്റ്റ് നടത്തും. ഇതില് നിന്ന് തെരഞ്ഞെടുക്കുന്നവരെ അന്തിമ പരീക്ഷയ്ക്ക് ഇരുത്തും. ഡിസംബറില് പുതിയ രീതിയിലുളള പരീക്ഷകള് നടത്തുമെന്ന് ചെയര്‍മാന് അറിയിച്ചു.\nസ്‌ക്രീനിംഗ് ടെസ്റ്റിന് ലഭിക്കുന്ന മാര്‍ക്ക് റാങ്ക് പട്ടികയ്ക്കായി പരിഗണിക്കില്ല. അന്തിമ പരീക്ഷയിലേയ്ക്ക് യോഗ്യത നേടുന്നതിന് മാത്രമാണ് സ്‌ക്രീനിംഗ് പരീക്ഷ നടത്തുന്നത്. ഇന്റര്‍വ്യൂ വേണ്ട പരീക്ഷകള്‍ക്ക് ഇതും നടത്തിയ ശേഷം മാത്രമാകും റാങ്ക് ലിസ്റ്റ് പ്രസിദ്ധീകരിക്കുക. അല്ലാത്ത പക്ഷം അന്തിമ പരീക്ഷ നടത്തി വേഗത്തില് റാങ്ക് ലിസ്റ്റ് പ്രസിദ്ധീകരിക്കാന് സാധിക്കും. യോഗ്യതയുളള ഉദ്യോഗാര്‍ഥികളെ എളുപ്പം കണ്ടെത്താന് ഇതുവഴി സാധിക്കുമെന്ന് ചെയര്‍മാന് അറിയിച്ചു.\nസ്്ക്രീനിംഗ് ടെസ്റ്റിലൂടെ തന്നെ ഉദ്യോഗാര്‍ത്ഥികളുടെ എണ്ണം പരിമിതപ്പെടുത്താന് കഴിയും. തെരഞ്ഞെടുക്കുന്ന കുറച്ചുപേര് മാത്രമാണ് അന്തിമ പരീക്ഷ എഴുതുക. അതിനാല് വേഗത്തില് റാങ്ക് ലിസ്റ്റ് പ്രസിദ്ധീകരിക്കാന് സാധിക്കും. യുപിഎസ്സി പോലെ അഖിലേന്ത്യാ അടിസ്ഥാനത്തില് പരീക്ഷ നടത്തുന്ന സംവിധാനങ്ങളുടെ മാതൃക പിന്തുടര്‍ന്നാണ് ചട്ടത്തില് ഭേഗഗതി കൊണ്ടുവന്നതെന്നും എം കെ സക്കീര് അറിയിച്ചു.\nLDC Preparing App


സി പി ഐ എം ഒരു മതത്തിനും ദൈവത്തിനും എതിരല്ല: പി കെ ശശി എംഎല്‍എ\nDecember 15, 2016 Anugraha WebAdmin main-news\nചെര്‍പ്പുളശ്ശേരി: സിപിഐഎം ഒരു മതത്തിനും ദൈവത്തിനും എതിരല്ലെന്ന് പി കെ ശശി എംഎല്‍എ പറഞ്ഞു. ചെര്‍പ്പുളശ്ശേരി കച്ചേരിക്കുന്നില് രാഷ്ട്രീയ വിശദീകരണ പൊതുയോഗം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. മതവിശ്വാസിയുടെ വിശ്വാസത്തെ ഹനിക്കുന്ന ഒരു പ്രവര്‍ത്തനുവും സിപിഐ എം ചെയ്യില്ല. അതേ സമയം ഒരു മതത്തിലും വിശ്വസിക്കാത്തവനും അതു സംരക്ഷിക്കാന് അവസരം വേണം. മതം രാഷ്ട്രീയത്തിലോ രാഷ്ട്രീയം മതത്തിലൊ ഇടപെടാന് പാടില്ല. നോട്ട് നിരോധനത്തിലൂടെ സാധാരണക്കാരനെ ദുരിതക്കയത്തിലേക്ക് തള്ളിവിടുകയാണ് നരേന്ദ്രമോദി ചെയ്തിരിക്കുന്നത്. ഇതിനെതിരെ യോജിച്ച പോരാട്ടമാണ് വേണ്ടതെന്നും ശശി പറഞ്ഞു. മാവോയും മാവോയിസ്റ്റുകളും തമ്മില് ഒരു ബന്ധവുമില്ല. ചമ്പല്‍കാടുകളിലെ കൊള്ളക്കാരുടെ രീതിയാണ് അവര് പിന്തുടരുന്നത്. ഇടതുപക്ഷം എപ്പോള് അധികാരത്തില് വരുന്നോ അപ്പോഴൊക്കെ മാവോയിസ്റ്റുകളും തലപൊക്കും. വസ്തുത എന്തെന്നറിയുന്നതിനു മുമ്പ് നിലമ്പൂര് സംഭവത്തില് കാനവും ബിനോയ് വിശ്വവും ഇത്തരത്തില് പ്രതികരിച്ചത് ശരിയായില്ല. ആരെയും വെടിവെച്ചു കൊല്ലുന്നതിന് സിപിഐ എമ്മും എതിരാണ്. ഇതുകൊണ്ടാണ് മുഖ്യമന്ത്രി പിണറായി വിജയന് പൊലീസ് ഉന്നതതല അന്വേഷണത്തിനു പുറമെ മജിസ്റ്റീരിയല് അന്വേഷണത്തിനും ഉത്തരവിട്ടത്. നക്‌സലൈറ്റ് വര്‍ഗീസിനെ പിടികൂടി കണ്ണു ചൂഴ്‌ന്നെടുത്തു വെടിവെച്ചു കൊന്നപ്പോള് ആരായിരുന്നു കേരളം ഭരിച്ചിരുന്നതെന്ന് ഓര്‍ക്കുന്നതു നല്ലതാണെന്നും പി കെ ശശി ഓര്‍മ്മിപ്പിച്ചു.\nപൊതുയോഗത്തില് പി എ ഉമ്മര്, കെ നന്ദകുമാര്, ഒ സുലേഖ, സി രാഘവന് എന്നിവര് സംസാരിച്ചു. പി വി ബാബു അധ്യക്ഷനായിരുന്നു.\nതോപ്പില് ജോപ്പനും പുലിമുരുകനും നാളെ തിയറ്ററുകളിലെ...\nഉത്സവത്തിന് ഇന്ന് ഉര്‍വ്വരതയുടെ കൊടിയേറ്റം....\nചെര്‍പ്പുളശ്ശേരി നഗരസഭയില് നാലു അക്ഷയ കേന്ദ്രങ്ങള്‍കൂടി സ്ഥാപിക്കുന്നു


നടിക്കെതിരായ അക്രമം: കുറ്റപത്രം ചോര്‍ന്നതില് അന്വേഷണ ഉദ്യോഗസ്ഥന് താക്കീത് :: Janmabhumi Daily\nFriday 19 January 2018 3:02 pm IST\nകൊച്ചി: നടിയെ ആക്രമിച്ചകേസില് കുറ്റപത്രം ചോര്‍ന്നത് അന്വേഷിക്കണമെന്ന നടന് ദിലീപിന്റെ പരാതിയിലെ തുടര്‍നടപടികള് അങ്കമാലി കോടതി അവസാനിപ്പിച്ചു. കുറ്റപത്രം ചോര്‍ന്നത് ഗൗരവമായി കാണുന്നുവെന്ന് ചൂണ്ടിക്കാട്ടിയ കോടതി, ഇതുമായി ബന്ധപ്പെട്ട് അന്വേഷണ ഉദ്യോഗസ്ഥന് ബൈജു പൗലോസിനെ താക്കീത് ചെയ്യുകയും ചെയ്തു. നടന്റെ പരാതിയില് കഴമ്പുണ്ടെന്നും കോടതി നിരീക്ഷിച്ചു.\nകുറ്റപത്രം ചോര്‍ന്ന സംഭവത്തില് അന്വേഷണ ഉദ്യോഗസ്ഥനോടു വിശദീകരണം തേടണമെന്നായിരുന്നു ദിലീപിന്റെ പരാതി. നടിയെ ഉപദ്രവിച്ചെന്ന കേസിലെ കുറ്റപത്രം കോടതിയില് സമര്‍പ്പിച്ചതിനു ശേഷം കോടതി പരിശോധനകള് തുടങ്ങും മുന്‍പുതന്നെ ഇതിലെ വിവരങ്ങള് പുറത്ത് ചര്‍ച്ചയായിരുന്നു.\nനടിക്കെതിരായ അക്രമം 'അമ്മ'യുടെ ആഭ്യന്തരകാര്യമല്ല: പിള്ള\nനടിക്കെതിരായ ആക്രമം: കുറ്റപത്രത്തെക്കുറിച്ച് അന്വേഷണ സംഘം തീരുമാനമെടുക്കും


Air Vice Marshal explains to SC the importance of Rafale jets | അവസാനമായി ആയുധ ഇടപാട് നടന്നത് 1980കളിൽ; റാഫേൽ ജെറ്റിന്റെ പ്രാധാന്യം വിവരിച്ച് ഐഎഎഫ് - Malayalam Oneindia\n18 min ago വൈറസിനെ കൊല്ലാന് മോദിയുടെ രണ്ടാം അടവ്; ദീപം കത്തിച്ചാല് വൈറസുകള് ചാകുമെന്ന് ബിജെപി എംഎല്‍എ\n32 min ago ഗർഭിണിയായ മുസ്ലീം സ്ത്രീക്ക് ചികിത്സ നിഷേധിച്ച് ഡോക്ടർ, കുഞ്ഞ് മരിച്ചു!! വിമർശനം\nഅവസാനമായി ആയുധ ഇടപാട് നടന്നത് 1980കളിൽ; റാഫേൽ ജെറ്റിന്റെ പ്രാധാന്യം വിവരിച്ച് ഐഎഎഫ്\nPublished: November 14 2018, 21:15 [IST]\nദില്ലി: റാഫേല് കരാറില് അന്വേഷണം ആവശ്യപ്പെട്ട് കോടതിക്കു മുമ്പാകെ വന്ന ഒരുകൂട്ടം ഹര്‍ജികളില് വാദം കേള്‍ക്കേ എയർ വൈസ് മാർഷൽ ടി ചലപതിയെ കോടതി വിസ്തരിച്ചു. റാഫേൽ യുദ്ധ വിമാനങ്ങൾ വാങ്ങുന്നതുമായിമായി ബന്ധപ്പെട്ട തീരുമാനമെടുത്ത കൂട്ടത്തിലുള്ള വ്യക്തിയായിരുന്നു ഇദ്ദേഹം. റാഫേൽ യുദ്ധ വിമാനം വാങ്ങാനുണ്ടായ സാഹചര്യങ്ങളെ കുറിച്ച് അദ്ദേഹം കോടതിയിൽ ബോധിപ്പിച്ചു.\nജഗ്വാർസ്, സുകോയ് 30 എസ്, ലൈറ്റ് കോംപാക്റ്റ് എയർക്രാഫ്റ്റ് എന്നിവയെല്ലാം 3-4- ജനറേഷനിലുള്ള വിമാനങ്ങളാണ്. എന്നാൽ 4+ ജനറേഷനിലുള്ള യുദ്ധ വിമാനങ്ങൾ ഇന്ത്യക്ക് ആവശ്യമായിരുന്നെന്ന് ചലപതി കോതിയിൽ വ്യക്തമാക്കി. നാലും അഞ്ചും തലമുറയിലുള്ള ജെറ്റ് സാങ്കേതിക വിദ്യയിലുള്ള യുദ്ധവിമാനങ്ങൾ ഉപയോഗിക്കാനാണ് ഐഎഎഎഫിനോട് ആവശ്യപ്പെട്ടത്.\nഇത്തരം ജെറ്റ് വിമാനങ്ങളുടെ ഇലക്ട്രോമിക് പോരാട്ടം വളരെ മെച്ചപ്പെട്ടതാണെന്നും അദ്ദേഹം വ്യക്തമാക്കി. വ്യോമസേനയിൽ അവസാനമായി ആയുധ ഇടപാടുകൾ നടത്തിയത് എപ്പോഴാണെന്ന് കോടതി ചോദിച്ചു. സുകോയ് 30 ഉം എൽസിഎയും പതിവായി ഇന്ത്യയിലുണ്ട്. എന്നാൽ അവസാനമായി ഒരു ഇടപാട് നടന്നത് 1980കളിലാണ്. ജാഗ്വർ വിമാനങ്ങളായിരുന്നു അന്ന് വാങ്ങിയതെന്നും അദ്ദേഹം കോടതിയിൽ വ്യക്തമാക്കി.\nകൂടുതൽ jet വാർത്തകൾ\nറാഫേൽ കരാർ; വിലവിവരം വെളിപ്പെടുത്തിയാൽ ശത്രുക്കൾക്ക് ഗുണം ചെയ്യുമെന്ന് കേന്ദ്രം...\njet aircraft corruption france supreme court അഴിമതി സുപ്രീംകോടതി rafale deal റാഫേല് ഇടപാട് rafale\nAir Vice Marshal explains to SC the importance of Rafale jets\nStory first published: Wednesday, November 14, 2018, 21:15 [IST]


LegitVPN.com - മികച്ച VPN ദാതാക്കളിൽ ഏറ്റവും മികച്ചത് താരതമ്യം ചെയ്യുക\nനെറ്റ്ഫ്ലിക്സിനുള്ള മികച്ച VPN- കൾ\nചൈനയ്‌ക്കുള്ള മികച്ച VPN- കൾ\nChrome- നായുള്ള മികച്ച VPN- കൾ\nടോറന്റിനായുള്ള മികച്ച VPN- കൾ\nമികച്ച VPN- കളിലെ മികച്ചത്\nLegitVPN.com ലേക്ക് സ്വാഗതം - നിങ്ങളുടെ ആവശ്യങ്ങൾക്കായി മികച്ച VPN തിരഞ്ഞെടുക്കാൻ നിങ്ങളെ നയിക്കാൻ ഞങ്ങൾ ഇവിടെയുണ്ട്.\nVPN ദാതാക്കളുടെ വിശ്വാസ്യത തെളിയിച്ച സുരക്ഷിതവും വേഗത്തിലുള്ളതുമായ ഉപയോഗങ്ങൾ മാത്രമേ ഞങ്ങൾ അവലോകനം ചെയ്യുകയുള്ളൂ.\nമികച്ച VPN ദാതാക്കളെ താരതമ്യം ചെയ്യുക\n2020 ലെ ഏറ്റവും മികച്ചതും നിയമാനുസൃതവുമായ VPN ദാതാക്കൾ\nപ്രൈവറ്റ് വിപിഎൻ അവലോകനം\nഎല്ലാ അവലോകനങ്ങളും വായിക്കുക\nസൗജന്യ 30 ദിവസ ട്രയൽ\nനെറ്റ്ഫ്ലിക്സ്, ബിബിസി, ഡിസ്നി + ഹുലു എന്നിവയുമായി പൊരുത്തപ്പെടുന്നു\nലോഗ് ഇല്ല നയം\nNordVPN സൈറ്റ് സന്ദർശിക്കുക\nഎക്സ്പ്രസ്വിപിഎൻ സൈറ്റ് സന്ദർശിക്കുക\nസർഫ്ഷാർക്ക് വിപിഎൻ സൈറ്റ് സന്ദർശിക്കുക\nസൗജന്യ 45 ദിവസ ട്രയൽ\nCyberGhostVPN സൈറ്റ് സന്ദർശിക്കുക\nസൗജന്യ 31 ദിവസ ട്രയൽ\nPureVPN സൈറ്റ് സന്ദർശിക്കുക\nസ്ട്രീമിംഗ് അനുയോജ്യമായ VPN- കൾ ഉപയോഗിച്ച് ജിയോ നിയന്ത്രണങ്ങൾ എളുപ്പത്തിൽ തടഞ്ഞത് മാറ്റുക. നിങ്ങളെ നയിക്കാൻ ഞങ്ങൾ ഒരു ലളിതമായ ലേഖനം സജ്ജമാക്കി.\nലോകത്ത് ഏറ്റവുമധികം ഉപയോഗിക്കുന്ന ബ്രൗസറാണ് Chrome. VPN ഉപകരണങ്ങൾ ഉപയോഗിച്ച് നിങ്ങളുടെ സൈബർ സുരക്ഷയും അജ്ഞാതതയും പരിരക്ഷിക്കുന്നത് വളരെ പ്രധാനമാണ്.\nഓരോ ഇൻറർനെറ്റ് ഉപയോക്താവും ടോറന്റുകളും പിയർ-ടു-പിയർ സോഫ്റ്റ്വെയറുകളും ശ്രദ്ധിക്കേണ്ടതുണ്ട്. സ്വകാര്യതയ്ക്കായി VPN ഉപയോഗിക്കാൻ ഞങ്ങൾ നിർദ്ദേശിക്കുന്നു.\nവേൾഡ് വൈഡ് വെബ് സർഫിംഗ് സംബന്ധിച്ച നയങ്ങളിൽ ചൈന വളരെ കർശനമാണ്. വിനോദസഞ്ചാരികളെ സംബന്ധിച്ചിടത്തോളം ഇത് ശരിക്കും അരോചകമാണ്.\nസ്വകാര്യ വിർച്വൽ നെറ്റ്‌വർക്ക് എന്നും അറിയപ്പെടുന്ന വിപിഎൻ നിങ്ങൾ കേട്ടിരിക്കാം. റിസീവറും അയച്ചവനും തമ്മിലുള്ള ബന്ധം സുരക്ഷിതമാക്കുന്ന ഒരു സോഫ്റ്റ്വെയറാണ് VPN. ഇത് നിങ്ങളുടെ പൊതു ട്രാഫിക്കിനെ അജ്ഞാതമാക്കുന്നു. അധിക സ്വകാര്യതയ്ക്കും അജ്ഞാതത്വത്തിനുമായി പലരും ഇത് ഉപയോഗിക്കുന്നു, എന്നാൽ ഇത് പലപ്പോഴും ഗവർമെന്റുകൾ സജ്ജമാക്കിയിരിക്കാനിടയുള്ള ജിയോബ്ലോക്കുകൾ ബൈബാസ് ചെയ്യാൻ ഉപയോഗിക്കുന്നു.\nനിരവധി സ്‌ട്രീമിംഗ് സേവനങ്ങൾ നിങ്ങളുടെ രാജ്യത്ത് അവസാനിക്കുന്നതിനുമുമ്പ് യു‌എസ്‌എയിൽ പുതിയ മൂവികളും സീരീസുകളും പ്രസിദ്ധീകരിക്കുന്നു.\nവി‌പി‌എൻ ഉപയോഗിച്ച് നിങ്ങൾക്ക് യു‌എസ്‌എ നൽകിയ ഉള്ളടക്കം ആക്‌സസ് ചെയ്യാൻ കഴിയും, കാരണം നിങ്ങൾ യുഎസിലാണെന്ന് വെബ്‌സർവർ കരുതുന്നു.\nശരിയായ vpn- സേവനം തിരഞ്ഞെടുക്കുമ്പോൾ ഞാൻ എന്തുചെയ്യണം?\nനൂറുകണക്കിന് വിപി‌എൻ‌മാർ അവിടെയുണ്ട്, പക്ഷേ ഞങ്ങൾ മുൻ‌ഗണനകളെ മാത്രം താരതമ്യം ചെയ്യുന്നു. അവരിൽ പലരും ഒരിക്കലും വാഗ്ദാനം ചെയ്യാൻ കഴിയാത്ത തെറ്റായ വാഗ്ദാനങ്ങൾ നൽകുന്നു, വളരെക്കാലമായി അവിടെയുള്ളതും സുരക്ഷാ വ്യവസായത്തിൽ അറിയപ്പെടുന്നതുമായ വിപിഎൻമാരെ മാത്രമേ ഞങ്ങൾ പിന്തുണയ്ക്കൂ. ഇരകളുടെ സിസ്റ്റത്തിലേക്ക് വിലക്കേർപ്പെടുത്താത്ത ആക്‌സസ് ലഭിക്കുന്നതിന് നിരവധി ആളുകൾ Android അധിഷ്‌ഠിത സ V ജന്യ VPN- കൾ ദുരുപയോഗം ചെയ്യുന്നുവെന്ന് നിരവധി ഗവേഷണങ്ങൾ തെളിയിച്ചു.\nനിയമാനുസൃതമല്ലാത്ത സ്വതന്ത്ര വി‌പി‌എൻ‌സുകളൊന്നുമില്ല, സ tri ജന്യ ട്രയലുകൾ മാത്രം, അവ ഈ പേജിന്റെ മുകളിൽ കണ്ടെത്താൻ കഴിയും.\nഒരു VPN നിയമാനുസൃതമാണെന്ന് എങ്ങനെ അറിയാം?\nഅതിനെക്കുറിച്ച് നിങ്ങൾ വിഷമിക്കേണ്ടതില്ല. ലോകമെമ്പാടുമുള്ള യഥാർത്ഥ വിശ്വസനീയ കമ്പനികൾ നടത്തുന്ന ഏറ്റവും സുരക്ഷിതമായ VPN കണക്ഷനുകൾ ഞങ്ങൾ ഇതിനകം പരീക്ഷിച്ചു.\nVPN നെറ്റ്‌വർക്ക് വേഗത കുറയ്ക്കുമോ?\nചില കേസുകളിൽ ഇത് ശരിയായിരിക്കാം. പ്രധാനപ്പെട്ട പ്രോപ്പർട്ടികൾ നഷ്‌ടപ്പെടാതെ മികച്ച പ്രകടനം നൽകാൻ കഴിയുന്ന നൂറുകണക്കിന് വ്യത്യസ്ത VPN ദാതാക്കളെ ഞങ്ങൾ പരീക്ഷിച്ചു. ഗെയിമുകളിലും ടോറന്റിംഗിലും ഞങ്ങൾ അവരെ പരീക്ഷിച്ചു, അവ യഥാർത്ഥത്തിൽ എന്താണ് പറയുന്നതെന്ന് അറിയാൻ.\nVPN ഇന്റർനെറ്റ് സർഫിംഗ് സുരക്ഷിതമാണോ?\nതീർച്ചയായും. നിങ്ങൾ VPN ഉപയോഗിക്കുമ്പോൾ നിങ്ങൾ പൂർണ്ണമായും അജ്ഞാതനും സുരക്ഷിതനുമാണ്. നിങ്ങൾ എന്താണ് ചെയ്യുന്നതെന്നും നിങ്ങൾ ആരാണെന്നും എവിടെയാണെന്നും ആർക്കും അറിയില്ല.\nVPN വൈറസുകളെയും ട്രോജനുകളെയും നീക്കംചെയ്യുമോ?\nസങ്കടകരമല്ല. VPN- കൾ പലപ്പോഴും ആന്റിവൈറസായി അംഗീകരിക്കപ്പെടുന്നു, പക്ഷേ അവ അങ്ങനെയല്ല. വേൾഡ് വൈഡ് വെബിൽ മാത്രമേ അവ നിങ്ങളുടെ കണക്ഷനുകൾ സുരക്ഷിതമാക്കൂ. നിങ്ങൾ ഡ download ൺലോഡ് ചെയ്ത ഫയലുകളിൽ നിന്നോ നിങ്ങൾ സന്ദർശിക്കുന്ന പേജുകളിൽ നിന്നോ അവർക്ക് നിങ്ങളെ പരിരക്ഷിക്കാൻ കഴിയില്ല.\nഞാൻ വിപിഎൻ ഉപയോഗിക്കാത്തപ്പോൾ അത് ഷട്ട്ഡ to ൺ ചെയ്യേണ്ടതുണ്ടോ?\nഇല്ല നിങ്ങൾ ചെയ്യേണ്ടതില്ല. സ്വകാര്യത പരമാവധിയാക്കാൻ പലരും എല്ലായ്‌പ്പോഴും ഇത് സൂക്ഷിക്കുന്നു. ഫോണുകളിലേക്കും മൊബൈൽ ഉപകരണങ്ങളിലേക്കും വരുമ്പോൾ അത് ബാറ്ററി ഉപയോഗിക്കാം.\nVPN സേവനം എങ്ങനെ ഉപയോഗിക്കാം?\nVPN ഉപയോഗിക്കുന്നത് എളുപ്പവും വേഗതയുമാണ്, ഇത് ലളിതമായ ഘട്ടങ്ങളിലൂടെ ആരംഭിക്കുന്നു.\nനിങ്ങളുടെ ആവശ്യങ്ങൾക്ക് അനുയോജ്യമായ ഒരു VPN കണ്ടെത്തുക. ഈ ഭാഗം ഉപയോഗിച്ച് ഞങ്ങൾ നിങ്ങളെ സഹായിക്കുന്നു, അതിനാൽ ഞങ്ങൾ ഇതിനകം തന്നെ എല്ലാ വിപിഎൻ ദാതാക്കളെയും പരീക്ഷിച്ചതിനാൽ നിങ്ങൾ സ്വയം ഗവേഷണം നടത്തേണ്ടതില്ല.\nനിങ്ങൾ വി‌പി‌എൻ വാങ്ങിയുകഴിഞ്ഞാൽ നിങ്ങളുടെ യോഗ്യതാപത്രങ്ങൾ നേടണം. ഈ ക്രെഡൻഷ്യലുകൾ ഉപയോഗിച്ച് നിങ്ങളുടെ VPN ദാതാക്കളുടെ വെബ്‌സൈറ്റിലേക്ക് പ്രവേശിച്ച് നിങ്ങൾ ആഗ്രഹിക്കുന്ന ഉപകരണങ്ങളിലേക്ക് അപ്ലിക്കേഷൻ ഇൻസ്റ്റാൾ ചെയ്യുക. ഇത് ലാപ്‌ടോപ്പ്, മൊബൈൽ ഫോൺ അല്ലെങ്കിൽ ഡെസ്‌ക്‌ടോപ്പ് ആകാം. നിങ്ങൾക്ക് അവയെല്ലാം നേടാനാകും.\nഇപ്പോൾ നിങ്ങൾ സോഫ്റ്റ്വെയർ ഇൻസ്റ്റാൾ ചെയ്തു, അത് സമാരംഭിച്ച് നിങ്ങൾക്ക് ഇഷ്ടമുള്ള സ്ഥലത്തേക്ക് കണക്റ്റുചെയ്യാനുള്ള സമയമായി.\nVPN എങ്ങനെ പ്രവർത്തിക്കുന്നു?\nഇൻസ്റ്റാളുചെയ്യുന്നതും ഉപയോഗിക്കുന്നതും എത്ര എളുപ്പമാണെന്ന് കാണുക. നിങ്ങളുടെ കേസിന് ഏറ്റവും അനുയോജ്യമായ VPN കണ്ടെത്തുന്നത് തന്ത്രപരമായ ഭാഗം മാത്രമാണ്.\nസൈബർ സുരക്ഷ വാർത്തകളും പാച്ചുകളും\nസിസ്കോ, ഫയർ പവർ ദുർബലത 23.7.2020\nസിസ്കോയും ഫയർ‌പവറും ഉപയോഗിക്കുന്ന എല്ലാവരും അവരുടെ ഡ്രൈവറുകൾ ഉടൻ അപ്‌ഡേറ്റ് ചെയ്യണം. ഗുരുതരമായ ദുർബലത കണ്ടെത്തി.\nഞങ്ങൾ ആരാണ് LegitVPN.com ൽ\nപതിറ്റാണ്ടുകളായി സൈബർ സുരക്ഷ വ്യവസായത്തിൽ ഏർപ്പെട്ടിരിക്കുന്ന ഒരു കൂട്ടം ആളുകളാണ് ഞങ്ങൾ. ഓൺലൈൻ സ്വകാര്യതയും വ്യക്തിഗത ഡാറ്റയും പരിരക്ഷിക്കുന്നതിൽ ഞങ്ങൾക്ക് താൽപ്പര്യമുണ്ട്. നമ്മിൽ ഓരോരുത്തരും അന്തർലീനമായിരിക്കേണ്ട കാര്യമാണിത്. സൈബർ കുറ്റകൃത്യങ്ങൾ ഉടൻ തന്നെ സ്വയം പരിരക്ഷിക്കുന്നതിനുള്ള ഏറ്റവും മികച്ചതും എളുപ്പവുമായ മാർഗ്ഗമാണ് വിപിഎൻ. നിയമവിരുദ്ധമായ ആവശ്യങ്ങൾക്കായി മാത്രം വളരെ വ്യത്യസ്തമായ VPN ദാതാക്കളുണ്ടാകുമെന്ന് ഞങ്ങൾക്കറിയാം. അതിനാലാണ് ഏറ്റവും സുരക്ഷിതവും സുരക്ഷിതവുമായ VPN കണ്ടെത്താൻ നിങ്ങളെ നയിക്കാൻ ഞങ്ങൾ ഇവിടെയുള്ളത്.\nഎന്തിനുവേണ്ടിയാണ് VPN- കൾ?\nനിങ്ങളുടെ കണക്ഷൻ തുരങ്കം വെക്കുന്നതും നിങ്ങളുടെ ഐപി-വിലാസം സാധ്യതയുള്ള ഹാക്കർമാരിൽ നിന്ന് മറയ്ക്കുന്നതും നിങ്ങളുടെ ഇന്റർനെറ്റ്-സുരക്ഷാ നിലവാരം ഉയർത്തുക എന്നതാണ് വിപിഎൻ (വെർച്വൽ പ്രൈവറ്റ് നെറ്റ്‌വർക്ക്) പ്രധാന ജോലി.\nമറ്റ് രാജ്യങ്ങളുടെ സ്ട്രീമുകളും ടിവി ചാനലുകളും കാണുന്നത് പോലുള്ള ജിയോബ്ലോക്ക് ചെയ്ത ഉള്ളടക്കം ആക്സസ് ചെയ്യുന്നതിനും VPN ഉപയോഗിക്കാം.\nനിങ്ങളുടെ അജ്ഞാതവും സുരക്ഷിതവുമായ കണക്ഷൻ പരിപാലിക്കുമ്പോൾ നിങ്ങൾക്ക് ഇന്റർനെറ്റിൽ നിന്ന് ഡാറ്റ ഡ download ൺലോഡ് ചെയ്യാനും കഴിയും\nനമ്മൾ എല്ലാവരും ശ്രദ്ധിക്കേണ്ട ഒരു കാര്യമാണ് ഇന്റർനെറ്റ് സുരക്ഷ. സൈബർ കുറ്റകൃത്യങ്ങൾ നിരന്തരം വർദ്ധിച്ചുകൊണ്ടിരിക്കുകയാണ്, ഓരോ ദിവസവും കൂടുതൽ ആക്രമണങ്ങൾ ഇറങ്ങുന്നു.\nനിങ്ങളുടെ കണക്ഷൻ അല്ലെങ്കിൽ ക്ലാസിക് ഡാറ്റാ ലംഘനം തകർക്കുന്ന Ddos (സേവനത്തെ നിരസിച്ച സേവനമാണ്) വളരെ സാധാരണമായ ആക്രമണം, അവിടെ നിങ്ങളുടെ സ്വകാര്യ ഡാറ്റ മോശം കൈകളിലേക്ക് ചോർന്നേക്കാം.\nനിങ്ങൾ സുരക്ഷിതരാണെന്ന് ഉറപ്പാക്കാൻ നിങ്ങൾ സുരക്ഷിതവും വേഗതയേറിയതും സുരക്ഷിതവുമായ VPN ദാതാക്കളെ ഉപയോഗിക്കണം.\nഞങ്ങളുടെയും കൂട്ടാളികളുടെയും സ്വകാര്യത പരിരക്ഷിക്കാൻ താൽപ്പര്യമുള്ള ഒരു കൂട്ടം ആളുകളാണ് ഞങ്ങൾ. അതിനുള്ള ഏറ്റവും നല്ല മാർഗം ശരിയായ VPN നേടുക എന്നതാണ്. വ്യത്യസ്ത VPN ദാതാക്കളെ പരിശോധിച്ച് താരതമ്യം ചെയ്യുന്നതിലൂടെ മികച്ച തീരുമാനങ്ങളെടുക്കാൻ ഉപഭോക്താക്കളെ സഹായിക്കാൻ ഞങ്ങൾക്ക് കഴിയും.\nസൈബർ‌ഹോസ്റ്റ് VPN അവലോകനം\nഇതിനായുള്ള മികച്ച VPN- കൾ\nസൈബർ സുരക്ഷ വാർത്ത\nസിസ്കോ ആസയും ഫയർ പവർ ദുർബലതയും\n2020 LegitVPN.com - മികച്ച VPN- കളിൽ ഏറ്റവും മികച്ചത്


ചരിത്രം തിരുത്തി ട്രാന്‍സ് വുമണ്; തമിഴ്നാട്ടില് തദ്ദേശ സ്വയംഭരണ തെരഞ്ഞെടുപ്പില് നേടിയത് മികച്ച വിജയം | DoolNews\nചരിത്രം തിരുത്തി ട്രാന്‍സ് വുമണ്; തമിഴ്നാട്ടില് തദ്ദേശ സ്വയംഭരണ തെരഞ്ഞെടുപ്പില് നേടിയത് മികച്ച വിജയം\nചെന്നൈ: ചരിത്രത്തില് ആദ്യമായി തമിഴ്നാട്ടിലെ തദ്ദേശ സ്വയംഭരണ തെരഞ്ഞെടുപ്പ് യൂണിയന് കൗണ്‍സിലര് സ്ഥാനത്തേക്ക് മത്സരിച്ച് ജയിച്ച് ട്രാന്‍സ് വുമണ്. ഡി.എം.കെയെ പ്രതിനിധീകരിച്ച് മത്സരിച്ച ട്രാന്‍സ് വുമണ് ആയ റിയയാണ് മികച്ച വിജയം സ്വന്തമാക്കിയത്. 950 വോട്ടിന്റെ ഭൂരിപക്ഷത്തോടെയാണ് 30 കാരിയായ റിയ, നാമക്കല് ജില്ലയിലെ തിരുചെങ്കോട് പട്ടണത്തില് വിജയിച്ചത്.\n2017 മുതല് ഡി.എം.കെ അംഗമായ റിയ തന്റെ വിജയം പാര്‍ട്ടി മേധാവി എം.കെ സ്റ്റാലിന് സമര്‍പ്പിച്ചു.\n”വിജയം തലപതി സ്റ്റാലിന് സമര്‍പ്പിക്കുന്നു. അണ്ണാ സമാധിയിലെ കലൈഞ്ജറിന്റെ അനുഗ്രഹം തേടുകയും എന്റെ പുതിയസ്ഥാനം ഏറ്റെടുക്കുന്നതിന് മുമ്പ് തലപതിയുടെ അനുഗ്രഹം തേടുകയും ചെയ്യും.\nപഞ്ചായത്ത് തെരഞ്ഞെടുപ്പില് നേരിയ മുന്‍തൂക്കവുമായി ഡി.എം.കെ; വിജയപ്രഖ്യാപനം എ.ഐ.എ.ഡി.എം.കെ തടയുന്നുവെന്ന് സ്റ്റാലിന്\nവിജയം എന്റേതുമാത്രമല്ല, മറിച്ച് പിന്നോക്കം നില്‍ക്കുന്ന മുഴുവന് ട്രാന്‍സ്ജെന്‍ഡര് സമൂഹത്തിന്റെതുമാണ്. തിരുചെങ്കോഡ് പഞ്ചായത്ത് വാര്‍ഡിലെയും എന്റെ വാര്‍ഡിലെയും ജനങ്ങളോട് ഞാന് നന്ദി പറയുന്നു, ”അവര് ന്യൂസ് 18 നോട് പറഞ്ഞു.\nറിയ 2701 വോട്ടുകള് നേടിയപ്പോള് എതിര്‍സ്ഥാനാര്‍ഥി എ.ഐ.എ.ഡി.എം.കെയുടെ കണ്ടമ്മല് 1751 വോട്ടുകള് നേടി. കരുവെപ്പമ്പട്ടി പഞ്ചായത്ത് യൂണിയന് പട്ടികജാതി സ്ത്രീകള്‍ക്കായി നീക്കിവച്ചിരുന്നു.\nട്രാന്‍സ്‌ജെന്‍ഡറുകള്‍ക്കായി പ്രത്യേക അദാലത്ത്; പരാതികള്‍ക്ക് സര്‍ക്കാര് സംവിധാനത്തിലൂടെ പരിഹാരം കാണും\n‘എന്റെ ആദ്യത്തെ ദൗത്യം ജലപ്രതിസന്ധി പരിഹരിക്കുക എന്നതാണ്. ഞങ്ങളുടെ ഗ്രാമം രൂക്ഷമായ കുടിവെള്ള പ്രശ്‌നം നേരിടുന്നുണ്ട്. ഇത് പരിഹരിക്കാന് ഞാന് എല്ലാ നടപടികളും സ്വീകരിക്കും. ഞങ്ങളുടെ ഗ്രാമത്തിന് മികച്ച റോഡുകളും അടിസ്ഥാന സൗകര്യങ്ങളും ഉറപ്പുവരുത്തുന്നതിനും ഞാന് പ്രവര്‍ത്തിക്കും, ”അവര് പറഞ്ഞു.\nവികസനത്തിന് ആവശ്യമായ ഫണ്ട് കേന്ദ്രസര്‍ക്കാരില് നിന്ന് തന്റെ വാര്‍ഡിന് ലഭിക്കുന്നുണ്ടെന്ന് ഉറപ്പാക്കാന് പോരാടുമെന്നും റിയ കൂട്ടിച്ചേര്‍ത്തു.\nകനിമൊഴിയാണ് എന്റെ മാതൃക തദ്ദേശ സ്വയംഭരണ തെരഞ്ഞെടുപ്പില് മത്സരിക്കാന് അവര് എന്നെ പ്രേരിപ്പിച്ചു. ഒരു സ്ത്രീയെന്ന നിലയില്, രാഷ്ട്രീയ രംഗത്ത് അവര് വളരെയധികം നേട്ടങ്ങള് നേടിയിട്ടുണ്ട്, എന്നെപ്പോലുള്ള നിരവധി സ്ത്രീകള്‍ക്ക് പ്രചോദനമായി. ഞാന് വിജയിച്ചതിന് ശേഷം അവര് എന്നെ വിളിച്ച് അഭിനന്ദിച്ചു, ”റിയ പറഞ്ഞു.


നടൻ കമൽ ഹാസനെതിരെ മുൻ ബിഗ് ബോസ് താരം മധുമിത പരാതി നൽകി. കമൽ ഹാസന് പുറമേ ബിഗ് ബോസിലെ മറ്റു മത്സരാർഥികൾക്കെതിരെയും നടി പരാതി നൽകിയിട്ടുണ്ട്. ബിഗ് ബോസ് തമിഴിന്‍റെ അവതാരകനാണ് കമൽ ഹാസൻ. മധുമിത ഈയിടെ ഷോയിൽ നിന്ന് പുറത്തായിരുന്നു. കമൽ ഹാസനും സഹമത്സരാർഥികളും തന്നെ മാനസികമായി പീഡിപ്പിച്ചുവെന്നാണ് പരാതി.\nചെന്നൈ നസ്രത്ത്പേട്ട് പൊലീസ് സ്റ്റേഷനിലാണ് പരാതി നൽകിയത്. തന്നെ സഹമത്സരാർഥികൾ മാനസികമായി പീഡിപ്പിച്ചപ്പോൾ കമൽ ഹാസൻ മൗനം പാലിച്ചുവെന്നും അദ്ദേഹം പ്രശ്നത്തിൽ ഇടപ്പെട്ടില്ല എന്നും മധുമിത പരാതിയിൽ പറയുന്നു. ഷോയിലെ നിയമങ്ങൾ ലംഘിച്ചതിനെ തുടർന്നാണ് മധുമിതയെ പുറത്താക്കിയത്.\nNext എട്ടുവയസുകാരൻ മുങ്ങി മരിച്ചു


DigitalMalayali| അഭയ കൊലക്കേസ് : ശിക്ഷ റദ്ദാക്കണമെന്നാവശ്യപ്പെട്ട് പ്രതികള്  ഇന്ന് ഹൈക്കോടതിയില് അപ്പീല് നല്‍കും\nDigital Malayali Web Desk January 18, 2021, 09:42 a.m.\nമുതിര്‍ന്ന അഭിഭാഷകന് ബി.രാമന്‍പിള്ള മുഖേനയാണ് ഹര്‍ജി നല്‍കുക\nകൊച്ചി : സിസ്റ്റര് അഭയ കൊലക്കേസില് സി ബി ഐ കോടതി ശിക്ഷ വിധിച്ചതിനെതിരെ പ്രതികള് ഇന്ന് ഹൈക്കോടതിയില് അപ്പീല് നല്‍കും. ശിക്ഷ റദ്ദാക്കണമെന്നാണ് ഫാ. തോമസ് കോട്ടരും സിസ്റ്റര് സ്റ്റെഫിയും കോടതിയില് ആവശ്യപ്പെടുക.\nമുതിര്‍ന്ന അഭിഭാഷകന് ബി.രാമന്‍പിള്ള മുഖേനയാണ് ഹര്‍ജി നല്‍കുക. സാക്ഷി മൊഴികള് മാത്രം അടിസ്ഥാനമാക്കി കൊലക്കുറ്റം ചുമത്തിയ നടപടി നിയമപരമായി നിലനില്‍ക്കില്ലെന്നാണ് പ്രതികളുടെ വാദം. അടയ്ക്കാ രാജുവിന്റെ മൊഴിയിലെ ആധികാരികതയും ചോദ്യം ചെയ്യപ്പെട്ടേക്കും. കൂടാതെ അപ്പീല് തീര്‍പ്പാകും വരെ ശിക്ഷ നടപ്പാക്കുന്നത് സ്റ്റേ ചെയ്യണമെന്നും ഹര്‍ജിയില് ആവശ്യപ്പെടും.\nകഴിഞ്ഞ ഡിസംബര് 23 നാണ് സിസ്റ്റര് അഭയ കൊലക്കേസില് തിരുവനന്തപുരം പ്രത്യേക സി.ബി.ഐ കോടതി പ്രതികള്‍ക്ക് ജീവപര്യന്തം തടവു ശിക്ഷ വിധിക്കുന്നത്. ഒന്നാം പ്രതി ഫാ. തോമസ് എം. കോട്ടൂരിന് ജീവപര്യന്തം തടവും അഞ്ച് ലക്ഷം രൂപ പിഴയുമാണ് ശിക്ഷ വിധിച്ചത്. ഐപിസി 302, 201 വകുപ്പുകള് അനുസരിച്ചാണ് ശിക്ഷ.\nതെളിവ് നശിപ്പിക്കല്, കൊലപാതകം അടക്കമുള്ള കുറ്റങ്ങള്‍ക്കാണ് ശിക്ഷ. സിസ്റ്റര് സെഫിക്കും ജീവപര്യന്തവും അഞ്ച് ലക്ഷം രൂപയുമാണ് ശിക്ഷ. ഒന്നാം പ്രതി ഫാ. തോമസ് എം. കോട്ടൂരിന് ജീവപര്യന്തം തടവും അഞ്ച് ലക്ഷം രൂപ പിഴയുമാണ് ശിക്ഷ വിധിച്ചത്. ഇരുവര്‍ക്കും ഐപിസി 201 വകുപ്പ് പ്രകാരം തെളിവ് നശിപ്പിച്ചതിന് ഏഴ് വര്‍ഷം തടവും ഇരുവര്‍ക്കും വിധിച്ചിട്ടുണ്ട്.


November 25, 2019 – Utharadesam\nചീമേനി: ഫേസ്ബുക്ക് കാമുകനെ തേടിയെത്തി വിളിച്ചപ്പോള് ഫോണ് സ്വിച്ച് ഓഫാണെന്ന് ബോധ്യപ്പെട്ട യുവതി ട്രെയിനിന് മുന്നിലേക്ക് ചാടാനൊരുങ്ങി. യാത്രക്കാരുടെ സമയോചിതമായ ഇടപെടല് കാരണം അത്യാഹിതമൊന്നും സംഭവിച്ചില്ല. തിങ്കളാഴ്ച ...\nകാസര്‍കോട്: കളരിപ്പയറ്റ് അസോസിയേഷനെതിരെ നടക്കുന്നത് വ്യാജപ്രചരണമെന്ന് ജില്ലാ ഭാരവാഹികള് പത്രസമ്മേളനത്തില് അറിയിച്ചു. 10 വര്‍ഷം മുമ്പ് സംഘടനാ വിരുദ്ധ പ്രവര്‍ത്തനത്തിന് പുറത്താക്കിയ ആളാണ് സുരേഷ്. മൂന്നു വര്‍ഷം ...\nകാഞ്ഞങ്ങാട്: കേരള സ്‌കൂള് കലോത്സവം 28ന് പ്രധാന വേദിയായ മഹാകവി പി. കുഞ്ഞിരാമന് നായര് സ്മാരക വേദിയില് നിയമസഭ സ്പീക്കര് പി. ശ്രീരാമകൃഷ്ണന് ഉദ്ഘടനം ചെയ്യും. കലോത്സവത്തിന്റെ ...\nകാഞ്ഞങ്ങാട്: കാഞ്ഞങ്ങാട്ടുനിന്ന് വിനോദയാത്ര പോയ വിദ്യാര്‍ത്ഥികള് തിരിച്ചെത്തിയതോടെ ഛര്‍ദിയും അതിസാരവും മൂലം ആസ്പത്രിയില് ചികിത്സ തേടി. വിനോദയാത്ര പോയ 45 വിദ്യാര്‍ത്ഥികളില് ഭൂരിഭാഗം പേര്‍ക്കും ഛര്‍ദിയും അതിസാരവും ...\nകാഞ്ഞങ്ങാട്: മത്സ്യവുമായി പോകുകയായിരുന്ന ഓട്ടോറിക്ഷ തടഞ്ഞ് യുവാവിനെ മാരകായുധങ്ങളുമായി അക്രമിച്ച് പരിക്കേല്‍പ്പിച്ചു. മത്സ്യവില്‍പ്പനക്കാരനായ ചെറുപനത്തടിയിലെ പി.കെ യൂസഫാണ് (29) അക്രമത്തിനിരയായത്. യൂസഫിന്റെ പരാതിയില് ചെറുപനത്തടിയിലെ നൗഷാദ്, സഹോദരന് ...\nമുംബൈ: അജിത് പവാറിനെ പ്രതിക്കൂട്ടിലാക്കിയ എഴുപതിനായിരം കോടിയുടെ മഹാരാഷ്ട്ര ജലസേചന അഴിമതിയുമായി ബന്ധപ്പെട്ട ഒമ്പത് കേസുകള് തള്ളി. അജിത് പവാര് ഉപമുഖ്യമന്ത്രിയായി സത്യപ്രതിജ്ഞ ചെയ്ത് 48 മണിക്കൂറിനകമാണ് ...\nകാസര്‍കോട്: ബിസിനസ് സ്‌കൂളുകളിലെ മാനേജ്‌മെന്റ് ഇവന്റുകളില് മാത്രം കേട്ട് പരിചയിച്ച മത്സര ഇനങ്ങളില് പങ്കെടുക്കാനും സമ്മാനം നേടാനും കഴിഞ്ഞതിന്റെ സന്തോഷത്തിലാണ് സാന്ദ്രാ കാതറീനും സംഘവും. ബിസിനസ്സ് ഗെയിമുകളും ...\nഐ.എന്.ആര്.സി.4ദേശീയ കാര് റാലിയില് നായന്മാര്‍മൂല സ്വദേശിക്ക് തിളക്കമാര്‍ന്ന നേട്ടം\nബംഗളൂരു: ഫെഡറേഷന് ഓഫ് മോട്ടോര് സ്‌പോര്‍ട്‌സ് ക്ലബ്ബ് ഓഫ് ഇന്ത്യയുടെ (എഫ്.എം.എസ്.സി.ഐ.) ആഭിമുഖ്യത്തില് ബംഗളൂരുവില് സംഘടിപ്പിച്ച ഐ.എന്.ആര്.സി4ദേശീയ റാലിയില് കാസര്‍കോട് സ്വദേശിക്ക് തിളക്കമാര്‍ന്ന നേട്ടം. ...\nഐ.ജിയുടെ നിര്‍ദ്ദേശപ്രകാരം വ്യാപക പരിശോധന; കൊലക്കേസ് പ്രതികളടക്കം 17 പേര് പിടിയില്\nകാസര്‍കോട്: വാറണ്ടുള്ള പ്രതികള്‍ക്കായി ഐ.ജിയുടെ പ്രത്യേക നിര്‍ദ്ദേശപ്രകാരം വ്യാപക പരിശോധന. 17 പേര് അറസ്റ്റിലായി. കാസര്‍കോട് എ.എസ്.പി ഡി. ശില്‍പയുടെ നേതൃത്വത്തില് ഇന്ന് പുലര്‍ച്ചെ നാലരമുതല് എട്ട് ...


തെരഞ്ഞെടുപ്പ് അടുത്ത വേളയിലുണ്ടായ അപ്രതീക്ഷിത തിരിച്ചടിയിൽ വലഞ്ഞ് യുപി ബിജെപി - Express Kerala\nNational Politics January 13, 2022 | Published by : Express Kerala Network\nദില്ലി: തെരഞ്ഞെടുപ്പ് അടുത്ത വേളയിലുണ്ടായ അപ്രതീക്ഷിത തിരിച്ചടിയിൽ വലഞ്ഞ് യുപി ബിജെപി . രണ്ട് ദിവസത്തിനിടെ 15 എംഎൽഎമാരാണ് ഉത്തർപ്രദേശിൽ ബിജെപിയിൽ നിന്നും രാജിവെച്ചത്. ആയുഷ് മന്ത്രി ധരം സിംഗ് സൈനി ഉൾപ്പടെ 8 പേരാണ് ഇന്ന് ഇതുവരെ പാർട്ടി വിട്ടത്. ഹാഥ്റസ് എംഎൽഎ ഹരിശങ്കർ മാഹോറാണ് അവസാനമായി പാർട്ടിയിൽ നിന്നും പുറത്തേക്ക് പോയത്.\nഉത്തർപ്രദേശിൽ ഇതുവരെ നിശബ്ദമായി കരുക്കൽ നീക്കിയ അഖിലേഷ് യാദവ് അപ്രതീക്ഷിത നീക്കത്തിലൂടെ ബിജെപിക്ക് ഞെട്ടലുണ്ടാക്കിയിരിക്കുകയാണ്. ബിജെപി ക്യാംപിൽ നിന്ന് ഇതുവരെ 15 പേരെ അടർത്തി മാറ്റിയത് എസ്പിക്ക് വലിയ നേട്ടമാണ്. തൊഴിൽ മന്ത്രി സ്വാമിപ്രസാദ് മൗര്യ ആണ് ആദ്യം രാജിനല്കിയത്. വനം മന്ത്രി ദാരാ സിംഗ് ചൗഹാൻ ഉൾപ്പെ നാലുപേർ ഇന്നലെ രാജി നല്കി. ആയുഷ് മന്ത്രി ധരം സിംഗ് സൈനി, എംഎൽഎമാരായ മുകേഷ് വെർമ്മ, റോഷൻലാൽ വെർമ്മ, മാധുരി വെർമ്മ, ലഖിംപുർ ഖേരിയിലെ ബാലപ്രസാദ് അവസ്തി തുടങ്ങിയവരാണ് ഇന്ന് രാജി നല്കിയത്. ഹാഥ്റസിലെ ഹരിശങ്കർ മാഹോറും പാർട്ടി വിട്ടു. പിന്നാക്ക വിഭാഗങ്ങളോടുള്ള അവഗണനയാണ് പലരും പാർട്ടിവിടാൻ കാരണമായി പറയുന്നത്.\nഅതിനിടെ സമാജ് വാദി പാർട്ടി യുപിയിൽ ആദ്യഘട്ട സ്ഥാനാർത്ഥി പട്ടിക പ്രഖ്യാപിച്ചു. 29 സീറ്റുകളിലേക്കുള്ള സ്ഥാനാർത്ഥികളെയാണ് ആദ്യഘട്ടത്തിൽ പ്രഖ്യാപിച്ചത്. 19 സീറ്റിൽ ആർഎൽഡിയും 10 സീറ്റിൽ സമാജ്‌വാദി പാർട്ടിയും മത്സരിക്കാനാണ് ധാരണ. ബിജെപി വിട്ട എല്ലാവരെയും എസ്പിയിലേക്ക് സ്വീകരിക്കും എന്ന് അഖിലേഷ് യാദവ് വ്യക്തമാക്കി. യാദവർ ഒഴികെയുള്ള പിന്നാക്ക സമുദായങ്ങളായ മൗര്യ, കുർമി, കുശ്വാഹ, ശാക്യ, സൈനി തുടങ്ങിയവയെ കൂടെ നിർത്തിയായിരുന്നു കഴിഞ്ഞ തവണത്തെ ബിജെപിയുടെ സോഷ്യൽ എഞ്ചിനീയറിംഗ്. യോഗി ആദിത്യനാഥിന്റെ നേതൃശൈലിയോടുള്ള വിയോജിപ്പാണ് പാർട്ടി വിട്ട് നേതാക്കൾ പ്രകടമാക്കുന്നുത്. ഭീം ആർമി നേതാവ് ചന്ദ്രശേഖർ ആസാദ് ഉൾപ്പടെയുള്ളവരെ കൂടെക്കൂട്ടി ബിജെപി വിരുദ്ധ സഖ്യം വിശാലമാക്കുകയാണ് അഖിലേഷ് യാദവ്.


ദിലീപ് എട്ടാം പ്രതി, താന് മുഖ്യസാക്ഷി... മഞ്ജു അറിഞ്ഞത് കാസര്‍കോട്ട് വച്ച്, താരം സംഘാടകരോട് പറഞ്ഞത്... - FUTURELINE\nനടി ആക്രമണ കേസില് ദിലീപിനെ എട്ടാം പ്രതിയാക്കി പോലീസ് അങ്കമാലി മജിസ്ട്രേറ്റ് കോടതിയില് കുറ്റപത്രം സമര്‍പ്പിക്കുമ്ബോള് ഏവരും ഉറ്റുനോക്കിയത് മഞ്ജു വാര്യരുടെ പ്രതികരണമായിരുന്നു. ദിലീപിന്റെ മുന് ഭാര്യയായ മഞ്ജു ഇതേക്കുറിച്ച് എന്തായിരിക്കും പ്രതികരിക്കുകയെന്നാണ് പലരും കാത്തിരുന്നത്. ദിലീപുമായുള്ള വിവാഹബന്ധം വേര്‍പ്പെടുത്തിയ ശേഷം മഞ്ജു സിനിമയിലും പൊതുപരിപാടികളിലും സജീവമാണ്.\n650 പേജുകളുള്ള കുറ്റപത്രത്തില് 12 പ്രതികളാണുള്ളത്. ദിലീപ് കേസിലെ എട്ടാം പ്രതിയും പള്‍സര് സുനി ഒന്നാം പ്രതിയുമാണ്. പള്‍സര് സുനിക്കെതിരേ ചുമത്തിയ അതേ വകുപ്പുകള് തന്നെയാണ് ദിലീപിനെതിരേയും കുറ്റപത്രത്തില് ചുമത്തിയിരിക്കുന്നത്. നടിയോട് ദിലീപിനുണ്ടായിരുന്ന വൈരാഗ്യമാണ് സുനിക്ക് ക്വട്ടേഷന് നല്‍കാന് കാരണമെന്നാണ് കുറ്റപത്രത്തില് ചൂണ്ടിക്കാട്ടുന്നത്.\nബുധനാഴ്ച വൈകീട്ട് അന്വേഷണസംഘം അങ്കമാലി കോടതിയിലെത്തി കുറ്റപത്രം കൈമാറുമ്ബോള് മഞ്ജു കാസര്‍കോട്ടായിരുന്നു. നാടകാചാര്യനായ എന്‍എന് പിള്ള നാടകോല്‍സവത്തിന്റെ സമാപന ചടങ്ങില് പങ്കെടുക്കുന്നതിനു വേണ്ടിയായിരുന്നു മഞ്ജു ഇവിടെത്തിയത്.\nഎന് എന് പിള്ളയുടെ മകനും സിനിമാ താരവുമായ വിജയരാഘവനും മഞ്ജുവിനൊപ്പം ചടങ്ങില് സംബന്ധിച്ചിരുന്നു.\nവിവാഹ മോചനത്തിനുശേഷം മഞ്ജു മലയാളികള്‍ക്ക് കൂടുതല് പ്രിയങ്കരിയായി മാറിക്കഴിഞ്ഞു. പല പൊതുവേദികളിലും ആളുകള് ഇതു പരസ്യമായി പ്രകടിപ്പിക്കുകയും ചെയ്തിട്ടുണ്ട്.\nകഴിഞ്ഞ ദിവസം കാസര്‍കോട്ട് നടന്ന ചടങ്ങിലും മഞ്ജുവിന് വന് സ്വീകരണമാണ് ലഭിച്ചത്. വിജയരാഘവനോടൊപ്പം മഞ്ജു വേദിയിലേക്ക് കയറിയപ്പോള് കാണികള് ആര്‍പ്പുവിളികള് മുഴക്കി.\nദിലീപിനെ കേസിലെ എട്ടാം പ്രതിയാക്കിയും മഞ്ജുവിനെ പ്രധാന സാക്ഷിയാക്കിയുമാണ് അന്വേഷണസംഘം കോടതിയില് കുറ്റപത്രം സമര്‍പ്പിച്ചത്. ഈ സമയത്ത് വേദിയിലായിരുന്ന മഞ്ജുവിന്റെ മുഖത്ത് ഇതിന്റെ അസ്വസ്ഥതയൊന്നുമുണ്ടായില്ല. സന്തോഷവതിയായാണ് നടി കാണപ്പെട്ടത്.\nചടങ്ങ് കഴിഞ്ഞ് മഞ്ജു വേദിയില് നിന്നു പുറത്തിറങ്ങുമ്ബോള് പ്രതികരണമെടുക്കാന് മാധ്യമങ്ങള് ശ്രമം നടത്തിയിരുന്നു. എന്നാല് തനിക്ക് ഇതേക്കുറിച്ച് ഒന്നും പ്രതികരിക്കാനില്ലെന്ന് സംഘാടകര് മുഖേന മാധ്യമങ്ങളെ അറിയിക്കുകയായിരുന്നു.\nമാത്രമല്ല മാധ്യമങ്ങളില് നിന്നും തന്നെ ഒഴിവാക്കിത്തരണമെന്നും മഞ്ജു സംഘാടകരോട് ആവശ്യപ്പെട്ടതായാണ് വിവരം. പരിപാടിക്കു ശേഷം മഞ്ഡു പാലക്കാട്ടേക്കു പോവുകയും ചെയ്തു\nPrevious: വിരല് ഉപയോഗിച്ചും കൂര്‍ത്ത പെന്‍സില് ഉപയോഗിച്ചും മാനഭംഗം; ക്ളാസ് റൂമില് വച്ചും വാഷ് റൂമില് വച്ചും പീഡിപ്പിക്കപ്പെട്ടത് നാലര വയസ്സുള്ള പെണ്‍കുട്ടി; യുകെജി പയ്യന്റെ വികൃതി കേട്ട് ഞെട്ടിയ അമ്മയുടെ പരാതിയില്….\nNext: കരുണയുള്ളവര് കനിഞ്ഞാല് അനിലിനു ജീവിതം തിരിച്ചു കിട്ടും….\nരക്ഷപ്പെട്ട ആൾക്കുരങ്ങ് വൈദ്യുതി പോസ്റ്റിൽ …..\nപാകിസ്താനെ കബഡി കളിക്കാന് വിളിച്ച പഞ്ചാബില്!!\nകേരളത്തിലെ എംപിമാര് സഭ ബഹിഷ്ക്കരിച്ചു..!